എയറിന്ത്യയില് ആയുര്‍വേദം: കേന്ദ്രമന്ത്രി | Ayurveda treatment in AI - Malayalam Oneindia\nഎയറിന്ത്യയില് ആയുര്‍വേദം: കേന്ദ്രമന്ത്രി\nകൊച്ചി: എയറിന്ത്യയില് ഉഴിച്ചിലും പിഴിച്ചിലും അടക്കമുള്ള ആയുര്‍വേദ ചികിത്സ ലഭ്യമാക്കാന് നടപടികളെടുക്കുമെന്ന് കേന്ദ്രവ്യോമയാന മന്ത്രി ഷാനവാസ് ഹുസൈന് വ്യക്തമാക്കി. കേരളത്തിലെ വിനോദസഞ്ചാരമന്ത്രി കെ.വി. തോമസ് ഉള്‍പ്പെടെ 18 അംഗ പ്രതിനിധിസംഘവുമായി വിവിധ ഗള്‍ഫ് രാജ്യങ്ങള് സന്ദര്‍ശിച്ച ശേഷം കൊച്ചിയിലെത്തിയ മന്ത്രി വാര്‍ത്താസമ്മേളനത്തില് സംസാരിക്കുകയായിരുന്നു.\nനെടുമ്പാശേരി വിമാനത്താവളത്തെ എയറിന്ത്യയുടെ ഹബാക്കി മാറ്റും. മുംബൈ വിമാനത്താവളം കഴിഞ്ഞാല് ഈ സൗകര്യമുള്ള ഇന്ത്യയിലെ രണ്ടാമത്തെ ഹബായിരിക്കും നെടുമ്പാശേരി.\nവിവിധ വിദേശവിമാനക്കമ്പനികള് കേരളത്തില് നിന്നും സര്‍വീസ് തുടങ്ങാന് സന്നദ്ധത പ്രകടിപ്പിച്ചിട്ടുണ്ട്. കൊച്ചി-പാരിസ്-ന്യൂയോര്‍ക്ക് റൂട്ടില് എയറിന്ത്യ ഉടന് സര്‍വീസ് തുടങ്ങും. ഇതോടെ കേരളത്തിന് യൂറോപ്പുമായും അമേരിക്കയുമായും നേരിട്ട് ബന്ധമുണ്ടാകും.\nകൊളംബോയില് നിന്ന് കൊച്ചിയിലേക്ക് വിമാനസര്‍വീസ് തുടങ്ങാന് കേന്ദ്രാനുമതി ലഭിച്ചുകഴിഞ്ഞുവെന്ന് വിനോദസഞ്ചാരമന്ത്രി കെ.വി. തോമസ് പറഞ്ഞു. മാലിദ്വീപില് നിന്നും കൊച്ചിയിലേക്കുള്ള വിമാനസര്‍വീസും അധികം വൈകാതെ തുടങ്ങും.\nഗള്‍ഫിലെ വന് വ്യവസായികളെല്ലാം കേരളത്തില് വിനോദസഞ്ചാരമേഖലയില് മുതല് മുടക്കാന് തയ്യാറാണ്. പക്ഷെ കേരളത്തില് വിദേശവ്യവസായസംരംഭകര്‍ക്ക് അനുകൂലമായ അന്തരീക്ഷം ഒരുക്കേണ്ടതുണ്ടെന്നും അദ്ദേഹം പറഞ്ഞു.


സെന്റ് സ്റ്റീഫന്‍സ് എല്.പി.യില് ഗുരുവന്ദനം നടത്തി. | knanayapathram\nസെന്റ് സ്റ്റീഫന്‍സ് എല്.പി.യില് ഗുരുവന്ദനം നടത്തി.\nഉഴവൂര്: സെന്റ് സ്റ്റീഫന്‍സ് എല്.പി. സ്‌കൂളില് ഗുരുവന്ദനം എന്ന പേരില് അധ്യാപകദിനാഘോഷ പരിപാടി സംഘടിപ്പിച്ചു. സ്‌കൂള് ലീഡര് സാവിയോ മാത്യു സാബു അധ്യക്ഷത വഹിച്ചയോഗം സ്‌കൂള് അസി.മനോജര് ഫാ. ജിബിന് പാറടിയില് ഉദ്ഘാടനം ചെയ്തു. പൂര്‍വ്വവിദ്യാര്‍ത്ഥിയും ഗ്രന്ഥകാരനുമായ മെട്രീസ് ഫിലിപ്പ് ആനാലിപ്പാറയില് അധ്യാപകദിന സന്ദേശം നല്‍കി. ഹെഡ്മാസ്റ്റര് കെ.കെ. ബാബുവിനെ അധയാപക സമൂഹത്തിന്റെ പ്രതീകമായി ഫാ. ജിബിന് പൊന്നാടയണിയിച്ച് ആദരിച്ചു. ഹെഡ്മാസ്റ്ററിന് മെട്രീസ് ഫിലിപ്പ് സമ്മാനം നല്‍കി. അതാത് ക്‌ളാസുകളിലെ കുട്ടികള് ചേര്‍ന്ന് ക്‌ളാസ് ടീച്ചര്‍മാര്‍ക്ക് സമ്മാനം നല്‍കി. അധ്യാപക ദിനത്തിന്റെ മധുരം പങ്കുവച്ചുകൊണ്ട് സ്‌കൂള് ലീഡര് സാവിയോ ഹെഡ്മാസ്റ്ററിന്റെ വായില് ലഡു നല്‍കിയപോള് മറ്റ് ടീച്ചേഴ്‌സിന് അതാത് ക്ലാസ് ലീഡേഴ്‌സും ലഡു നല്‍കി. ഹെഡ്മാസ്റ്റര് മറുപടി പ്രസംഗം നടത്തി. പി.റ്റി.എ. പ്രസിഡന്റ് സജി ചിരട്ടോലിക്കല് സ്വാഗതവും, എം.പി.റ്റി.എ. പ്രസിഡന്റ് സന്ധ്യ സെബാസ്റ്റിയന് കൃതജ്ഞതയും രേഖപെടുത്തി. കുട്ടികളും, മാതാപിതാക്കളും അപ്രതീക്ഷിതമായ ഒരുക്കിയ ഈ ഗുരുവന്ദനം അധ്യാപകര്‍ക്കും, കുട്ടികള്‍ക്കും പുത്തന് അനുഭവമൊരുക്കി.പരിപാടികള്‍ക്ക് സ്‌കൂള് മാനേജര് റവ.ഫാ. തോമസ് പ്രാലേല്, സ്റ്റീഫന് ചെട്ടിക്കത്തോട്ടത്തില്, സാബു കപ്പിലുമാക്കില്, അജു കുഴിമുള്ളില്, ബെന്നി ഓലിക്കല് എന്നിവര് നേതൃത്വം നല്‍കി.\nസെന്റ് സ്റ്റീഫന്‍സ് എല്.പി.യില് ഗുരുവന്ദനം നടത്തി. added by Knanaya Admin on September 12, 2017


ഇരുപത്തൊന്നു വയസ്സുകാരിയായ വിദ്യാർത്ഥിനി ലിബി സ്ക്വിയറിന്റെ മരണത്തിൽ സംശയാസ്പദമായി യുവാവിനെ കസ്റ്റഡിയിലെടുത്തു. | Malayalam UK\nഇരുപത്തൊന്നു വയസ്സുകാരിയായ വിദ്യാർത്ഥിനി ലിബി സ്ക്വിയറിന്റെ മരണത്തിൽ സംശയാസ്പദമായി യുവാവിനെ കസ്റ്റഡിയിലെടുത്തു.\nAugust 22 01:45 2019 by News Desk\tPrint This Article\nഹംബർ ഏരിയയിൽ നിന്നും മൃതദേഹം കണ്ടെത്തിയ 21 വയസ്സുകാരി വിദ്യാർത്ഥിനി ലിബി സ്ക്വയറിന്റെ മരണത്തിൽ സംശയാസ്പദമായി യുവാവിനെ കസ്റ്റഡിയിലെടുത്തു. ഫെബ്രുവരിയിലാണ് ഫിലോസഫി വിദ്യാർഥിനിയായിരുന്ന പെൺകുട്ടിയെ ഹൾ ഏരിയയിൽ നിന്നും കാണാതായത്. അതിനുശേഷം ഏഴ് ആഴ്ചകൾക്ക് ശേഷം മാത്രമാണ് മൃതദേഹം കണ്ടെത്താനായത് . ലണ്ടനിലെ വടക്കു പടിഞ്ഞാറൻ നഗരമായ ഹൈ വയ്കോമ്പിൽ നിന്നുമുള്ള പെൺകുട്ടി കാണാതായ ദിവസം കൂട്ടുകാരോടൊപ്പം രാത്രി പുറത്തു പോയിരുന്നു. പെൺകുട്ടിക്ക് വേണ്ടിയുള്ള തിരച്ചിലിൽ നൂറോളം പോലീസ് ഉദ്യോഗസ്ഥരും സാധാരണ ജനങ്ങളും പങ്കാളികളായി.\nഹംബർ ഏരിയയിൽ നിന്ന് നിന്ന് പെൺകുട്ടിയുടെ മൃതദേഹം കണ്ടെത്തിയത്. ഹംബർ പോലീസിന്റെ റിപ്പോർട്ട് അനുസരിച്ച് യുവാവിനെ കസ്റ്റഡിയിലെടുത്തെന്നും, ചോദ്യം ചെയ്യൽ പുരോഗമിക്കുകയാണെന്നും രേഖപ്പെടുത്തിയിട്ടുണ്ട്. 2019 ഫെബ്രുവരി ഒന്നുമുതലാണ് പെൺകുട്ടിയെ കാണാതായിരിക്കുന്നത്. അതിനുശേഷം ആറ് ആഴ്ചകൾക്കു ശേഷം മാർച്ച് ഇരുപതോടുകൂടി പെൺകുട്ടിയുടെ മൃതദേഹം കണ്ടെത്തി. പെൺകുട്ടിയുടെ കുടുംബത്തിനു ആവശ്യമായ എല്ലാ സഹായവും നൽകുന്നുണ്ടെന്നു പോലീസ് വൃത്തങ്ങൾ അറിയിച്ചു.


ശ്രീലങ്കയില് മരണസംഖ്യ 2000 കവിഞ്ഞു | 2000 dead as tidal waves lash Sri Lanka coasts - Malayalam Oneindia\n21 min ago ചുവപ്പ് കോട്ടകൾ ഇളകുന്നു, പാർട്ടി ഗ്രാമങ്ങളിൽ പോലും സിപിഎമ്മിന് വൻ വോട്ട് ചോർച്ച, ആശങ്കയിൽ നേതൃത്വം\n36 min ago കോണ്‍ഗ്രസില് പൊളിച്ചെഴുത്ത് തുടങ്ങി, പ്രതിപക്ഷ കക്ഷി നേതൃസ്ഥാനത്തേക്ക് തരൂര് എത്തും!!\n56 min ago രാഹുലിനെ വീഴ്ത്താൻ കൂടെ നിന്ന ബിജെപി പ്രവർത്തകന്റെ ശവമഞ്ചം ചുമന്ന് സ്മൃതി ഇറാനി, വീഡിയോ വൈറൽ!\n1 hr ago തൃശൂര് കോര്‍പ്പറേഷന് പരിധിയില് ഇടതുമുന്നണിക്ക് വോട്ടുകള് കാര്യമായി കുറഞ്ഞു: നഗരപരിധിയില് യുഡിഎഫ് മുന്നേറ്റം, അമ്പതോളം ബൂത്തുകളില് ബിജെപി...\nശ്രീലങ്കയില് മരണസംഖ്യ 2000 കവിഞ്ഞു\nകൊളംബോ: ഭൂകമ്പത്തിലും കടലാക്രമണത്തിലും ശ്രീലങ്കയില് മരിച്ചവരുടെ എണ്ണം 2000ലേറെയായി. ഒരു ജയില് തകര്‍ന്ന് 300 തടവുകാര് രക്ഷപ്പെട്ടു. ശ്രീലങ്കയില് അടിയന്തിരാവസ്ഥ പ്രഖ്യാപിച്ചിട്ടുണ്ട്.\nകടലാക്രമണം: ശ്രീലങ്കയില് 214 മരണം\nകൊളംബോ: കടലാക്രമണത്തില് ശ്രീലങ്കലില് മരിച്ചവരുടെ എണ്ണം 214 ആയി. മരണസംഖ്യ ഇനിയും ഉയര്‍ന്നേക്കുമെന്നാണ് റിപ്പോര്‍ട്ടുകള്. തലസ്ഥാനമായ കൊളംബോയുടെ പകുതിയേറെ ഭാഗത്ത കടല് ഇരച്ചുകയറിയിട്ടുണ്ട്.\nകടലാക്രമണത്തെ തുടര്‍ന്ന് ശ്രീലങ്കക്ക് അടിയന്തിരസഹായം നല്‍കാന് ഇന്ത്യ തീരുമാനിച്ചു. മരുന്നും ഭക്ഷണവുമടങ്ങുന്ന ഹെലികോപ്റ്ററുകള് ശ്രീലങ്കയിലേക്കയക്കാനാണ് കേന്ദ്രഗവണ്‍മെന്റ് തീരുമാനം. തങ്ങള്‍ക്ക് സഹായം നല്‍കണമെന്ന് ശ്രീലങ്കന് സര്‍ക്കാര് ഇന്ത്യയോട് അഭ്യര്‍ത്ഥിച്ചിരുന്നു.\nകടലാക്രമണം: ശ്രീലങ്കയില് 160 മരണം\nസമയം 11.30 എ.എം\nകൊളംബോ: ഭൂചലത്തെ തുടര്‍ന്ന് കടല് ഇരച്ചുകയറി ശ്രീലങ്കയില് 160 പേര് മരിച്ചു. ആയിരക്കണക്കിനാളുകളുടെ വീടുകള് തകര്‍ന്നു. നൂറുകണക്കിനു ഗ്രാമങ്ങള് കടലിരച്ചുകയറിയതിനെ തുടര്‍ന്ന് നശിച്ചിട്ടുണ്ട്.\nശ്രീലങ്കയില് നിന്നും 1400കിലോമീറ്റര് മാത്രം ദൂരമുള്ള ഇന്തോനേഷ്യയിലുണ്ടായ ശക്തമായ ഭൂകമ്പത്തിന്റെ പരിണിതഫലമാണിതെന്നു കരുതുന്നു.\nശ്രീലങ്കയിലെ തീരപ്രദേശങ്ങളിലടിച്ചു കയറിയ കടല് കൊളംബോയുടെ തെക്കുകിഴക്കന് പ്രദേശങ്ങളിലേക്കു വ്യാപിക്കുകയാണ്. വീടുകളെ കൂടാതെ വിനോദസഞ്ചാരകേന്ദ്രങ്ങളിലേക്കും കടല് കയറിയിട്ടുണ്ട്.\nട്രിങ്കോമാലി മുതല് കലുത്തുറ വരെയുള്ള 700 കിലോമീറ്ററോളം വരുന്ന പ്രദേശത്താണ് കടല് ഇരച്ചുകയറിയിരിക്കുന്നത്. ഡിസംബര് 26 ഞായറാഴ്ച രാവിലെയാണ് കടലിരച്ചുകയറാന് തുടങ്ങിയത്. ചില പ്രദേശങ്ങളില് ചെറുതായി ഭൂകമ്പമുണ്ടായതായും മെട്രോളജിക്കല് ഡിപ്പാര്‍ട്ട്മെന്റ് പറഞ്ഞു.\nകടലാക്രമണത്തെ തുടര്‍ന്ന മരിച്ച 160ളം പേരുടെ മൃതദേഹം രക്ഷാപ്രവര്‍ത്തകര് പുറത്തെടുത്തിട്ടുണ്ട്. 150 മൃതദേഹങ്ങള് മുത്തൂരു നിന്നും മറ്റുള്ളവ ട്രിങ്കോമാലിയില് നിന്നുമാണ് കണ്ടെത്തിയത്. ഇനിയും കൂടുതലാളുകള് മരിച്ചിട്ടുണ്ടാകുമെന്നാണ് അനൗദ്യോഗിക റിപ്പോര്‍ട്ടുകള് പറയുന്നത്.\nകടലാക്രമണത്തെ തുടര്‍ന്ന് ആയിരക്കണക്കിനാളുകള് വീടുവിട്ടുപോകാന് നിര്‍ബന്ധിതരായിരിക്കുകയാണ്.


Coimbatore bus accident: schedule of bus changes after lack of passengers | കോയമ്പത്തൂര് ബസ് അപകടം: യാത്രക്കാരില്ലാത്തതിനാല് ഒരു ദിവസം വൈകി യാത്ര, കാത്തിരുന്നത് ദുരന്തം - Malayalam Oneindia\n35 min ago നിയമസഭാ സമ്മേളനത്തിനിടെ നാല് എംഎല്‍എമാര്‍ക്ക് കൊവിഡ് സ്ഥിരീകരിച്ചു\nPublished: February 20 2020, 10:49 [IST]\nകോയമ്പത്തൂര്: കോയമ്പത്തൂരില് അപകടത്തില്‍പ്പെട്ട കേരള കെഎസ്ആര്‍ടിസി ബസ് യാത്ര പുറപ്പെട്ടത് ഒരു ദിവസം വൈകി. ഫെബ്രുവരി 17ന് എറണാകുളത്തുന്ന് ബെംഗളൂരുവിലേക്ക് തിരിച്ച ബസ് 18ന് എറണാകുളത്തേക്ക് തിരിക്കേണ്ടതായിരുന്നു. എന്നാല് യാത്രക്കാരുടെ കുറവ് മൂലമാണ് ഒരു ദിവസം വൈകി 19ന് വൈകിട്ടാണ് ബസ് കേരളത്തിലേക്ക് മ‍ടങ്ങുന്നത്. എറണാകുളം ഡിപ്പോയിലെ 784 നമ്പര് ബസാണ് വ്യാഴാഴ്ച പുലര്‍ച്ചെ മൂന്നരക്ക് കോയമ്പത്തൂരിനടുത്ത അവിനാശിയില് വെച്ച് അപകടത്തില്‍പ്പെട്ടത്. ടൈലുമായെത്തിയ കണ്ടെയ്നര് ലോറി നിയന്ത്രണം വിട്ട് ബസിലേക്ക് ഇടിച്ചുകയറുകയായിരുന്നു.\nഅപകടത്തില് 48 യാത്രക്കാരില് 19 പേര് മരിച്ചതായാണ് ഔദ്യോഗിക വിവരം. ഇതില് 25 പേര് എറണാകുളത്തും നാല് പേര് പാലക്കാട്ടും 16 പേര് തൃശൂരിലുമാണ് ഇറങ്ങേണ്ടിയിരുന്നത്. മരിച്ച 11 പേരെ ഇതിനകം തന്നെ തിരിച്ചറിഞ്ഞ് കഴിഞ്ഞിട്ടുണ്ട്. മരിച്ചവരില് അധികവും മലയാളികളാണ്. ഇവരില് അഞ്ച് പേര് സ്ത്രീകളാണെന്നാണ് വിവരം. ബസിലെ ഡ്രൈവര് ബൈജു, യാത്രക്കാരിലൊരാളായ ഐശ്വര്യ എന്നിവരുടെ മൃതദേഹങ്ങള് തിരിച്ചറിഞ്ഞിട്ടുണ്ട്.\nപരിക്കേറ്റവരെ അവിനാശിയിലെ സര്‍ക്കാര് ആശുപത്രിയിലും കോയമ്പത്തൂരിലെ ആശുപത്രിയിലുമായാണ് പ്രവേശിപ്പിച്ചിട്ടുള്ളത്. മരിച്ച രണ്ടുപേരുടെ മൃതദേഹം തിരുപ്പൂര് മെഡിക്കല് കോളേജില് സൂക്ഷിച്ചിട്ടുണ്ട്. പോസ്റ്റ്മോര്‍ട്ടത്തിന് ശേഷമായിരിക്കും മൃതദേഹങ്ങള്‍ക്ക് വിട്ടുനല്‍കുക. അപകടത്തില്‍പ്പെട്ട ലോറിയുടെ ഡ്രൈവര് ഹേമരാജ് പോലീസ് സ്റ്റേഷനില് ഹാജരായിട്ടുണ്ട്. പാലക്കാട് സ്വദേശിയാണ് ഇയാള്.\ncoimbatore accident കെഎസ്ആര്‍ടിസി ലോറി kerala ksrtc bus accident tamil nadu കേരളം മലയാളി ബസ് അപകടം കെഎസ്‌ആര്‍ടിസി malayalee\nCoimbatore bus accident: schedule of bus changes after lack of passengers\nStory first published: Thursday, February 20, 2020, 10:49 [IST]


മുജീബ് അണ്ണനും വികാരിയച്ചനും ചേർന്നുണ്ടാക്കിയത് സ്നേഹത്തിൽ പൊതിഞ്ഞ ഉണ്ണിയപ്പങ്ങൾ..ആദരവോടെ വാങ്ങി രുചിയോടെ കഴിച്ചവർ ഏറെപ്പേർ .. | kanjirappallyNEWS.com\nPosted on July 17, 2019 By admin HEAD LINE NEWS, HEAD LINES, LOCAL NEWS, TRENDING NEWS\nചിറക്കടവ് : വഴിയോര കച്ചവടക്കാരൻ പാറത്തോട് സ്വദേശി മുജീബ് അണ്ണനും, എരുമേലി പഴയ കൊരട്ടി പള്ളി വികാരി ഫാ. സെബാസ്റ്റ്യൻ വെച്ചൂകരോട്ടച്ചനും ചേർന്ന് ഉണ്ടാക്കി വിലപ്ന നടത്തിയ ഉണ്ണിയപ്പങ്ങൾക്കു രുചി കൂടുതലായിരുന്നുവെന്നു ഇടപാടുകാർ.\nഞള്ളമറ്റം ഭാഗത്തു കൂടി സഞ്ചരിക്കുന്നവരിൽ പലരും മുജീബ് അണ്ണന്റെ കടയിൽ നിന്നും സ്വാദുള്ള ഉണ്ണിയപ്പം വാങ്ങി കഴിക്കാറുണ്ട് . എന്നാൽ കഴിഞ്ഞ ദിവസം അതുവഴി പോയവർ മുജീബ് അണ്ണന്റെ കടയിൽ സഹായത്തിനു നിൽക്കുന്ന ആളെ കണ്ടു അത്ഭുതപ്പെട്ടു. എരുമേലി പഴയ കൊരട്ടി പള്ളി വികാരി ഫാ. സെബാസ്റ്റ്യൻ വെച്ചൂകരോട്ട് ആയിരുന്നു അന്നത്തെ സഹായി. ആദ്യം പലരും മടിച്ചുനിന്നുവെങ്കിലും, പിന്നീട് ആളുകൾ തിക്കിത്തിരക്കി അവരുടെ മതമൈത്രിയുടെ ഉണ്ണിയപ്പം ആദരവോടെ വാങ്ങി രുചിയോടെ കഴിച്ചു.\nഫാ. സെബാസ്റ്റ്യൻ ആ വഴി പോകുമ്പോൾ മുജീബ് അണ്ണന്റെ കടയിൽ നിന്നും പതിവായി ഉണ്ണിയപ്പവും ചായയും കഴിക്കുമായിരുന്നു. അങ്ങനെ അവർ തമ്മിൽ വളരെ നല്ല സൗഹൃദം ഉടലെടുത്തിരുന്നു. വഴിയോര കച്ചവടമാണ് മുജീബിനും കുടുംബത്തിനും ആശ്രയം. മുജീബ് അണ്ണൻ തനിയെ കടയിലെ എല്ലാ പണികളും ചെയ്യുന്നത് കണ്ടത്തിൽ ഉള്ള വിഷമത്തിലാണ് ഫാ. സെബാസ്റ്റ്യൻ ഒരു ദിവസം മുജീബ് അണ്ണനെ സഹായിക്കുവാൻ കൂടെ നിന്നത്. ഭക്ഷണം കഴിക്കുവാൻ എത്തിയവരിൽ ഒരാൾ, രണ്ടുപേരും ചേർന്ന് ഉണ്ണിയപ്പം ഉണ്ടാക്കുന്ന മനോഹരമായ ഫോട്ടോ സോഷ്യൽ മീഡിയയിൽ ഇട്ടത് വൈറലായിരുന്നു .\nഒട്ടേറെ നിരാലംബരുടെ അഭയകേന്ദ്രമായ തമ്പലക്കാട് പെനുവേൽ ആശ്രമം സ്ഥാപിച്ച ഫാ. സെബാസ്റ്റ്യൻ വെച്ചൂക്കരോട്ടിന്റെ സുമനസ് നിറഞ്ഞ സ്നേഹത്തിന്റെ കാഴ്ച കൂടിയായി മാറുകയായിരുന്നു വഴിയോര കച്ചവടത്തിന് പിന്നിലെ സൗഹൃദവും .


ഷൊർണൂർ ഗസ്റ്റ് ഹൗസിൽ സഖാവിനൊപ്പം; ഇ.എം.എസിനൊപ്പം ഒരു ഓർമ്മചിത്രവുമായി മലയാള സിനിമയുടെ പ്രിയ സംവിധായകൻ ലാൽ ജോസ് – News18 Malayalam\nഷൊർണൂർ ഗസ്റ്റ് ഹൗസിൽ സഖാവിനൊപ്പം; ഇ.എം.എസിനൊപ്പം ഒരു ഓർമ്മചിത്രവുമായി മലയാള സിനിമയുടെ പ്രിയ സംവിധായകൻ ലാൽ ജോസ്\nചിത്രം പ്രത്യക്ഷപ്പെട്ടത് ഇൻസ്റ്റഗ്രാമിൽ\nലാൽ ജോസും സുഹൃത്തുക്കളും ഇ.എം.എസിനൊപ്പം\nLast Updated : November 28, 2020, 20:16 IST\nഅടുത്തിടെയായി മലയാള ചലച്ചിത്ര ലോകത്തെ പ്രേക്ഷകരുടെ പ്രിയപ്പെട്ടവർ അവർക്കു പ്രിയങ്കരമായ ഓർമ്മചിത്രങ്ങളുമായി സോഷ്യൽ മീഡിയയിൽ എത്താറുണ്ട്. അത്തരത്തിൽ പ്രത്യക്ഷപ്പെട്ട ഒരു ഫോട്ടോയാണിത്. അസിസ്റ്റന്റ് ഡയറക്ടർ ആയി സിനിമാ ജീവിതം കുറിച്ച് പിന്നീട് സംവിധായകനായി മാറി, ചലച്ചിത്ര ലോകത്ത് ഒട്ടേറെ അവിസ്മരണീയ ചിത്രങ്ങൾ സമ്മാനിച്ച സംവിധായകനാണ് ഇടത്തു നിന്നും രണ്ടാമതായി നിൽക്കുന്നത്.\nമമ്മൂട്ടിയുടെ 'ഒരു മറവത്തൂർ കനവ്' മുതൽ 'നാൽപത്തിയൊന്ന്' വരെ സംവിധാനം ചെയ്ത സംവിധായകൻ ലാൽ ജോസ് പോസ്റ്റ് ചെയ്ത സഖാവ് ഇ.എം.എസിനൊപ്പമുള്ള ഒരു അപൂർവ ചിത്രമാണിത്. ഇടതു വശം ചേർന്ന് നിൽക്കുന്നത് ആർട്ട് ഡയറക്ടർ പ്രേമചന്ദ്രൻ. പിന്നെയുള്ളത് ലാൽ ജോസിന്റെ മറ്റു രണ്ട് പരിചയക്കാരാണ്. ഒരുപക്ഷേ 'അഴകിയ രാവണനിലെ' സിനിമയ്ക്കുള്ളിലെ ഷൂട്ടിംഗ് രംഗത്തിൽ കണ്ട മുഖവുമായിട്ടാവും കൂടുതൽ സമാനത തോന്നുക.\nമലയാള സിനിമയിലെ സൂപ്പർ താരങ്ങളായ മമ്മൂട്ടിയും മോഹൻലാലും ഉൾപ്പെടെ മുൻനിര താരങ്ങളെല്ലാം ലാൽ ജോസ് സിനിമകളിൽ നായകന്മാരായിട്ടുണ്ട്. സുരേഷ് ഗോപി, ദിലീപ്, കുഞ്ചാക്കോ ബോബൻ, സലിം കുമാർ, പൃഥ്വിരാജ്, ദുൽഖർ സൽമാൻ, ഉണ്ണി മുകുന്ദൻ തുടങ്ങിയവർ ലാൽ ജോസിന്റെ നായകന്മാരായി വെള്ളിത്തിരയിലെത്തിയിട്ടുണ്ട്.\nസിനിമാ ജീവിതത്തിൽ ഇടയ്ക്കിടെ അതിഥി വേഷങ്ങളിൽ ലാൽ ജോസ് പ്രത്യക്ഷപ്പെടാറുണ്ട്. ദുൽഖർ നിർമ്മിച്ച 'വരനെ ആവശ്യമുണ്ട്' എന്ന സിനിമയിലാണ് ഏറ്റവും ഒടുവിലായി ലാൽ ജോസ് കാമിയോ ചെയ്തത്. 'ജിപ്സി' എന്ന തമിഴ് സിനിമയിൽ മുഴുനീള കഥാപാത്രത്തെ അവതരിപ്പിച്ചു. മൂന്നു ചിത്രങ്ങളുടെ നിർമ്മാതാവാണ്.\nE. M. S. Namboodiripadlal joseLal Jose director


പൊട്ടിച്ചിരിപ്പിച്ചുകൊണ്ട് വീണ്ടും ചാന്ദ് നവാബിന്‍റെ വാര്‍ത്താ റിപ്പോര്‍ട്ടിങ്; വൈറലായി വീഡിയോ | pak-reporter-chand-nawabs-comeback - Malayalam Oneindia\nUpdated: Sat, Jun 30, 2018, 13:31 [IST]\nചാനല് വാര്‍ത്ത റിപ്പോര്‍ട്ട് ചെയ്യുന്നതിനിടെ പല മാധ്യമപ്രവര്‍ത്തകര്‍ക്കും ധാരാളം അബന്ധങ്ങള് സംഭവിക്കാറുണ്ട്. ലൈവ് റിപ്പോര്‍ട്ടിങ്ങിനിടയില് ആണ് ഇത്തരം അമളികള് അധികവും സംഭവിക്കുന്നത്. ചാനല് റിപ്പോര്‍ട്ടര്‍മാര്‍ക്ക് പറ്റുന്ന ഇത്തരം അമളികള്‍ക്ക് കാഴ്ച്ചക്കാരും ഏറെയാണ്. സിവേശഷമായ റിപ്പോര്‍ട്ടിങ്ങ് രീതി കൊണ്ടും റിപ്പോര്‍ട്ടിങ്ങില് സംഭവിക്കുന്ന അബന്ധങ്ങള്‍കൊണ്ടും ചില മാധ്യമപ്രവര്‍ത്തകര് ആഗോള ശ്രദ്ധനേടാറുണ്ട്.\nകുറച്ച് വര്‍ഷങ്ങള്‍ക്ക് മുമ്പ് അത്തരത്തില് ആഗോള ശ്രദ്ധ നേടയി മാധ്യമപ്രവര്‍ത്തകനായിരുന്നു പാക്കിസ്ഥാനില് നിന്നുള്ള ചാന്ദ് നവാബ്. ഒരു റെയില്‍വേ സ്‌റ്റേഷന് മുന്നില് നിന്ന് വാര്‍ത്ത റിപ്പോര്‍ട്ട് ചെയ്യുമ്പോള് സംഭവിക്കുന്ന തടസ്സങ്ങളും അദ്ദേഹത്തിന്റെ സംഭാഷണങ്ങളുമായിരുന്നു അന്ന് അദ്ദേഹത്തെ പ്രശസ്തനാക്കിയത്. ലോകത്തെമ്പാടും ഉള്ള കോടിക്കണക്കിന് ആളുകളായിരുന്നു ചാന്ദിന്റെ ആ റിപ്പോര്‍ട്ട് കണ്ട് ചിരിച്ചത്. ഇപ്പോഴിതാ മറ്റൊരു രസകരമായ വീഡിയോയുമായി ചാന്ദ് നവാബ് തിരിച്ചെത്തിയിരിക്കുന്നു.\nഇന്ത്യന് ജനതക്ക് ഏറ്റവും പരിചയമുള്ള പാകിസ്താനി മാധ്യമപ്രവര്‍ത്തകന് ചാന്ദ് നവാബ് ആയിരുന്നു. ക്യാമറമാന് കാമില് യൂസിഫിനൊപ്പം കറാച്ചി റെയില്‍വേ സ്റ്റേഷനില് നിന്ന് ഈദ് സ്‌പെഷ്യല് വാര്‍ത്ത റിപ്പോര്‍ട്ട് ചെയ്യുന്ന രംഗമായിരുന്നു ചാന്ദ് നവാബിനെ ആഗോള പ്രശസ്തനാക്കയിത്. മലയാളികളടക്കമുള്ള കോടിക്കണക്കിന് ആളുകള് ആ വീഡിയോ കണ്ട് ചിരിച്ചു.\nകറാച്ചി കെ ലോഗ് ഈദ് മാനാനെ കെ ലിയേ.. എന്നു തുടങ്ങുന്ന വരികള് പറഞ്ഞു തീര്‍ക്കാന് അദ്ദേഹം റയില്‍വേ സ്റ്റേഷനിലെ തിരക്കിനിടയില് ഏറെ നേരം എടുത്തു. ടേക്ക് എടുക്കാന് നോക്കുമ്പോള് ഓരോരോ തടസ്സങ്ങളും അദ്ദേഹത്തിന് മുന്നില് എത്തുകയായിരുന്നു.\nക്യാമറമാന് സോഷ്യല് മീഡിയയില് പങ്കുവെച്ച് ദൃശ്യം വൈറലായതോടെ കുറച്ച് പരിഹാസങ്ങള് ഒക്കെ എല്‍ക്കേണ്ടി വന്നെങ്കിലും ചാന്ദ് നവാബങ്ങ് ആഗോള പ്രശസ്തനായി മാറി. സല്‍മാന്‍ഖാന്റെ ബജ്രംഗി ഭായിജാന് എന്ന ചിത്രത്തില് മാധ്യമപ്രവര്‍ത്തകനായി വരുന്നു നവാസുദ്ധീന് സിദ്ധീഖി ചാന്ദ് നവാബിന്റെ വൈറലായ റിപ്പോര്‍ട്ടിങ്ങിനെ ചിത്രത്തില് അനുകരിച്ചിരുന്നു.\nചിത്രത്തില് തന്നെ കടമെടുത്തതില് നഷ്ടപരിഹാരം നല്‍കണമെന്ന് ചാന്ദ് നവാബ് സല്‍മാന്‍ഖാനോട് ആവശ്യപ്പെട്ടിരുന്നു. ഞാനൊരു ദരിദ്രനായ മാധ്യമപ്രവര്‍ത്തകനാണ് നിയമനടപടിക്കൊന്നും പോകാന് താല്‍പര്യമില്ല സിനിമയിലെ കഥാപാത്രത്തിനായി തന്റെ വീഡിയോ എടുത്തതിന് തക്കതായ പ്രതിഫലം നല്‍കണമെന്ന് ചാന്ദ് ആവശ്യപ്പെട്ടിരുന്നു.\nറയില്‍വേ സ്റ്റേഷനിലെ റിപ്പോര്‍ട്ടിങ്ങായിരുന്ന ആദ്യഘട്ടത്തിലെ ഹിറ്റെങ്കില് ഇപ്പോള് രസകരമായ മറ്റൊരു വീഡിയോ ആണ് ചാന്ദ് നവാബിന്റേതായി പുറത്തിറങ്ങിയിരിക്കുന്നത്. കറാച്ചിയിലെ ഒരു പാന്‍വില്‍പ്പന സ്ഥാപനത്തിലെ വാര്‍ത്ത അവതരിപ്പിക്കുന്നതിനിടയില് സംഭവിക്കുന്ന അമളികളാണ് പ്രേക്ഷകരെ പൊട്ടിച്ചിരിപ്പിക്കുന്നത്.\nനവാബ് ശരിയായി റിപ്പോര്‍ട്ട് ചെയ്യുമ്പോള് കുടെ ഉള്ളവര് തെറ്റിക്കും. മറ്റുള്ളവര് ശരിയാക്കുമ്പോള് നവാബ് തെറ്റിക്കുന്നതരത്തിലുള്ള വീഡിയോ ആണ് ഇപ്പോള് സമൂഹമാധ്യമങ്ങളില് വൈറലായി കൊണ്ടിരിക്കുന്നത്.\nവെെറലാവുന്ന പുതിയ വീഡിയോ\nപഴയ ഹിറ്റ് വിഡിയോ\nreporter railway station viral video salman khan nawazuddin siddiqui malayalam news ചാനല് സല്‍മാന്‍ഖാന്\nPak reporter Chand Nawab's comeback


ഉത്തരാഖണ്ഡിലും പക്ഷിപ്പനി; രാജ്യത്ത് ആകെ പത്ത് സംസ്ഥാനങ്ങളില് രോഗം – Chandrika Daily\nBy web desk 1 Monday January 11, 2021 20:07 pm\nഉത്തരാഖണ്ഡിലും പക്ഷിപ്പനി; രാജ്യത്ത് ആകെ പത്ത് സംസ്ഥാനങ്ങളില് രോഗം\nപക്ഷിപ്പനി വ്യാപിക്കുന്ന സാഹചര്യത്തില് സംസ്ഥാനങ്ങള് അതീവ ജാഗ്രത പുലര്‍ത്തണമെന്ന് കേന്ദ്രം നിര്‍ദേശിച്ചു\nഡെറാഡൂണ്: ഉത്തരാഖണ്ഡിലും പക്ഷിപ്പനി സ്ഥിരീകരിച്ചു. ഇതോടെ രാജ്യത്ത് പക്ഷിപ്പനി സ്ഥിരീകരിച്ച സംസ്ഥാനങ്ങളുടെ എണ്ണം പത്തായി. രാജസ്ഥാനിലും ഇന്ന് പക്ഷിപ്പനി സ്ഥിരീകരിച്ചിരുന്നു. പക്ഷിപ്പനി വ്യാപിക്കുന്ന സാഹചര്യത്തില് സംസ്ഥാനങ്ങള് അതീവ ജാഗ്രത പുലര്‍ത്തണമെന്ന് കേന്ദ്രം നിര്‍ദേശിച്ചു.\nഹരിയാനയില് ഇതുവരെ നാല് ലക്ഷം പക്ഷികളെയാണ് ചത്തനിലയില് കണ്ടെത്തിയത്. മഹാരാഷ്ട്രയിലെ പര്‍ഭാനി ജില്ലയില് 800 ഇറച്ചിക്കോഴികളെ ചത്തനിലയില് കണ്ടെത്തി. ഇവിടെ വൈറസ് സാന്നിധ്യം സ്ഥിരീകരിച്ചതോടെ 9000 ഇറച്ചികോഴികളെ നശിപ്പിക്കാനുള്ള നടപടി തുടങ്ങി. ഡല്‍ഹിയില് ചത്തനിലയില് കണ്ടെത്തിയ താറാവിലും കാക്കയിലുമാണ് വൈറസ് സാന്നിധ്യം സ്ഥിരീകരിച്ചത്.\nCategories: india, News Tags: bird flu


സുഹൃത്തുക്കളോടൊപ്പം പുറത്തിറങ്ങിയ 19 കാരിയെ കൂട്ടബലാത്സംഗത്തിനിരയാക്കി; രണ്ട് പേര് അറസ്റ്റില്\n2021-06-07 01:53:51 pm IST\nലഖ്‌നൗ: ഉത്തര്‍പ്രദേശില് 19 കാരിയെ കൂട്ടബലാത്സംഗത്തിനിരയാക്കി. സുഹൃത്തുക്കളോടൊപ്പം പുറത്തിറങ്ങിയ പെണ്‍കുട്ടിയെ ആറ് യുവാക്കള് ചേര്‍ന്നാണ് കൂട്ടബലാത്സംഗത്തിന് ഇരയാക്കിയത്. സംഭവത്തില് രണ്ട് പേരെ ബറേലി പൊലീസ് അറസ്റ്റ് ചെയ്തു.\nവിശാല് പട്ടേല്, അനുജ് പട്ടേല് എന്നിവരെയാണ് ഞായറാഴ്ച പൊലീസ് അറസ്റ്റ് ചെയ്തത്. മറ്റ് നാല് പ്രതികള് ഇപ്പോഴും ഒളിവിലാണ്. മെയ് 31 നാണ് പെണ്‍കുട്ടി ക്രൂരബലാത്സംഗത്തിനിരയായത്. സമൂഹത്തില് നിന്നുമുണ്ടാകുന്ന കുറ്റപ്പെടുത്തല് പേടിച്ച് വിവരം പുറത്ത് പറയാതിരുന്ന പെണ്‍കുട്ടി ഒടുവില് ശനിയാഴ്ച പൊലീസില് പരാതി നല്‍കുകയായിരുന്നു. മജിസ്‌ട്രേറ്റിന് മുന്‍പില് മൊഴി നല്‍കുകയും ചെയ്തു.\nതന്റെ രണ്ട് സുഹൃത്തുക്കളോടൊപ്പം പുറത്തിറങ്ങിയ പെണ്‍കുട്ടിയോട് പ്രതികള് മോശമായി പെരുമാറുകയും സുഹൃത്തുകളെ മര്‍ദ്ദിക്കുകയും ചെയ്തു. ആറ് പേരടങ്ങുന്ന സംഘം തന്നെ സമീപത്തെ വയലിലേക്ക് വലിച്ചിഴച്ച് കൊണ്ടുപോയി അവിടെ വെച്ച് കൂട്ടബലാത്സംഗം ചെയ്യുകയായിരുന്നു എന്നാണ് പെണ്‍കുട്ടിയുടെ മൊഴി. സംഭവത്തെക്കുറിച്ച് ആരോടെങ്കിലും പറഞ്ഞാല് ഗുരുതരമായ പ്രത്യാഘാതമുണ്ടാകുമെന്ന് ഭീഷണിപ്പെടുത്തിയതായും പെണ്‍കുട്ടി മൊഴി നല്‍കിയിട്ടുണ്ടെന്ന് പൊലീസ് പറഞ്ഞു.\n22 കാരനായ വിശാലിനെ പിടികൂടാന് എത്തിയപ്പോള് പൊലീസിന് നേരെ വെടിവെയ്ക്കുകയാണുണ്ടായത്. ഒളിവില് പോയ മറ്റു പ്രതികള്‍ക്ക് വേണ്ടില് തിരച്ചില് നടക്കുകയാണ്. കേസില് അന്വേഷണം ഊര്‍ജിതമാക്കിയതായും പൊലീസ് പറഞ്ഞു.\nUttar Pradesh gangraped arrest Bareilly


വിദ്യാലയങ്ങളിൽ അടിസ്ഥാന സൗകര്യങ്ങൾ ഉറപ്പാക്കണം : Deepika.com Nattu Visesham\nവിദ്യാലയങ്ങളിൽ അടിസ്ഥാന സൗകര്യങ്ങൾ ഉറപ്പാക്കണം\nMonday, December 9, 2019 12:20 AM IST\nപെരിന്തൽമണ്ണ: സംസ്ഥാനത്തെ പൊതുവിദ്യാലയങ്ങളിൽ അടിസ്ഥാന സൗകര്യങ്ങൾ സർക്കാർ ഉറപ്പുവരുത്തണമെന്ന് കഐസ്ടിയു സംസ്ഥാന വനിതാ സമ്മേളനം ആവശ്യപ്പെട്ടു. ഹൈടെക് പദ്ധതിക്ക് കോടികൾ ചെലവഴിച്ച സർക്കാർ സ്കൂളുകളിൽ കുട്ടികൾക്കു വേണ്ട അടിസ്ഥാന സൗകര്യങ്ങൾ ഉറപ്പാക്കുന്നതിൽ പരാജയപ്പെട്ടുവെന്നു സമ്മേളനം അംഗീകരിച്ച പ്രമേയം അഭിപ്രായപ്പെട്ടു.\nഎല്ലാ വിദ്യാലയങ്ങളിലും സ്ത്രീ സൗഹൃദ സംവിധാനങ്ങൾ ഒരുക്കണമെന്നും സമ്മേളനം ആവശ്യപ്പെട്ടു. സമ്മേളനം മഞ്ഞളാംകുഴി അലി എംഎൽഎ ഉദ്ഘാടനം ചെയ്തു. കെ.എൻ.എ ഖാദർ എംഎൽഎ മുഖ്യ പ്രഭാഷണം നടത്തി. പി.അബ്ദുൾ ഹമീദ് എംഎൽഎ ഉപഹാര സമർപ്പണം നടത്തി.\nകെഎസ്ടിയു ശിഹാബ് തങ്ങൾ പ്രതിഭാ പുരസ്കാരം കരുവാരക്കുണ്ട് ഗവണ്‍മെന്‍റ് ഹയർസെക്കൻഡറി സ്കൂളിലെ സഫാ ഫെബിന് സമ്മാനിച്ചു. സാഹിത്യ രംഗത്തെ സേവനങ്ങൾക്കു സുഹറ പടിപ്പുരക്ക് കെഎസ്ടിയു ഉപഹാരം ചടങ്ങിൽ നൽകി. സംഘാടക സമിതി ചെയർമാൻ എ.കെ.മുസ്തഫ അധ്യക്ഷനായിരുന്നു.\nവിദ്യാഭ്യാസ സമ്മേളനം മുസ്ലിം ലീഗ് സംസ്ഥാന സെക്രട്ടറി സി.പി. ചെറിയമുഹമ്മദ് ഉദ്ഘാടനം ചെയ്തു.


23 വര്‍ഷത്തിന് ശേഷം നാൽപ്പത് ഡിഗ്രി കടന്ന് തൃശ്ശൂർ | thrissur news\n23 വര്‍ഷത്തിന് ശേഷം നാൽപ്പത് ഡിഗ്രി കടന്ന് തൃശ്ശൂർ\n40 ഡിഗ്രി മുമ്പ് രേഖപ്പെടുത്തിയത് 1996 മാർച്ച് 24-ന്\nപൊള്ളുന്ന വെയിലിലും വേണ്ടത്ര സുരക്ഷയില്ലാതെ റോഡിലിറങ്ങിയ യാത്രക്കാര്. തൃശൂര് നഗരത്തില്‍നിന്നുള്ള ദൃശ്യം\nആവിഷ്‌കാരസ്വാതന്ത്ര്യം ദുർവിനിയോഗം ചെയ്യരുത്\nവടക്കാഞ്ചേരി: സംസ്‌കാരശൂന്യമായ പ്രകടനങ്ങളിലൂടെ ആവിഷ്‌കാരസ്വാതന്ത്ര്യം ദുർവിനിയോഗം ..\nതൃശ്ശൂർ: തിങ്കളാഴ്ച അക്ഷരാർഥത്തിൽ വെയിലിൽ തിളയ്ക്കുകയായിരുന്നു തൃശ്ശൂർ. രണ്ടു പതിറ്റാണ്ടിനുശേഷം തൃശ്ശൂരിലെ ചൂട് 40 ഡിഗ്രി സെൽഷ്യസ് കടന്ന ദിവസമായിരുന്നു തിങ്കളാഴ്ച. തൃശ്ശൂരിന്റെ താപനില ഈ രീതിയിൽ ഉയരുന്നത് ഉഷ്ണതരംഗമുണ്ടാകാൻ ഇടയാക്കും. തിങ്കളാഴ്ച അരമണിക്കൂറിലധികം നേരിട്ട് വെയിലേറ്റവർക്കെല്ലാം കടുത്ത ക്ഷീണവും തളർച്ചയും അനുഭവപ്പെട്ടു.\nമണ്ണുത്തി വെറ്ററിനറി സർവകലാശാലയുടെ കാലാവസ്ഥാവ്യതിയാന പഠന ഗവേഷണ കേന്ദ്രത്തിൽ 40.5 ഡിഗ്രി സെൽഷ്യസും കാർഷിക സർവകലാശാലയുടെ കാലാവസ്ഥാ വ്യതിയാന പഠന ഗവേഷണ കേന്ദ്രത്തിൽ 40.1 ഡിഗ്രി സെൽഷ്യസും ഹോർട്ടികൾച്ചർ കോളേജ് കാലാവസ്ഥാ പഠന കേന്ദ്രത്തിൽ 40.4 ഡിഗ്രിയുമാണ് ചൂട് രേഖപ്പെടുത്തിയത്. ഇതിനുമുമ്പ് 1996 മാർച്ച് 24-നാണ് തൃശ്ശൂരിൽ 40.4 ഡിഗ്രി സെൽഷ്യസ് രേഖപ്പെടുത്തിയത്. ഈ വർഷം ഇതിനു മുൻപ് കൂടുതൽ ചൂട് അനുഭവപ്പെട്ടത് മാർച്ച് 15-ന് ആയിരുന്നു (39.2).\nഞായറാഴ്ച 36.9 ഡിഗ്രി സെൽഷ്യസ് ആണ് രേഖപ്പെടുത്തിയിരുന്നത്. ഇതിൽനിന്നാണ് നാല് ഡിഗ്രി ചൂട് കൂടിയത്. ചൊവ്വാഴ്ചയും 40 ഡിഗ്രിയായി തുടർന്നാൽ ജില്ലയിൽ ഉഷ്ണതരംഗ മുന്നറിയിപ്പുണ്ടാവാനുള്ള സാധ്യതയുണ്ട്. സംസ്ഥാന കാലാവസ്ഥ നിരീക്ഷണകേന്ദ്രമാണ് ഇത് ഔദ്യോഗികമായി പ്രഖ്യാപിക്കേണ്ടത്. സമതലപ്രദേശങ്ങളിൽ 37 ഡിഗ്രി സെൽഷ്യസാണ് ചൂടിന്റെ പരമാവധി പരിധിയായി കണക്കാക്കുന്നത്. ഹൈറേഞ്ച് മേഖലകളിൽ ഇത് 30 ഡിഗ്രിയാണ്.\nപെട്ടെന്ന് ചൂട് കൂടിയതോടെ പുറത്തിറങ്ങാനും വീട്ടിലിരിക്കാനും പറ്റാത്ത അവസ്ഥയിലായി പൊതുജനം. രാവിലെ ഒമ്പതരയോടെത്തന്നെ ഉച്ചവെയിലിന് സമാനമായിരുന്നു അന്തരീക്ഷം. ഓരോ നിമിഷവും ചൂട് കൂടിവരികയായിരുന്നു. ഉച്ചയ്ക്ക് രണ്ടരയോടെയാണ് 40 ഡിഗ്രി സെൽഷ്യസ് രേഖപ്പെടുത്തിയത്.\nനാൽപ്പത് തൊട്ട നാളുകൾ\n1985 മാർച്ച് 11 - 40\n1986 മാർച്ച് 29 - 40\n1987 ഏപ്രിൽ 17 - 40\n1996 മാർച്ച് 24 - 40.4\nതൃശ്ശൂർ: ജില്ലയിൽ സൂര്യതാപമേറ്റ് ഒരാൾ കൂടി ചികിത്സ തേടി. രണ്ടുദിവസം മുമ്പ് സൂര്യതാപമേറ്റ പാലപ്പിള്ളി ഒട്ടുങ്ങൽ വിലാസിനി (53) ആണ് കൊരട്ടി നാലുകെട്ട് പ്രാഥമികാരോഗ്യകേന്ദ്രത്തിൽ ചികിത്സ തേടിയത്. കൂലിപ്പണിക്കാരിയായ വിലാസിനിക്ക് രണ്ടുദിവസം മുമ്പാണ് പറമ്പിൽ പണിയെടുക്കുമ്പോൾ പൊള്ളലേറ്റത്. കൈമുട്ടിന് പൊള്ളലേറ്റെങ്കിലും അത് വകവെയ്ക്കാതെ പണിക്കു പോയി. എന്നാൽ പൊള്ളലേറ്റ ഭാഗം പൊട്ടി വികൃതമാവുകയായിരുന്നു. തുടർന്നാണ് ചികിത്സ തേടിയത്. ഇതോടെ രണ്ടുമാസത്തിനിടയ്ക്ക് ജില്ലയിൽ സൂര്യതാപമേറ്റ് ചികിത്സ തേടിയവരുടെ എണ്ണം ആറായി.\nഎളവള്ളി കുണ്ടുപാടത്ത് തീപിടിത്തം\nബന്ധുവിനെ കൊന്ന് സ്വർണം കവർന്ന ബംഗാളി യുവാവിന് മൂന്നു ജീവപര്യന്തം\nകേശദാനത്തിൽ മുടി മുറിച്ചുനൽകിയത് 89 പേർ\nചെന്ത്രാപ്പിന്നിയിൽ നിരവധിപ്പേർക്ക് പട്ടിയുടെ കടിയേറ്റു\n‘മെല്ലേപ്പോക്ക്’: പോളിങ് ഓഫീസറെ മാറ്റി\nസമയം കഴിഞ്ഞിട്ടും വോട്ട് രേഖപ്പെടുത്തിയത് നൂറുകണക്കിനു പേർ\nതെങ്ങ് വൈദ്യുതിക്കമ്പിയിൽ വീണു


ഇന്ത്യ ഓസീസ് പോരാട്ടം:പരമ്പര കൈവിട്ടിട്ട് 11 വര്‍ഷം; ഇന്നത്തെ ജയം ഇന്ത്യക്കനിവാര്യം\nബെംഗളൂരു: ഇന്ത്യയ്ക്കെതിരേ ഒരിക്കൽ മാത്രമാണ് ഓസ്ട്രേലിയ ട്വന്റി-20 ക്രിക്കറ്റ് പരമ്പര ജയിച്ചത്. പതിനൊന്നുവർഷം മുമ്പ് മെൽബണിൽ നടന്ന ഒരൊറ്റ മത്സര പരമ്പരയിലായിരുന്നു ഓസീസിന്റെ ജയം. 2008 ജനുവരിയിലായിരുന്നു അത്. അതിനുശേഷം ഇന്ത്യ രണ്ടു പരമ്പരകൾ ജയിച്ചു. മൂന്ന് തവണ ഇരുടീമുകളും സമനിലയിൽ പിരിഞ്ഞു. ഇപ്പോഴിതാ ഓസ്ട്രേലിയയ്ക്കുമുന്നിൽ സുവർണാവസരം വന്നിരിക്കുന്നു. ഇന്ത്യയിൽ ആദ്യമായി ട്വന്റി-20 പരമ്പര ജയിക്കാൻ. എന്നാൽ, ഏകദിന ലോകകപ്പിനുമുമ്പേ സ്വന്തം നാട്ടിൽ ഇന്ത്യ വിട്ടുകൊടുക്കാൻ തയ്യാറാകുമോ എന്ന് കാത്തിരുന്നു കാണേണ്ടിവരും.\nഇന്ന് രാത്രി ഏഴുമുതൽ ബെംഗളൂരു ചിന്നസ്വാമി സ്റ്റേഡിയത്തിൽ ട്വന്റി-20 പരമ്പരയിലെ രണ്ടാം മത്സരത്തിനായി ഇരു ടീമുകളും ഇറങ്ങും. അപ്രതീക്ഷിതമായിരുന്നു ആദ്യ മത്സരത്തിലെ ഇന്ത്യയുടെ തോൽവി. ബാറ്റ്സ്മാൻമാർ പരാജയപ്പെട്ടതായിരുന്നു തോൽവിയുടെ പ്രധാന കാരണം. ലോകേഷ് രാഹുൽ മാത്രം ഇന്ത്യൻ നിരയിൽ തിളങ്ങി. ഒരുവിക്കറ്റിന് 69 എന്ന മികച്ച നിലയിലുണ്ടായിരുന്ന ടീമിന് 126 റൺസെടുക്കാനേ സാധിച്ചുള്ളൂ.\nമുൻ ക്യാപ്റ്റൻ മഹേന്ദ്ര സിങ് ധോനി 29 റൺസ് നേടിയെങ്കിലും 37 പന്ത് വേണ്ടിവന്നു. ക്യാപ്റ്റൻ വിരാട് കോലി 24 റൺസെടുത്തു. ബാക്കി ഒരു താരത്തിനും രണ്ടക്കം കടക്കാനായില്ല. രോഹിത് ശർമ, ഋഷഭ് പന്ത്, ദിനേശ് കാർത്തിക്, ക്രുണാൽ പാണ്ഡ്യ അടക്കമുള്ളവർ വൻപരാജയമായി. ചെറിയ ടോട്ടലായിരുന്നെങ്കിലും ഇന്ത്യൻ ബൗളിങ് വിശാഖപട്ടണത്തിൽ പൊരുതി. ജസ്പ്രീത് ബുംറ, യുസ്വേന്ദ്ര ചാഹൽ, ക്രുണാൽ പാണ്ഡ്യ അടക്കമുള്ളവർ മികച്ച പ്രകടനം കാഴ്ചവെച്ചു. പക്ഷേ ഉമേഷ് യാദവെറിഞ്ഞ അവസാന ഓവറിൽ 14 റൺസ് അടിച്ചെടുത്താണ് ഓസീസ് വിജയിച്ചത്.\nജയത്തിലും ആശ്വാസം കിട്ടുന്നില്ല ഓസീസിന്. അനായാസം ജയിക്കാമായിരുന്നു മത്സരം അവസാന പന്ത് വരെയെത്തിയത് അവരുടെ ദൗർബല്യം കാണിക്കുന്നു. ഡാർസി ഷോർട്ട്, ഗ്ലെൻ മാക്സ്വെൽ എന്നിവർക്കുമാത്രമാണ് ആദ്യ മത്സരത്തിൽ തിളങ്ങാനായത്. ബാക്കിയെല്ലാവരും പരാജയപ്പെട്ടു. പാറ്റ് കമ്മിൻസും ജെയ് റിച്ചാർഡ്സും അവസാന ഓവറിൽ മികച്ചുനിന്നതോടെയാണ് മത്സരത്തിൽ ഓസീസിന്റെ ജയം. കൂൾട്ടർനൈൽ നയിക്കുന്ന ബൗളിങ് വിശാഖപട്ടത്തിൽ മികച്ചുനിന്നു. ജാസൺ ബെഹറൻഡ്രോഫ്, പാറ്റ് കമ്മിൻസ് എന്നിവരും ഇന്ത്യൻ ബാറ്റ്സ്മാൻമാരെ വിറപ്പിച്ചു. ഈ ബൗളിങ് ലൈനപ്പിലാണ് ഓസ്ട്രേലിയയുടെ പ്രതീക്ഷ.


12 - അദ്ധ്യായം : 11 മലങ്കര ഓർത്തഡോക്സ് സുറിയാനി സഭാ സത്യവേദപുസ്തകം | എം ഒ എസ് സി ബൈബിൾ | Malankara Orthodox Syrian Church Bible | MOSC Bible\nഅഹസ്യാവിന്റെ അമ്മയായ അഥല്യാ തന്റെ മകൻ മരിച്ചുപോയി എന്നു കണ്ടപ്പോൾ എഴുന്നേറ്റു രാജസന്തതിയെ ഒക്കെയും നശിപ്പിച്ചു.\nഎന്നാൽ യോരാംരാജാവിന്റെ മകളും അഹസ്യാവിന്റെ സഹോദരിയുമായ യെഹോശേബ കൊല്ലപ്പെടുന്ന രാജാകുമാരന്മാരുടെ ഇടയിൽ നിന്നു അഹസ്യാവിന്റെ മകനായ യോവാശിനെ മോഷ്ടിച്ചെടുത്തു അവനെയും അവന്റെ ധാത്രിയെയും അഥല്യാ കണാതെ ഒരു ശയനഗൃഹത്തിൽ കൊണ്ടുപോയി ഒളിപ്പിച്ചു; അതുകൊണ്ടു അവനെ കൊല്ലുവാൻ ഇടയായില്ല.\nഅവനെ അവളോടുകൂടെ ആറു സംവത്സരം യഹോവയുടെ ആലയത്തിൽ ഒളിപ്പിച്ചിരുന്നു. എന്നാൽ അഥല്യാ ദേശം വാണു.\nഏഴാം ആണ്ടിൽ യെഹോയാദാ ആളയച്ചു കാര്യരുടെയും അകമ്പടികളുടെയും ശതാധിപന്മാരെ വിളിപ്പിച്ചു തന്റെ അടുക്കൽ യഹോവയുടെ ആലയത്തിൽ വരുത്തി അവരോടു സഖ്യത ചെയ്തു; അവൻ അവരെക്കൊണ്ടു യഹോവയുടെ ആലയത്തിൽവെച്ചു സത്യം ചെയ്യിച്ചിട്ടു അവർക്കു രാജകുമാരെനെ കാണിച്ചു അവരോടു കല്പിച്ചതു എന്തെന്നാൽ:\nനിങ്ങൾ ചെയ്യേണ്ടുന്ന കാര്യം ആവിതു: ശബ്ബത്തിൽ തവണമാറിവരുന്ന നിങ്ങളിൽ മൂന്നിൽ ഒരു ഭാഗം രാജധാനിക്കും\nമൂന്നിൽ ഒരു ഭാഗം സൂർപടിവാതിൽക്കലും മൂന്നിൽ ഒരു ഭാഗം അകമ്പടികളുടെ സ്ഥലത്തിന്റെ പിമ്പുറത്തുള്ള പടിവാതിൽക്കലും കാവൽ നിൽക്കേണം; ഇങ്ങനെ നിങ്ങൾ അരമനെക്കു കിടങ്ങുപോലെ കാവലായിരിക്കേണം.\nനിങ്ങൾ എല്ലാവരും താന്താന്റെ ആയുധം ധരിച്ചു രാജാവിന്റെ ചുറ്റും നിൽക്കേണം; അണിക്കകത്തു കടക്കുന്നവനെ കൊന്നുകളയേണം; രാജാവു പോകയും വരികയും ചെയ്യുമ്പോഴൊക്കെയും. നിങ്ങൾ അവനോടുകൂടെ ഉണ്ടായിരിക്കേണം. യെഹോയാദാപുരോഹിതൻ കല്പിച്ചതുപോലെ ഒക്കെയും ശതാധിപന്മാർ ചെയ്തു;\nഅവർ ശബ്ബത്തിൽ തവണമാറി വരുന്നവരിലും ശബ്ബത്തിന്റെ തവണമാറി പോകുന്നവരിലും താന്താന്റെ ആളുകളെ യെഹോയാദാപുരോഹിതന്റെ അടുക്കൽ കൂട്ടിക്കൊണ്ടുവന്നു.\nപുരോഹിതൻ ദാവീദ്‍രാജാവിന്റെ വകയായി യഹോവയുടെ ആലയത്തിൽ ഉണ്ടായിരുന്ന കുന്തങ്ങളും പരിചകളും ശതാധിപന്മാർക്കു കൊടുത്തു.\nഅകമ്പടികൾ ഒക്കെയും കയ്യിൽ ആയുധവുമായി ആലയത്തിന്റെ വലത്തുവശംമുതൽ ഇടത്തുവശംവരെ യാഗപീഠത്തിന്നും ആലയത്തിന്നും നേരെ രാജാവിന്റെ ചുറ്റും നിന്നു.\nഅവൻ രാജകുമാരനെ പുറത്തുകൊണ്ടുവന്നു കിരീടും ധരിപ്പിച്ചു സാക്ഷ്യപുസ്തകവും അവന്നു കൊടുത്തു; ഇങ്ങനെ അവർ അവനെ രാജാവാക്കി അഭിഷേകം ചെയ്തിട്ടു കൈകൊട്ടി; രാജാവേ, ജയജയ എന്നു ആർത്തു.\nഅഥല്യാ അകമ്പടികളുടെയും ജനത്തിന്റെയും ആരവം കേട്ടു യഹോവയുടെ ആലയത്തിൽ ജനത്തിന്റെ അടുക്കൽ വന്നു.\nആചാരപ്രകാരം തൂണിന്റെ അരികെ രാജാവും രാജാവിന്റെ അടുക്കൽ പ്രഭുക്കന്മാരും കാഹളക്കാരും നില്ക്കുന്നതും ദേശത്തെ ജനം ഉല്ലസിച്ചു കാഹളം ഊതുന്നതും കണ്ടിട്ടു അഥല്യാ വസ്ത്രം കീറി: ദ്രോഹം, ദ്രോഹം എന്നു പറഞ്ഞു.\nഅപ്പോൾ യെഹോയാദാപുരോഹിതൻ പടനായകന്മാരായ ശതാധിപന്മാർക്കു കല്പന കൊടുത്തു; അവളെ അണികളിൽകൂടി പുറത്തു കൊണ്ടുപോകുവിൻ; അവളെ അനുഗമിക്കുന്നവനെ വാൾകൊണ്ടു കൊല്ലുവിൻ എന്നു അവരോടു പറഞ്ഞു. യഹോവയുടെ ആലയത്തിൽവെച്ചു അവളെ കൊല്ലരുതു എന്നു പുരോഹിതൻ കല്പിച്ചിരുന്നു.\nഅവർ അവൾക്കു വഴി ഉണ്ടാക്കിക്കൊടുത്തു; അവൾ കുതിരവാതിൽ വഴിയായി രാജധാനിയിൽ എത്തിയപ്പോൾ അവളെ അവിടെവെച്ചു കൊന്നുകളഞ്ഞു.\nഅനന്തരം അവർ യഹോവയുടെ ജനമായിരിക്കുമെന്നു യെഹോയാദാ യഹോവെക്കും രാജാവിന്നും ജനത്തിന്നും മദ്ധ്യേയും രാജാവിന്നും ജനത്തിന്നും മദ്ധ്യേയും നിയമം ചെയ്തു.\nപിന്നെ ദേശത്തെ ജനമൊക്കെയും ബാൽക്ഷേത്രത്തിൽ ചെന്നു അതു ഇടിച്ചു അവന്റെ ബലിപീഠങ്ങളും വിഗ്രഹങ്ങളും അശേഷം ഉടെച്ചുകളഞ്ഞു; ബാലിന്റെ പുരോഹിതനായ മത്ഥാനെ ബിലപീഠങ്ങളുടെ മുമ്പിൽവെച്ചു കൊന്നു കളഞ്ഞു. പുരോഹിതൻ യഹോവയുടെ ആലയത്തിൽ കാര്യവിചാരകന്മാരെയും നിയമിച്ചു.\nഅവൻ ശതാധിപന്മാരെയും കാര്യരെയും അകമ്പടികളെയും ദേശത്തെ സകല ജനത്തെയും വിളിച്ചുകൂട്ടി രാജാവിനെ യഹോവയുടെ ആലയത്തിൽനിന്നു ഇറക്കി അകമ്പടികളുടെ പടിവാതിൽവഴിയായി രാജധാനിയിലേക്കു കൂട്ടിക്കൊണ്ടു പോയി; അവൻ രാജാസനം പ്രാപിച്ചു.\nദേശത്തിലെ സകല ജനവും സന്തോഷിച്ചു; നഗരം സ്വസ്ഥമായിരുന്നു; അഥല്യയെ അവർ രാജധാനിക്കരികെവെച്ചു വാൾകൊണ്ടു കൊന്നുകളഞ്ഞു.\nയെഹോവാശ് രാജാവായപ്പോൾ അവന്നു ഏഴു വയസ്സായിരുന്നു.


നമ്മുടെ സൈനികരെ ജീവനോടെ കത്തിച്ചിട്ട് അവരാ ഷെൽട്ടർ ഉപേക്ഷിക്കും… Part – 10 | ViralKerala.in\nHome Latest നമ്മുടെ സൈനികരെ ജീവനോടെ കത്തിച്ചിട്ട് അവരാ ഷെൽട്ടർ ഉപേക്ഷിക്കും… Part – 10\nനമ്മുടെ സൈനികരെ ജീവനോടെ കത്തിച്ചിട്ട് അവരാ ഷെൽട്ടർ ഉപേക്ഷിക്കും… Part – 10\nസ്വർണ്ണനക്ഷത്രങ്ങൾ part – 10\nകണ്ട്രോൾ റൂമിലേക്ക് ക്യാപ്റ്റൻ രവി ചന്ദ്രകുമാർ എത്തുമ്പോൾ മേജർ ആസാദ് കമ്പ്യൂട്ടർ സ്ക്രീനിനു മുന്നിൽ തറഞ്ഞിരിക്കുകയായിരുന്നു.\nക്യാപ്റ്റൻ അറ്റൻഷനായി സല്യൂട്ട് അടിച്ചത് ശ്രദ്ധിക്കാതെ ആസാദ് മോണിറ്ററിലേക്ക് വിരൽചൂണ്ടി.\nസ്ക്രീനിൽ തലകീഴായി കെട്ടിത്തൂക്കിയ നിലയിൽ റോയ് കുര്യൻ കിടന്നു തുള്ളുന്നു. അവന്റെ മുഖം ഉരുകി അടർന്നിരുന്നു.\nക്യാപ്റ്റൻ മുഖം തിരിച്ചു പോയി. ആസിഡിൽ ഉരുകി വീഴുന്ന റോയിയുടെ മുഖത്തേക്ക് ഒരിക്കൽ കൂടി നോക്കാൻ ആകാതെ നിൽക്കുമ്പോൾ റോയിയുടെ അലർച്ച ക്യാപ്റ്റന്റെ കാതുകളിൽ തുളഞ്ഞിറങ്ങി.\nപിന്നെ സ്ക്രീനിൽ തെളിഞ്ഞത് വെടിയേറ്റ് കിടക്കുന്ന മണിക്കുട്ടൻ ദാസിന്റെ ഡെഡ്ബോഡി യാണ് .\nമേജർ ആസാദ് തിരിഞ്ഞു.\n” ഏഴ് പേരിൽ രണ്ടുപേരെ അവർ തീർത്തു. ഇനിയും ഇതുപോലുള്ള വീഡിയോകൾ നമുക്ക് അയച്ചുതരാൻ അവർക്ക് അവസരം ഉണ്ടാകരുത്.\nആ വാക്കുകൾ ഒരു താക്കീത് പോലെയായിരുന്നു.\n” ഈ വീഡിയോ പാസ്സ് ചെയ്ത പവർ മതി നമുക്ക്. അവരുടെ ടീമിൽ ഒരാളെയെങ്കിലും കിട്ടാതിരിക്കില്ല. ആ ഒരാളിലൂടെ നമുക്കവരുടെ ഷെൽട്ടർ കണ്ടെത്താനാകും.”\nക്യാപ്റ്റൻ തല കുടഞ്ഞു.\n” സർ നമ്മൾ അവിടെയെത്തുമ്പോഴേക്കും അവരുടെ പൊടിപോലും അവിടെ കാണണമെന്നില്ല. പകരം അവശേഷിച്ച5ജവാന്മാരുടെ ഡെഡ്ബോഡിയാവും ഉണ്ടാവുക”\nമേജർ ക്യാപ്റ്റനെ നോക്കി.\n“അതേ സർ.. ഫാറൂഖിന്റെ വധശിക്ഷ ഒഴിവാക്കിയെങ്കിലും ഗവൺമെന്റ് ഒരിക്കലും അയാളെ മോചിപ്പിക്കാൻ പോകുന്നില്ല. അതവർക്ക് മിക്കവാറും ഉടനെ മനസ്സിലാവുകയും ചെയ്യും. അതോടെ നമ്മുടെ സൈനികരെ ജീവനോടെ കത്തിച്ചിട്ട് അവരാ ഷെൽട്ടർ ഉപേക്ഷിക്കും.\nഅരികിൽ ഉണ്ടായിരുന്ന കമാൻഡോ ഓഫീസർ രാജാറാം അതനുകൂലിച്ചു.\nപക്ഷേ മേജർ തന്റെ നിലപാടിലുറച്ചു നിന്നു.\n“ഫാറൂക്കിനെ മോചിപ്പിക്കുന്ന ചർച്ചയിലാണ് ഗവൺമെന്റ് എന്നാണല്ലോ നമ്മൾ അവർക്ക് കൊടുത്തിരിക്കുന്ന മെസ്സേജ്.\nഫാറൂഖിന്റെ വധശിക്ഷ ഒഴിവാക്കിയിട്ടും അവർ നമ്മുടെ രണ്ടു ജവാന്മാരെ കൊലപ്പെടുത്തി. ഇനിയൊരു നയ തന്ത്ര രീതി ആവശ്യമില്ല”\nഒന്നിളകിയിരുന്ന മേജർ മുന്നിലിരിക്കുന്ന മിടുക്കന്മാരായ ഉദ്യോഗസ്ഥരെ നോക്കി. ക്യാപ്റ്റൻ രവിചന്ദ്ര കുമാറിന്റെ കണ്ണുകളിലെ യുദ്ധവീര്യം അദ്ദേഹത്തെ നവോന്മേഷിതനാക്കി.\nമേജർ നര വീണു തുടങ്ങിയ നേർത്ത മീശ രോമങ്ങളിൽ തഴുകി തുമ്പ് ഒരല്പം ഉയർത്തി വച്ചു.\nആ നേരം അദ്ദേഹത്തിന്റെ കണ്ണുകൾ ക്യാപ്റ്റന്റെ കറുത്ത കട്ടിയുള്ള തുമ്പ് സ്വാഭാവികമായും മുകളിലേക്ക് വളഞ്ഞു കൂർത്തിയിരിക്കുന്ന മേൽമീശയിലായിരുന്നു. അതുകണ്ട രാജാറാമിനു സങ്കീർണമായ അവസ്ഥയിലും ചെറു ചിരി ഉണർന്നു .\nആറടി ഉയരവും അതിനൊത്ത മസിൽ ബോഡിയുടെയും ഉടമ ആയിരുന്ന മേജർ മീശയുടെ കാര്യത്തിൽ വളരെ ദരിദ്രനായിരുന്നു.\nനേരിയതും ചെമ്പൻ നിറം ഇടകലർന്നതുമായ മീശയുടെ പേരിൽ അദ്ദേഹത്തിനുള്ള അപകർഷതാബോധം എല്ലാവർക്കും സുപരിചിതമാണ്.\nആരുമറിയാതെ രാത്രികാലങ്ങളിൽ കരടി നെയ്യ് പുരട്ടി മീശയുടെ ചെമ്പൻ നിറം ഇല്ലാതാക്കാനും കട്ടി കൂട്ടുവാനും ഉള്ള പൊടിക്കൈകൾ നടത്തുന്നത് ഒരിക്കൽ രാജാറാം നേരിൽ കണ്ടതാണ്.\nഅപ്പോൾ ക്യാപ്റ്റന്റെ മുഖത്തുനിന്നും മിഴികൾ പിൻവലിച്ച് ഇരുവരുടെയും മീശയിലേക്ക് നോക്കാതിരിക്കാൻ ശ്രദ്ധിച്ചുകൊണ്ട് മേജർ പറഞ്ഞു.\n” ഞാൻ പറഞ്ഞു വന്നത്… ഇനി അവർ ഉടനെ കൊലക്കു മുതിരില്ല എന്നാണ്. ഓരോരുത്തരെയായി കൊന്നു തള്ളിയാൽപ്പിന്നെയവരുടെ ആവശ്യത്തിന് എന്ത് പ്രസക്തി?\nപിൻവലിച്ച വധശിക്ഷ വീണ്ടും ഉറപ്പാക്കുകയും ചെയ്യും.\nഇത്തരം ആവശ്യങ്ങൾക്ക് വേണ്ടി തട്ടിക്കൊണ്ടുപോകുന്ന ജവാൻ മാരിൽ ഒന്നോ രണ്ടോ പേരെ കൊന്നു കൊണ്ട് ഗവൺമെന്റിനെ സമ്മർദത്തിൽ ആക്കുക എന്നത് അവരുടെ സ്ഥിരം രീതിയാണല്ലോ. അതവർ നടത്തിക്കഴിഞ്ഞു. ഇനി നമുക്കായി വെയിറ്റ് ചെയ്യും.”\nക്യാപ്റ്റന്റെ മുഖം ചുവന്നു വിങ്ങി.\n“സർ.. അവർ നമുക്ക് വേണ്ടി വെറുതെ വെയിറ്റ് ചെയ്യുകയില്ലെന്നോർക്കണം. ഏഴ് പേരിൽ രണ്ടുപേരെ അവർ ആറാംദിവസം കൊലപ്പെടുത്തി കഴിഞ്ഞു. ഈ ആറു ദിവസങ്ങൾ കൊണ്ട് അവർ എന്തെല്ലാം പീഡനങ്ങൾ സഹിച്ചു കാണും അവശേഷിച്ചവർ ഇനി എത്ര പീഡകൾ സഹിക്കണം?\nഎന്ത് സംഭവിച്ചാലും ഗവൺമെന്റ് ഒരു കൊടുംകുറ്റവാളിയെ മോചിപ്പിക്കാൻ പോകുന്നില്ല. അപ്പോൾ പിന്നെ സമയം കഴിയും തോറും അവരുടെ ജീവൻ അപകടത്തിൽ ആവുകയാണ്. അവരുടെ ജീവന് ഒരു വിലയും ഇല്ലേ??\nക്ഷോഭം അടക്കാൻ പാടുപെടുന്ന ക്യാപ്റ്റന്റെ മുഖത്തേക്ക് മേജർ വിസ്മയത്തോടെയാണ് നോക്കിയത്.\n” അവർ വെറും സാധാരണ മനുഷ്യർ അല്ല രവി.. പട്ടാളക്കാരാണ്.”\n“സോ വാട്ട്..? അവരും മനുഷ്യരല്ലേ…? ഒരിക്കൽ നഷ്ടപ്പെട്ടാൽ പിന്നീട് ഒരിക്കലും തിരിച്ചു കിട്ടാത്ത ജീവൻ തന്നെയല്ലേ അവരുടേതും??\nമേജറിന്റെ മുഖത്തു അസംതൃപ്തി നിറഞ്ഞു.\n” നിങ്ങൾ മറക്കുന്നു..\nഒരു പട്ടാളക്കാരന്റെ ജീവനേക്കാൾ വിലയുണ്ട് സാധാരണ പൗരന്റെ ജീവന്.. സ്വന്തം ജീവൻ ബലി കൊടുത്തു അത് സംരക്ഷിക്കേണ്ടത് പട്ടാളക്കാരന്റെ ധർമ്മമാണ്”\n“യെസ്.. ഐ നോ സർ.. ബട്ട് ദിസ് വെരിമച്ച് ബാഡ് ആക്ഷൻ..\nഈ ആറാം ദിവസവും അവരുടെ കാര്യത്തിൽ യാതൊരു തീരുമാനവും ഗവൺമെന്റ് കൈക്കൊണ്ടിട്ടില്ല.”\n“ചോരത്തിളപ്പും എടുത്തുചാട്ടവും നിങ്ങൾ സൗത്ത് ഇന്ത്യൻസിന്റെ പാരമ്പര്യമാണ്. പക്ഷേ അത് എല്ലായിടത്തും ചിലവാക്കാൻ ശ്രമിക്കരുത്”\nക്യാപ്റ്റന്റെ മുഖം കൂടുതൽ കടുത്തു.\n“യെസ് സർ.. ”\nസല്യൂട്ടടിച്ചു ക്യാപ്റ്റൻ പുറത്തേക്ക് പിൻവാങ്ങി. ശ്രീനഗറിൽ മാവോയിസ്റ്റ് ആക്രമണം നടന്ന ഒരു രാത്രിയുടെ ഓർമ അദ്ദേഹത്തിനുണ്ടായി.\nജീവൻ വച്ചുള്ള പ്രതിരോധം ആയിരുന്നു അത്. 117 കുടുംബങ്ങളെ ഒറ്റരാത്രികൊണ്ട് ഒഴിപ്പിച്ചു ട്രക്കുകളിൽ കൊണ്ടുപോവുകയായിരുന്നു. ചീറി വരുന്ന വെടിയുണ്ടകൾ ക്കെതിരെ പ്രതിരോധ ഷൂട്ട് നടത്തിക്കൊണ്ടുള്ള പ്രയാണം. കിലോമീറ്ററുകൾ പിന്നിട്ടുകഴിഞ്ഞാണ് ഒരു വൃദ്ധൻ വിളിച്ചു പറയുന്നത്, അഞ്ചു മാസങ്ങൾക്ക് മുമ്പ് ഉണ്ടായ ആക്രമണത്തിൽ കൊല്ലപ്പെട്ട അയാളുടെ ഏക മകന്റെ പൂർണ്ണ ഗർഭിണിയായ ഭാര്യ കൂട്ടത്തിൽ ഇല്ലെന്ന്.\nവീണ്ടും ജീവൻ പണയം വെച്ച് ഗ്രാനേടുകൾക്കിടയിലേക്കു മടങ്ങിപോകാൻ ഒപ്പം നിന്നവർ അവരായിരുന്നു. അവിടെ തകർക്കപ്പെട്ട വീടുകളിലൊന്നിന്റെ പിന്നിലെ കുറ്റിക്കാട്ടിൽ റേപ്പ് ചെയ്തുപേക്ഷിക്കപ്പെട്ട മരണാസന്നയായ യുവതിയെ കണ്ടെത്തിയത് റോയ് ആയിരുന്നു. ജീവന്റെ തുടിപ്പുകൾ മാത്രം അവശേഷിച്ച അവളെ ചുമന്നു ട്രക്കിൽ എത്തിച്ച യുടനെ അവൾ പ്രസവിച്ചു. തന്റെ ഷർട്ടൂരി ആ യൂണിഫോം ഷർട്ടിലേക്കാണയാൾ ചാപിള്ളയായ ശിശുവിനെ ഏറ്റു വാങ്ങിയത്..\nമണിക്കുട്ടനോ.. കാർഗിൽ യുദ്ധത്തിൽ കൊല്ലപ്പെട്ട ഒരു ജവാന്റെ മകൻ.. ഒരു വിധവയുടെ ത്യാഗം..\nക്യാപ്റ്റന്റെ പദവിക്കിപ്പുറം രവിചന്ദ്രകുമാറിന്റെ ഹൃദയം വികാര ക്ഷോഭത്താൽ വിതുമ്പി.\nPrevious articleരണ്ടു പെറ്റു… എന്നിട്ടും മാസമാസം ഇതെന്തുവാ ദിവ്യാ.. വയ്യേ വയ്യേ..!!ഇതൊക്കെ എല്ലാ പെണ്ണുങ്ങൾക്കുമുള്ളതല്ലേ??\nNext articleപീന്നീട് ഹോസ്പിറ്റലിൽ നിന്ന് ഡിസ്ചാർജ് ആകൂന്നത് വരെ കണ്ണേട്ടൻ എല്ലാത്തിനും കൂടെ ഉണ്ടായിരുന്നു…


SPECIAL – Page4– Pravasi Corner\nസ്വകാര്യ സ്ഥാപനത്തിൽ പ്രിൻസിപ്പാളായ യുവാവിന്റെ വിവാഹാന്വേഷണം സാമൂഹിക മാധ്യമങ്ങളിൽ വൈറലാവുന്നു. തൃശൂർ സ്വദേശിയായ സൈമണാണ് സാമൂഹിക മാധ്യമങ്ങളിലൂടെ വധുവിനെ തേടുന്നത്. കഴിഞ്ഞ എട്ടു വർഷത്തോളമായി സൈമൺ അനുയോജ്യയായ വധുവിനായി അന്വേഷണം നടത്തുന്നുവെങ്കിലും പറ്റിയ ഇണയെ കണ്ടെത്താൻ...\nദുബായ് ഡ്യൂട്ടി ഫ്രീ ഭാഗ്യം മലയാളികളുടെ പിറകെ.7കോടി കോട്ടയം സ്വദേശി രതീഷിന്.\nദുബായ് ഡ്യൂട്ടി ഫ്രീ നറുക്കെടുപ്പിന്റെ ഭാഗ്യം വിടാതെ മലായാളികളുടെ പിറകെ. ഇത്തവണ പെരുന്നാൾ സമ്മാനമായി ഏകദേശം7കോടി രൂപ (10 ലക്ഷം യുഎസ് ഡോളർ) സമ്മാനമായി ഭാഗ്യം കടാക്ഷിച്ചിരിക്കുന്നത് കോട്ടയം കുറവിലങ്ങാട് പഞ്ചമിയിൽ രവീന്ദ്രൻ...\nവേറിട്ട പ്രതിഷേധം, ആനവണ്ടിയിൽ കല്യാണം.\nസ്വകാര്യ ആഡംബര ബസുകളിൽ സഞ്ചരിക്കുന്ന പൊതുജനത്തിനെതിരെയുള്ള അക്രമങ്ങൾക്കെതിരെ ബൈജു പ്രതിഷേധിച്ചത് സ്വന്തം കല്യാണത്തിന് ആനവണ്ടി വാടകക്കെടുത്ത്. പാലക്കാട് തത്തമംഗലം മാങ്ങോടിയിലെ ബൈജുവും മുതലമട പള്ളത്തെ സുസ്മിതയുടെയും വിവാഹത്തിലായിരുന്നു വധൂവരന്മാരുടെ ആനവണ്ടി സഞ്ചാരം. കല്ലട ബസ് സർവീസുമായി...\nഅച്ഛന്റെ മരണം അറിയാതെ അച്ചനെത്തുന്നതും കാത്ത് കതിർമണ്ഡപത്തിൽ ആർച്ച.\nഅച്ഛന്റെ മരണ വിവരം അറിയാതെയാണ് ആർച്ച കതിർമണ്ഡപത്തിലേക്ക് കാലെടുത്തു വെച്ചത്. താലി കെട്ടിന്റെ സമയത്തും അച്ചൻ എത്താത്തതെന്തേ എന്ന് ചോദിച്ച ആർച്ചയുടെ മുന്നിൽ ദുഃഖം പുറത്തു കാണിക്കാതെയിരിക്കാൻ ബന്ധുക്കൾ പാടുപെടുകയായിരുന്നു. മകളുടെ വിവാഹത്തലേന്ന് വിവാഹത്തോട് അനുബന്ധിച്ചു...\nഅച്ഛന്റെ മരണ വിവരം അറിയാതെയാണ് ആർച്ച കതിർമണ്ഡപത്തിലേക്ക് കാലെടുത്തു വെച്ചത്. താലി കെട്ടിന്റെ സമയത്തും അച്ചൻ എത്താത്തതെന്തേ എന്ന് ചോദിച്ച ആർച്ചയുടെ മുന്നിൽ ദുഃഖം പുറത്തു കാണിക്കാതെയിരിക്കാൻ ബന്ധുക്കൾ പാടുപെടുകയായിരുന്നു. മകളുടെ വിവാഹത്തലേന്ന് വിവാഹത്തോട്...\nഒരു കുടുംബത്തിൽ രണ്ടിൽ കൂടുതൽ കുട്ടികൾ പാടില്ലെന്ന് ബാബാ രാംദേവ്.\nരാജ്യത്ത് ജനസംഖ്യ വർദ്ധനവ് നിയന്ത്രിക്കാൻ പുതിയ നിയമ നിര്‍ദേശവുമായി യോഗാഗുരു ബാബാ രാംദേവ്. ഒരു കുടുംബത്തിലെ മൂന്നാമതായി ഉണ്ടാകുന്ന കുട്ടിക്ക് സര്‍ക്കാര് ആനുകൂല്യങ്ങളും വോട്ടവകാശവും നിഷേധിച്ചുകൊണ്ട് നിയമം കൊണ്ടുവരണമെന്നാണ് ബാബാ രാംദേവിന്റെ നിർദ്ദേശം. അടുത്ത 50...\nചുഞ്ചു നായരുടെ വിയോഗത്തിന്റെ വാർഷിക ദിനത്തിൽ അഗാധ ദുഖത്തോടെ….\nവളർത്തു പൂച്ചയുടെ ഒന്നാം ചരമ വാർഷികത്തിൽ ഓർമ്മകൾ അയവിറക്കി കൊണ്ട് വീട്ടുകാർ പാത്രത്തിൽ നൽകിയ പരസ്യം കൗതുകമായി. ടൈംസ് ഓഫ് ഇന്ത്യയുടെ മുംബൈ എഡിഷനില് ഇന്നാണ് ചുഞ്ചു നായർ എന്ന പേരിലുള്ള പൂച്ചയുടെ ഒന്നാം ചരമ...\nമകളുടെ വിവാഹ തലേന്ന് പാടുന്നതിനിടെ എസ് ഐയായ പിതാവ് മരിച്ചു. വീഡിയോ\nമകളുടെ വിവാഹത്തോട് അനുബന്ധിച്ച് വിവാഹത്തിന്റെ തലേ ദിവസം നടത്തിയ ഗാനമേളയില് പാട്ടുപാടുന്നതിനിടെ പിതാവ് കുഴഞ്ഞ് വീണ് മരിച്ചു. കരമന പോലീസ് സ്റ്റേഷനിലെ അഡീഷണല് എസ്‌ഐയായ കൊല്ലം പുത്തന്‍തുറ സ്വദേശി വിഷ്ണുപ്രസാദ് ആണ് മരിച്ചത്. വിഷ്ണു പ്രസാദിന്...\nപ്രശസ്ത വാദ്യ കലാകാരനായ ബേബി എം മാരാർ വാഹന അപകടത്തിൽ മരിച്ചു.\nപ്രശസ്ത വാദ്യ കലാകാരനായ ബേബി എം മാരാർ വാഹന അപകടത്തിൽ മരിച്ചു. പൊൻകുന്നത്ത് പി പി റോഡിൽ അട്ടിക്കൽ ആർടിഒ ഓഫീസിനു സമീപത്ത് ഇന്ന് രാവിലെ ഏഴുമണിയോടെയായിരുന്നു അപകടം നടന്നത്. അപകടത്തെ തുടർന്ന് വെന്റിലേറ്ററിൽ പ്രവേശിപ്പിച്ചിരുന്ന...


വ്രതശുദ്ധിയോടെ ഇരുമുടിക്കെട്ടുമേന്തി അയ്യപ്പ സന്നിധിയിലേക്ക് ദർശന പുണ്യം തേടി 80 അംഗ തീർത്ഥാടക സംഘം ഇക്കുറിയും കാൽ നടയായി പുറപ്പെട്ടു. കായംകുളം തീർത്ഥം പൊഴിച്ചാലുമൂട് ക്ഷേത്രത്തിൽ നിന്നുമാണ്കഴിഞ്ഞ മുപ്പത്തിയൊന്ന് വർഷമായി തുടരുന്ന തീർത്ഥാടന സംഘം പുറപ്പെട്ടത്. കായംകുളം ചേരാവള്ളി സുവർണ്ണയിൽ ബാബു കോയിപ്പുറത്ത് സ്വാമിയാണ് നേതൃത്വം നൽകുന്നത്.\nപത്തംഗ ചെറിയ സംഘങ്ങളായി തുടക്കത്തിൽ ആരംഭിച്ച തീർത്ഥാടന പദയാത്രയിൽ ഓരോ വർഷം കഴിയും തോറും തീർത്ഥാടകരുടെ എണ്ണം കൂടിവരുകയായിരുന്നു. 41 ദിവസത്തെ വ്രതാനുഷ്ഠാനത്തിന് ശേഷമാണ് പുണ്യ ദർശനത്തിനായി എല്ലാ വർഷവും പുറപ്പെടുന്നത്. ആദ്യമായി തീർത്ഥാടന പദയാത്ര ആരംഭിച്ചത് 1991 ലാണ്. കുട്ടികൾ മുതൽ മുതിർന്നവർ വരെയുള്ള 160 അംഗ തീർത്ഥാടക സംഘത്തിൽ രണ്ട് ഡോസ് വാക്സിനേഷൻ നടത്തിയ 80 പേർ മാത്രമാണ് ഇക്കുറി ഉള്ളത്.\nമാവേലിക്കര കാട്ടുവള്ളിൽ ശ്രീധർമ്മ ക്ഷേത്രം, ചെങ്ങന്നൂർ മഹാദേവർ ക്ഷേത്രം, ആറന്മുള പാർത്ഥസാരഥി ക്ഷേത്രം, റാന്നി ശ്രീകൃഷ്ണ സ്വാമി ക്ഷേത്രം, എരുമേലി, അഴുത, പമ്പ എന്നീ ഇടത്താവളങ്ങളിൽ എത്തിയ ശേഷമാണ് തീർത്ഥാടക സംഘം അയ്യപ്പ ദർശനത്തിനായി മല ചവിട്ടുന്നത്. ഏഴ് ദിവസം കൊണ്ട് സംഘം ശബരിമലയിൽ എത്തും. വൃശ്ചികം 14ന് പമ്പാ ഗണപതിയുടെ സന്നിധിയിൽ സംഘം മഹാ പമ്പാ സദ്യ ഒരുക്കുന്നുണ്ട്. കൂടാതെ വിവിധ സ്ഥലങ്ങളിൽ അന്നധാനം, വസ്ത്രംധാനം, സാമ്പത്തിക സഹായ വിതരണം തുടങ്ങിയ പുണ്യ കർമ്മങ്ങളും നടത്തും.


ദണ്ഡെവാഡയില് ഏറ്റുമുട്ടല്: ഒരു സ്ത്രീയടക്കം2മാവോയിസ്റ്റുകളെ സൈന്യം വധിച്ചു - Malayali Express\nദില്ലി: ഛത്തീസ്ഗഡിലെ ദണ്ഡെവാഡയില് സുരക്ഷാസൈന്യവും മാവോയിസ്റ്റുകളുമായുണ്ടായ ഏറ്റുമുട്ടലില് രണ്ട് മാവോയിസ്റ്റുകളെ സൈന്യം വധിച്ചു. കൊല്ലപ്പെട്ടവരില് ഒരാള് സ്ത്രീയാണ്. ഇന്ന് പുലര്‍ച്ചെയാണ് ഏറ്റുമുട്ടല് ഉണ്ടായത്.\nഡിസ്ട്രിക്‌ട് റിസേഴ്വ് ഗാര്‍ഡും സ്പെഷ്യല് ടാസ്ക് ഫോഴ്സും സംയുക്തമായാണ് മാവോയിസ്റ്റുകളെ നേരിട്ടത്. പരിശോധനയ്ക്കായി വനമേഖലയിലേക്ക് പോയ സുരക്ഷാസൈന്യത്തിന് നേരെ മാവോയിസ്റ്റുകള് വെടിയുതിര്‍ക്കുകയായിരുന്നു. ഏറ്റുമുട്ടലിന് ശേഷം ഒരു സ്ത്രീയടക്കം രണ്ട് പേരുടെ മൃതദേഹം കണ്ടെത്തി. സമീപത്ത് തോക്കുകളുമുണ്ടായിരുന്നു.\nസ്ഥലത്ത് നിന്ന് മാവോയിസ്റ്റ് ലഘുലേഖകളും കണ്ടെടുത്തിട്ടുണ്ട്. കൊല്ലപ്പെട്ടവരെ തിരിച്ചറിഞ്ഞിട്ടില്ല. സുരക്ഷാ ഉദ്യോഗസ്ഥര്‍ക്ക് അപകടമൊന്നും പറ്റിയിട്ടില്ലെന്നും സ്ഥലത്ത് സംഘര്‍ഷാവസ്ഥ നിലനില്‍ക്കുകയാണെന്നും ഡിഐജി പി സുന്ദര്‍രാജ പറഞ്ഞു. കഴിഞ്ഞയാഴ്ച സുഖ്മ മേഖലയില് രണ്ട് ഗ്രാമീണരെ മാവോയിസ്റ്റുകള് വധിച്ചിരുന്നു.\nRelated Topics:Terrorist attackterrorist killed\nസിമ്ബു അഭിനയിക്കുന്ന മള്‍ട്ടിസ്റ്റാര് ചിത്രത്തില് താനില്ല; നടിക്കായി പിന്മാറുന്നുവെന്ന് സിമ്ബുവും


You are here: Home SPORTS ALL ABOUT KERALA Education Pharmacy colleges\nPublished on Saturday, 02 November 2013 20:36\nബംഗലൂരു: ധവാന് അല്ലെങ്കില് കോഹ്ലി, കോഹ്ലി അല്ലെങ്കില് രോഹിത് ശര്‍മ്മ. ബാറ്റിംഗ് പ്രതിഭകള് ഏറെയുള്ള ഇന്ത്യന് ക്രിക്കറ്റ് ടീമിലെ ഇന്നത്തെ താരം രോഹിത് ശര്‍മ്മ. നിയന്ത്രിത ഓവര് അന്താരാഷ്‌ട്ര മത്സരങ്ങളില് ഇന്ത്യയുടെ പേര് മാത്രമുള്ള ഇരട്ടശതക ക്‌ളബ്ബില് അംഗത്വം നേടിയ രോഹിത് ശര്‍മ്മയുടെ മികവില് പരമ്പര നിര്‍ണ്ണയം നടക്കുന്ന ഏഴാം ഏകദിന മത്സരത്തില് ഇന്ത്യ ഓസ്‌ട്രേലിയയ്‌ക്ക് എതിരേ ഉയര്‍ത്തിയത് കൂറ്റന് സ്‌കോര്.\nടോസ് നഷ്‌ടപ്പെട്ട് ബാറ്റ് ചെയ്യാന് വിധിക്കപ്പെട്ട ഇന്ത്യ ഓസ്‌ട്രേലിയയ്‌ക്ക് മുന്നിലേക്ക് മറികടക്കാന് നീട്ടിയ ലക്ഷ്യം 383 റണ്‍സ്. പതിവ് പോലെ തന്നെ തകര്‍പ്പന് ഓപ്പണിംഗ് കൂട്ടുകെട്ട് കണ്ട മത്സരത്തില് ഇരട്ടശതകവുമായി രോഹിത് ശര്‍മ്മ തിളക്കം മുഴുവന് അടിച്ചെടുത്തപ്പോള് ശിഖര് ധവാനും നായകന് ധോനിയും നേടിയ വിലപ്പെട്ട അര്‍ദ്ധശതകങ്ങള് പോലും മുങ്ങിപ്പോയി.\nഅന്താരാഷ്‌ട്ര ക്രിക്കറ്റില് സച്ചിനും സെവാഗിനും മാത്രം കഴിഞ്ഞ മികവിലേക്ക് ഉയര്‍ന്ന രോഹിത് ഗ്യാലറിക്ക് ഇരിക്കാന് സമയം നല്‍കിയില്ല. സ്‌പിന്, പേസ് വ്യത്യാസമില്ലാതെ ദീപാവലി വെടിക്കെട്ട് നടത്തിയ രോഹിത് 158 പന്തുകളില് നിന്നും 209 റണ്‍സാണ് എടുത്തത്. ഇതില് 12 ബൗണ്ടറികളും 16 സിക്‌സറുകളും പറന്നു. ഒരിക്കല് പോലും ഗീയര് താഴ്‌ത്താതെ മുന്നേറിയ രോഹിത് ആദ്യ പന്തില് തുടങ്ങി അവസാന ഓവര് വരെ ക്രീസില് ഉണ്ടായിരുന്നു.\nപുറത്താകുന്നത് വരെ രോഹിതിന് പിന്തുണ നല്‍കിയ ധവാന് 57 പന്തില് 60 റണ്‍സെടുത്തു. അതേസമയം കഴിഞ്ഞ മത്സരത്തിലെ ഹീറോ വിരാട് കോഹ്ലി പൂജ്യത്തിന് പുറത്തായി. റെയ്‌ന (28), യുവ് രാജ് (12) എന്നിവര്‍ക്ക് തിളങ്ങാനായില്ല എങ്കിലും നായകന് ധോനി മികച്ച കളി കെട്ടഴിച്ചു. 38 പന്തില് ഏഴ് ബൗണ്ടറികളും രണ്ട് സിക്‌സറുകളും പറത്തിയ ധോനി 62 റണ്‍സെടുത്തു.\nഏകദിനത്തില് ഇതുവരെ നേടിയ മൂന്ന് ഇരട്ടശതകവും ഇന്ത്യന് താരങ്ങളുടെ പേരിലാണ് കുറിക്കപ്പെട്ടിട്ടുള്ളത്. സച്ചിന് തെന്‍ഡുല്‍ക്കറായിരുന്നു ഈ നേട്ടം ആദ്യം ഉണ്ടാക്കിയത്. തൊട്ടുപിന്നാലെ വീരേന്ദ്ര സെവാഗും ഇരട്ട ശതകത്തില് എത്തിയിരുന്നു. മൂന്നാമനായി രോഹിതും ഈ നേട്ടം കൈവരിച്ചു.\nrohit sarma rohit sarma got century kohi dhavan india australia cricket


ബാബരി കേസിലെ വിചാരണ ഇന്നും കോടതിയില് തന്നെ\nഭൂതര്‍ക്ക കേസില് സുപ്രിം കോടതി വിധിക്ക് കാത്ത് നില്‍ക്കാതെ പള്ളിയുണ്ടായിരുന്നിടത്ത് രാമക്ഷേത്രം നിര്‍മ്മിക്കുമെന്ന് ആവര്‍ത്തിച്ച് കൊണ്ടിരിക്കുകയാണ് സംഘപരിവാര്.\n06 Dec, 2018 at 01:17 AM\nബാബരി മസ്ജിദ് ഭൂമി തര്‍ക്കവും മസ്ജിദ് തകര്‍ത്ത കേസിലെ വിചാരണയും ഇന്നും കോടതിയില് തന്നെ. ഭൂതര്‍ക്ക കേസില് സുപ്രിം കോടതി വിധിക്ക് കാത്ത് നില്‍ക്കാതെ പള്ളിയുണ്ടായിരുന്നിടത്ത് രാമക്ഷേത്രം നിര്‍മ്മിക്കുമെന്ന് ആവര്‍ത്തിച്ച് കൊണ്ടിരിക്കുകയാണ് സംഘപരിവാര്. ലോക്സഭാ തെരെഞ്ഞെടുപ്പടുത്തതോടെ ഇതിനായുള്ള കോപ്പ് കൂട്ടല് സജീവം.\nബാബരി മസ്ജിദിന്റെ താഴികകുടങ്ങളില് കര്‍സേവ നടന്നിട്ട് വര്‍ഷം 26 പിന്നിട്ടു. അതിനും4പതിറ്റാണ്ട് മുന്‍പേ 1961 -ല് തുടങ്ങിയതാണ് ബബരി-രാമജന്മഭൂമി തര്‍ക്കം. അയോധ്യയിലെ 2.77 ഏക്കര് വരുന്ന ഭൂമി സുന്നി വഖഫ് ബോര്‍ഡിനും നിര്‍മോഹി അഖാഡക്കും രാംലല്ല വിരാജ് മിന്നിനുമായി 2011 ല്‍അലഹബാദ് ഹൈക്കോടതി വിഭജിച്ച് നല്‍കി. ആ വിധിക്കെതിരായ അപ്പീലുകള് ഇന്നും സുപ്രിം കോടതിയില് നിലനില്‍ക്കുന്നു. ജനുവരിയില് ഈ കേസ് പരഗണിച്ച് അന്തിമവാദത്തിനായി മാറ്റി വെക്കുമെന്ന് കോടതി അറിയിച്ചിട്ടുണ്ട്. എന്നാല് ലോക്സഭാ തെരെഞ്ഞെടുപ്പ് ആസന്നമായതോടെ അയോധ്യ വിഷയം വീണ്ടും സജീവ ചര്‍ച്ചയാകുന്നതാണ് കാഴ്ച. കോടതി വിധിക്ക് കാത്ത് നില്‍ക്കാതെ ഓര്‍ഡിനന്‍സ് ഇറക്കണമെന്ന് സംഘപരിവാര് സംഘടനകള് ആവശ്യപ്പെടുന്നു.\nഅയോധ്യയിലും ഡല്‍ഹിയടക്കമുള്ള നഗരണങ്ങളിലുമായി ഇതിനകം റാലികളും രഥയാത്രകളും സമ്മേളനങ്ങളും നടന്നു. ഡല്‍ഹിയിലെ ആര്.എസ്.എസ് രഥയാത്രക്ക് 9ാം തിയതി രാംലീല മൈതാനില് പരിസമാപ്തി കുറിക്കും. പള്ളി തകര്‍ത്ത കേസില് ഇതുവരെയും കുറ്റവാളികള് മുഴുവന് ശിക്ഷിക്കപ്പെട്ടില്ലന്നതാണ് മതേതര ഇന്ത്യയിലെ മറ്റൊരു യാഥാര്‍ഥ്യം. പകരം കുറ്റം ആരോപിക്കപ്പെട്ടവര് അധികാരത്തിലെത്തി കേന്ദ്ര മന്ത്രിമാരായി തുടരുന്നു. ഗൂഢാലോചനയില് പോലും പങ്കില്ലെന്ന് കാട്ടി കീഴ്കോടതി വെറുതെ വിട്ട അദ്വാനി ഉള്‍പ്പെടുന്ന 13 പ്രമുഖര്‍ക്കെതിരെ ഗൂഢാലോചനക്കുറ്റം പുനഃസ്ഥാപിച്ച സുപ്രിം കോടതി നടപടി മാത്രമാണ് കാല് നൂറ്റാണ്ട് കാലത്തെ ഏക ആശ്വാസ ഏട്.


ഭാവി വധുവിനെ പരിചപ്പെടുത്തി വിഷ്ണു ഉണ്ണികൃഷ്ണന് | Actor Vishnu Unnikrishnan Engagment Photos - Malayalam Filmibeat\nഭാവി വധുവിനെ പരിചപ്പെടുത്തി വിഷ്ണു ഉണ്ണികൃഷ്ണന്!ചീത്ത വിളിക്കാന് പെണ്ണില്ലെന്നുള്ള പരാതി തീര്‍ന്നു\n| Published: Monday, December 9, 2019, 10:24 [IST]\nനടന് വിഷ്ണു ഉണ്ണികൃഷ്ണന് വിവാഹിതനാവാന് പോവുകയാണെന്നുള്ള വാര്‍ത്ത കഴിഞ്ഞ ദിവസമാണ് പുറത്ത് വന്നത്. താരത്തിന്റെ വിവാഹനിശ്ചയ ചിത്രങ്ങള് പുറത്ത് വന്നതോട് കൂടിയായിരുന്നു ഇക്കാര്യം പുറംലോകം അറിയുന്നത്. പിന്നാലെ ബിബിന് ജോര്‍ജ്, ധര്‍മജന് ബോള്‍ഗാട്ടി എന്നിവരെല്ലാം വിഷ്ണുവിന് ആശംസളുമായി എത്തിയിരുന്നു. പിന്നാലെ താന് വിവാഹം കഴിക്കാന് പോവുകയാണെന്ന കാര്യം വിഷ്ണു തന്നെ വെളിപ്പെടുത്തിയിരിക്കുകയാണ്.\nഫേസ്ബുക്കിലൂടെ ഭാവി വധുവിനൊപ്പമുള്ള ചിത്രം പങ്കുവെച്ച് കൊണ്ടാണ് വിവാഹനിശ്ചയം കഴിഞ്ഞെന്ന കാര്യം വിഷ്ണു പറഞ്ഞത്. ഐശ്വര്യയാണ് വധു. നിങ്ങളുടെ എല്ലാവരുടെയും അനുഗ്രഹം വേണമെന്നും താരം പറഞ്ഞിരിക്കുകയാണ്. ഈ പോസ്റ്റിന് താഴെ എല്ലാവര്‍ക്കും നന്ദി പറഞ്ഞും താരമെത്തിയിരുന്നു. അടുത്തിടെ എനിക്ക് ഒരുപാട് ഫോണ് കോളുകളും മെസേജുകളും വന്നിരുന്നു. നിങ്ങള് എല്ലാവരോടും നന്ദി പറയുകയാണ്.\nനടന് വിഷ്ണു ഉണ്ണികൃഷ്ണൻ വിവാഹിതനാവുന്നു! ഐശ്വര്യയാണ് വധു! വിവാഹനിശ്ചയത്തിന്റെ ചിത്രങ്ങള് പുറത്ത്\n'നമ്മളെയൊന്നും ചീത്ത വിളിക്കാന്‍പോലും ഒരു പെണ്ണില്ലല്ലോ എന്നുള്ള പരാതിയും തീര്‍ന്നുട്ടാ' എന്നും വിഷ്ണു കമന്റായി പറഞ്ഞിരിക്കുകയാണ്. ഇതോടെ ആശംസകളുമായി നിരവധി ആരാധകരും രംഗത്തെത്തി. വിഷ്ണു നായകനായി അഭിനയിച്ച കട്ടപ്പനയിലെ ഋത്വിക് റോഷന് എന്ന സിനിമയിലെ പല ഡയലോഗുകളും ചേര്‍ത്ത് രസകരമായ കമന്റുകളായിരുന്നു പോസ്റ്റിന് താഴെ വന്നത്.\nഫൈനൽസിന് ശേഷം പ്രജീവ് സത്യവ്രതന് നിർമ്മിക്കുന്ന വിഷ്ണു ഉണ്ണികൃഷ്ണന് ചിത്രം ' രണ്ട്'ന്റെ പൂജ നടന്നു\nപ്രണയ വിവാഹമല്ല,കൂട്ടുകാരന് കൊച്ചായി,അപ്പോഴാണ് വിവാഹത്തെ കുറിച്ച് ഓര്‍ത്തതെന്ന് വിഷ്ണു ഉണ്ണികൃഷ്ണന്\nഎന്നെ മനസിലാകാത്തവര് ഉണ്ടോ? ചിരി പടര്‍ത്തി വിഷ്ണു ഉണ്ണികൃഷ്ണന്റെ പ്രസംഗം! വീഡിയോ\nപെരുന്നാള് റിലീസുകളായി തൊട്ടപ്പനും തമാശയും തിയ്യേറ്ററുകളിലേക്ക്! നാളെ റിലീസ് ചെയ്യുന്ന ചിത്രങ്ങള്!\nബഡായി ബംഗ്ലാവിലേക്ക് ഇത്തവണ വിഷ്ണു ഉണ്ണികൃഷ്ണനും ബിബിന് ജോര്‍ജും! വീഡിയോ പുറത്ത്\nActor Vishnu Unnikrishnan Engagment Photos\nStory first published: Monday, December 9, 2019, 10:24 [IST]


google ceo sundar pichai speaks for privacy - Malayalam Goodreturns\n» സ്വകാര്യതയെന്നത് പണക്കാര്‍ക്ക് മാത്രം അവകാശപ്പെട്ട ആഢംബര വസ്തുവല്ലെന്ന് സുന്ദര് പിച്ചൈ\nസ്വകാര്യതയെന്നത് പണക്കാര്‍ക്ക് മാത്രം അവകാശപ്പെട്ട ആഢംബര വസ്തുവല്ലെന്ന് സുന്ദര് പിച്ചൈ\nUpdated: Thursday, May 9, 2019, 17:59 [IST]\n25 min ago ഉരുളക്കിഴങ്ങിന് ഇരട്ടി വില, 10 വർഷത്തിനിടയിലെ ഏറ്റവും ഉയർന്ന നിരക്ക്\nന്യുയോര്‍ക്ക്: വിലപിടിപ്പുള്ള ഉപകരണങ്ങളും സേവനങ്ങളും വാങ്ങാന് ശേഷിയുള്ളവര്‍ക്ക് മാത്രം അവകാശപ്പെട്ട ആഢംബര വസ്തുവല്ല സ്വകാര്യതയെന്നും ലോകത്ത് എല്ലാവര്‍ക്കും ഒരുപോലെ ലഭ്യമാകേണ്ടതാണ് അതെന്നും ഗൂഗ്ള് സിഇഒ സുന്ദര്‍പിച്ചൈ. ന്യുയോര്‍ക്ക് ടൈംസില് എഴുതിയ ലേഖനത്തിലാണ് ആപ്പിള് പോലുള്ള കമ്പനികളെ പരോക്ഷമായി വിമര്‍ശിക്കുന്ന പിച്ചൈയുടെ പരാമര്‍ശം. വ്യക്തിയുടെ സ്വകാര്യതയും ഉപഭോക്താക്കളുടെ വിവരങ്ങളും സംരക്ഷിക്കാന് ഗൂഗ്ള് നടത്തുന്ന ശ്രമങ്ങളെ ന്യായീകരിച്ചുകൊണ്ടുള്ളതായിരുന്നു അദ്ദേഹത്തിന്റെ ലേഖനം.\nലോകത്തെ എല്ലാവര്‍ക്കും ഒരു പോലെ ലഭ്യമാകുന്നതാവണം സ്വകാര്യതയെന്നത്. സ്വകാര്യതയെ കൂടുതല് ജനാധിപത്യപരമാക്കാനാണ് ഗൂഗ്‌ളിന്റെ ശ്രമമെന്നും അദ്ദേഹം എഴുതി. തങ്ങളുടെ വിവരങ്ങള് എങ്ങനെയാണ് ഉപയോഗിക്കപ്പെടുകയും പങ്കുവയ്ക്കപ്പെടുകയും ചെയ്യുന്നത് എന്ന കാര്യത്തില് ആളുകള്‍ക്ക് ആകാംക്ഷയുണ്ട്. എന്നാല് ഓരോരുത്തര്‍ക്കും തങ്ങള്‍ക്ക് ഇണങ്ങും വിധമാണ് സ്വകാര്യതയെ നിര്‍വചിക്കുന്നത്. എന്നാല് സ്വകാര്യത തികച്ചും വ്യക്തിപരമാണെന്നാണ് തന്റെ കാഴ്ചപ്പാട്. അതുകൊണ്ടുതന്നെ തങ്ങളുടെ വിവരങ്ങള് എങ്ങനെ ഉപയോഗിക്കപ്പെടണം എന്നതിനെ കുറിച്ച് വ്യക്തിപരമായ തെരഞ്ഞെടുപ്പിന് അവസരം നല്‍കാന് കമ്പനികള്‍ക്ക് ബാധ്യതയുണ്ടെന്നും അദ്ദേഹം പറഞ്ഞു.\nഗുഗ്‌ളിന്റെ വിവിധ ഉല്‍പ്പന്നങ്ങളിലും പ്ലാറ്റ്‌ഫോമുകളിലും ഉപയോക്താക്കളുടെ സ്വകാര്യതയും വിവര സുരക്ഷയും ഉറപ്പുവരുത്തുന്നതിനുള്ള വിവിധ പദ്ധതികളെ കുറിച്ച് കഴിഞ്ഞ ദിവസം നടന്ന ഗൂഗ്‌ളിന്റെ വാര്‍ഷിക ഡെവലപ്പര് സമ്മേളനത്തില് വ്യക്തമാക്കപ്പെട്ടിരുന്നു. എല്ലാ ഓരോരുത്തര്‍ക്കും സ്വകാര്യത എന്നതാണ് ഗുഗ്‌ളിന്റെ അടിസ്ഥാന തത്വം. ആഗോളതലത്തില് ലഭ്യമായതും ഉപയോഗിക്കത്തക്കതുമായ ഉല്‍പ്പന്നങ്ങള് നിര്‍മിക്കുകയെന്നതാണ് തങ്ങളുടെ ദൗത്യം- അദ്ദേഹം വ്യക്തമാക്കി. അതുകൊണ്ടാണ് ഗൂഗ്ള് സേര്‍ച്ച് എല്ലാവര്‍ക്കും ഒരു പോലെ പ്രവര്‍ത്തിക്കുന്നത്. നിങ്ങള് ഹാവഡിലെ പ്രഫസറാണെങ്കിലും ഇന്തോനീഷ്യയിലെ ഗ്രാമീണ വിദ്യാര്‍ഥിയാണെങ്കിലും ഗൂഗ്‌ളിന്റെ സേര്‍ച്ച് റിസള്‍ട്ട് ഒന്നുതന്നെയായിരിക്കുന്നത് അതുകൊണ്ടാണെന്നും പിച്ചൈ വ്യക്തമാക്കി. വ്യക്തികളുടെ സ്വകാര്യത സംരക്ഷിക്കുന്നതിനുതകുന്ന നിയമങ്ങള് നിര്‍മിക്കണമെന്ന് അദ്ദേഹം യുഎസ് ഭരണകൂടത്തോട് അഭ്യര്‍ഥിച്ചു. നിയമനിര്‍മാണത്തിലൂടെ മാത്രമേ ആഗോളതലത്തില് വ്യക്തികളുടെ സ്വകാര്യത സംരക്ഷിക്കപ്പെടുകയുള്ളൂ എന്നും അദ്ദേഹം വ്യക്തമാക്കി.\ngoogle ceo sundar pichai speaks for privacy


മെലിഞ്ഞിരിക്കുന്നത് ആരോഗ്യത്തിന്റെ പര്യായമല്ല | ബെസിയ\nടോസി ടോറസ് | 17/09/2021 14:00 | ക്ഷേമം\nകനം കുറയുന്നത് പലപ്പോഴും ആരോഗ്യമുള്ളതുമായി ബന്ധപ്പെട്ടിരിക്കുന്നു, ഇത് തികച്ചും തെറ്റാണ്, ഇത് പലർക്കും ഗുരുതരമായ പ്രശ്നങ്ങൾ ഉണ്ടാക്കും. ശാസ്ത്രവും സ്പെഷ്യലിസ്റ്റുകളും അനുസരിച്ച് യാഥാർത്ഥ്യം സൂചിപ്പിക്കുന്നത് കാരണം, മെലിഞ്ഞിരിക്കുന്നത് ആരോഗ്യത്തിന്റെ പര്യായമല്ല. ഈ മെലിഞ്ഞ ആളുകൾ രോഗികളാണെന്ന് അർത്ഥമാക്കുന്നില്ലഅത് അർത്ഥമാക്കുന്നത് അത് ഒരു മാനദണ്ഡമല്ലെന്നും ഓരോ കേസിലും ആരോഗ്യത്തിന്റെ അവസ്ഥയെ ബാധിക്കുന്ന മറ്റ് ഘടകങ്ങളുണ്ടെന്നും ആണ്.\nപലരും മെലിഞ്ഞവരാണ്, കാരണം അത് അവരുടെ ഭരണഘടനയും ഉപാപചയവുമാണ്, അങ്ങനെയാണ് അവർ ജീവിതത്തിലുടനീളം നിലനിൽക്കുന്നത്. ഒരു മെലിഞ്ഞ അല്ലെങ്കിൽ വളരെ മെലിഞ്ഞ വ്യക്തി ആയിരിക്കുമ്പോൾ, ശരിയായി പോഷിപ്പിക്കുകയും നല്ല ആരോഗ്യ ശീലങ്ങൾ പിന്തുടരുകയും ചെയ്യുന്നു, ഇത് സാധാരണയായി പൂർണ്ണമായും ആരോഗ്യമുള്ള വ്യക്തിയാകാം. കട്ടിയുള്ള ഒരു വ്യക്തിക്ക് കഴിയുന്നതുപോലെ, ശരിയായ പോഷകാഹാരവും നല്ല ശീലങ്ങളും ഉള്ളവൻ.\n1 അതിനാൽ, ആരോഗ്യവാനാകാൻ നിങ്ങൾ എങ്ങനെ ആയിരിക്കണം?\n1.1 മെലിഞ്ഞിരിക്കുന്നത് ആരോഗ്യത്തിന്റെ പര്യായമാണോ?\n1.2 എങ്ങനെ മെലിഞ്ഞും നല്ല ആരോഗ്യത്തിലും ആയിരിക്കണം\nഅതിനാൽ, ആരോഗ്യവാനാകാൻ നിങ്ങൾ എങ്ങനെ ആയിരിക്കണം?\nഎല്ലാ തടിയന്മാരും രോഗികളല്ല, എല്ലാ മെലിഞ്ഞവരും ആരോഗ്യമുള്ളവരല്ല, തിരിച്ചും. ഇക്കാര്യത്തിൽ നിലനിൽക്കുന്ന ഏറ്റവും വ്യക്തമായ പ്രസ്താവന അതാണ്. എപ്പോഴും ഭാരവുമായി വൈരുദ്ധ്യമില്ലാത്ത ഭക്ഷണക്രമം ഉൾപ്പെടെ പല വശങ്ങളും ആരോഗ്യത്തെ അടയാളപ്പെടുത്തുന്നു. എന്നു പറയുന്നു എന്നതാണ്, ധാരാളം ഭാരം ഉള്ള ഒരാൾക്ക് നല്ല ഭക്ഷണം കഴിക്കുന്നതിനാൽ ആരോഗ്യവാനായിരിക്കാംനിങ്ങൾ ശരിയായി ജലാംശം നൽകുന്നു, പതിവായി വ്യായാമം ചെയ്യുകയും ആരോഗ്യകരമായ ജീവിതം നയിക്കുകയും ചെയ്യുന്നു.\nനല്ല ഭക്ഷണം കഴിക്കുന്ന, നല്ല ശീലങ്ങൾ ഉള്ള, സ്പോർട്സ് കളിക്കുന്ന, അവരുടെ മെഡിക്കൽ പരീക്ഷകൾ തികച്ചും സാധാരണക്കാരനായ വളരെ മെലിഞ്ഞ ഒരു വ്യക്തിക്ക് സമാനമായത് സംഭവിക്കാം. താക്കോൽ ഉള്ളതിനാൽ, ആരോഗ്യം നിർണ്ണയിക്കുന്നത് ഭാരം കൊണ്ടല്ല, മറിച്ച് പ്രസക്തമായ മെഡിക്കൽ ടെസ്റ്റുകളിലൂടെ ഒരു ഡോക്ടർക്ക് മാത്രം വിലയിരുത്താൻ കഴിയുന്ന മറ്റ് പല തലങ്ങളും. അതിനാൽ, ബന്ധം സ്ഥാപിക്കുന്നത് നിർത്തേണ്ടത് വളരെ പ്രധാനമാണ് മെലിഞ്ഞിരിക്കുക ആരോഗ്യത്തോടെ, കാരണം അത് അനുമാനിക്കുന്നു ഭക്ഷ്യ പ്രശ്നങ്ങളോട് വളരെ സെൻസിറ്റീവ് ആയ സമൂഹത്തിന്റെ ഒരു ഭാഗത്തിന് ഗുരുതരമായ അപകടം.\nമെലിഞ്ഞിരിക്കുന്നത് ആരോഗ്യത്തിന്റെ പര്യായമാണോ?\nമെലിഞ്ഞിരിക്കാൻ വ്യത്യസ്ത വഴികളുണ്ട്, എന്നിരുന്നാലും അവയെല്ലാം ആരോഗ്യകരമല്ല. ആദ്യം പ്രകൃതിയിൽ മെലിഞ്ഞ ആളുകളുണ്ട്, കാരണം അവരുടെ ഭരണഘടനയും അവരുടെ മെറ്റബോളിസം മറ്റുള്ളവയേക്കാൾ വളരെ വേഗത്തിൽ പ്രവർത്തിക്കുന്നു. നല്ല ഭക്ഷണം കഴിക്കുന്നതിലൂടെയും പതിവായി സ്പോർട്സ് കളിക്കുന്നതിലൂടെയും നിങ്ങൾക്ക് സ്ലിം ആകാം. കൂടാതെ ആളുകളുടെ കാര്യവും ഉണ്ട് മോശം ഭക്ഷണത്തിന്റെ അടിസ്ഥാനത്തിൽ മെലിഞ്ഞതായിരിക്കുക.\nഈ മൂന്ന് കേസുകളിലും ഇത് പ്രത്യക്ഷത്തിൽ ആരോഗ്യമുള്ള മെലിഞ്ഞ വ്യക്തിയാകാം, പക്ഷേ മൂന്നാമത്തെ കാര്യത്തിൽ സംശയമില്ല ഒരു കാരണവശാലും നല്ല ആരോഗ്യം ഉള്ളതുമായി ബന്ധപ്പെടുത്താനാവില്ല. ശരീരത്തിന്റെ ശരിയായ പോഷണമാണ് ആരോഗ്യത്തിന്റെ അടിസ്ഥാനം എന്നതിനാൽ, ശരീരം ശരിയായി പ്രവർത്തിക്കാൻ ആവശ്യമായ എല്ലാ പോഷകങ്ങളും വസ്തുക്കളും ഭക്ഷണത്തിൽ അടങ്ങിയിരിക്കുന്നു. ഭക്ഷണം വർഷങ്ങളോളം ശരീരം പ്രവർത്തിക്കേണ്ട ഗ്യാസോലിൻ, ഓയിൽ, ആന്റിഫ്രീസ് ദ്രാവകം, ലൂബ്രിക്കന്റ് എന്നിവയാണെന്ന് നിങ്ങൾക്ക് പറയാം.\nഅപ്പോൾ ഒരു മെലിഞ്ഞ വ്യക്തി ആരോഗ്യവാനാകാൻ സാധ്യതയില്ലേ? ഏത് ഡോക്ടറും നിങ്ങളോട് പറയും, അതെ, തീർച്ചയായും അത് സാധ്യമാണ്. ആ വ്യക്തി നന്നായി ഭക്ഷണം കഴിക്കുന്നില്ലെങ്കിൽ, ആവശ്യത്തിന് താഴെ ഭക്ഷണത്തിന്റെ അളവിൽ പ്രവർത്തിക്കാൻ അവൻ തന്റെ ശരീരത്തെ നിർബന്ധിക്കുന്നു. ഇത് നിങ്ങളെ ലഹരിയാക്കുകയും ചെയ്യുന്നു വിശപ്പ് ഒഴിവാക്കാൻ ദോഷകരമായ വസ്തുക്കൾ നിങ്ങൾക്ക് ആവശ്യമുള്ളത് നൽകുന്നില്ല, ആ വ്യക്തിക്ക് നല്ല ആരോഗ്യമുണ്ടെന്ന് പറയാൻ കഴിയില്ല. മെലിഞ്ഞതും തടിച്ചതുമാണ്.\nഎങ്ങനെ മെലിഞ്ഞും നല്ല ആരോഗ്യത്തിലും ആയിരിക്കണം\nഒരു വ്യക്തി ശരീരഭാരം കുറയ്ക്കാനുള്ള സാധ്യത പരിഗണിക്കുമ്പോൾ, അത് ആരോഗ്യ കാഴ്ചപ്പാടിൽ നിന്ന് ചെയ്യണം. ഈ വശം കണക്കിലെടുക്കുമ്പോൾ, അതിൽ കൂടുതൽ സ്ഥലമില്ല സമീകൃതവും വൈവിധ്യമാർന്നതും മിതമായതുമായ ഭക്ഷണക്രമം പിന്തുടരുക. ശാരീരിക വ്യായാമം ചെയ്യുന്നതിനു പുറമേ സ്ഥിരമായി. ഒരു പോഷകാഹാര വിദഗ്ദ്ധന്റെയും പരിശീലകന്റെയും ഡോക്ടറുടെയും നിയന്ത്രണത്തിലാണ് ഇതെല്ലാം ചെയ്യുന്നതെങ്കിൽ, നിങ്ങൾക്ക് മെലിഞ്ഞ് നല്ല ആരോഗ്യം ലഭിക്കും.\nഈ സമൂഹം ആളുകളുടെ ആരോഗ്യത്തെ വിലമതിക്കുന്ന രീതി മാറ്റേണ്ടതിനാൽ, ആരോഗ്യത്തെ കനംകുറച്ച് ബന്ധിപ്പിക്കുന്ന മാനസികാവസ്ഥ മാറ്റേണ്ടത് അത്യാവശ്യമാണ്. കൂടാതെ, മോശം ശീലങ്ങൾ ഉപയോഗിച്ച് നല്ല ആരോഗ്യം ആസ്വദിക്കാൻ കഴിയില്ല, അത് ഏത് സാഹചര്യത്തിലും പ്രസക്തമായ വിശകലനങ്ങളുള്ള ഒരു ഡോക്ടർക്ക് മാത്രമേ നിർണ്ണയിക്കാൻ കഴിയൂ. അതിനാൽ, ഒരു അനലിറ്റിക്കൽ മുന്നിലുള്ള ഒരു സ്പെഷ്യലിസ്റ്റല്ലെങ്കിൽ നിങ്ങളുടെ ആരോഗ്യം വിലയിരുത്താൻ ആരെയും അനുവദിക്കരുത്.\nലേഖനത്തിലേക്കുള്ള പൂർണ്ണ പാത: ബെസിയ » ആരോഗ്യം » ക്ഷേമം » മെലിഞ്ഞിരിക്കുന്നത് ആരോഗ്യത്തിന്റെ പര്യായമല്ല


ഐശ്വര്യയുടേയും ധനുഷിന്റേയും വിവാഹ മോചനം ഒട്ടും അപ്രതീക്ഷിതമല്ല; പിരിഞ്ഞിട്ട് നാളുകള് ഏറെ; ഐശ്വര്യയുടെ ആശങ്ക മക്കളെ ഓര്‍ത്ത്Malayali Life | The Largest Malayalam Online Lifestyle Portal\nഐശ്വര്യയുടേയും ധനുഷിന്റേയും വിവാഹ മോചനം ഒട്ടും ...\nഐശ്വര്യയുടേയും ധനുഷിന്റേയും വിവാഹ മോചനം ഒട്ടും അപ്രതീക്ഷിതമല്ല; പിരിഞ്ഞിട്ട് നാളുകള് ഏറെ; ഐശ്വര്യയുടെ ആശങ്ക മക്കളെ ഓര്‍ത്ത്\nWednesday 19 January 2022 10:21:36 AM\nകഴിഞ്ഞ ദിവസമായിരുന്നു നടൻ ധനുഷും ഐശ്വര്യ രജനികാന്തും വേർപിരിയുന്നു എന്നുള്ള വാർത്ത പുറത്ത് വന്നത്. 18 വര്‍ഷത്തെ ദാമ്പത്യ ജീവിതത്തിനാണ് ധനുഷും ഐശ്വര്യയും വിരാമമിട്ടത്. എന്നാൽ ഇപ്പോൾ ഐശ്വര്യയുടേയും ധനുഷിന്റേയും വിവാഹ മോചനം ഒട്ടും അപ്രതീക്ഷിതമല്ല എന്നാണ് താരങ്ങളുമായി അടുത്ത ബന്ധമുള്ളവര് പറയുന്നത്. ഇരുവരുമായി വളരെ അടുത്ത ബന്ധമുള്ളൊരു സുഹൃത്തിന്റെ വാക്കുകളെ അടിസ്ഥാനമാക്കി ഇന്ത്യാ ടുഡേയാണ് പിരിയലിന് പിന്നിലെ കാരണത്തെക്കുറിച്ച് റിപ്പോര്‍ട്ട് പുറത്ത് വന്നത്.\n''ധനുഷ് വര്‍ക്ക്‌ഹോളിക് ആണ്. അദ്ദേഹത്തെ അറിയുന്നവര്‍ക്ക് അറിയാം തന്റെ ജോലിയ്ക്കാണ് മറ്റെന്തിനേക്കാളും ധനുഷ് പ്രാധാന്യം നല്‍കുന്നത്. ധനുഷിന്റെ ജോലിതിരക്കും യാത്രകളും അവരുടെ ദാമ്പത്യ ബന്ധത്തെ പലപ്പോഴും ബാധിച്ചിട്ടുണ്ട്'' എന്നാണ് സുഹൃത്ത് പറയുന്നത്. ധനുഷും ഐശ്വര്യയും തമ്മില് പ്രശ്‌നങ്ങള് ഉടലെടുക്കുമ്പോള് എല്ലാം ധനുഷ് പുതിയ സിനിമ ചെയ്യാന് തീരുമാനിക്കുന്നതായിരുന്നു പതിവെന്നും സുഹൃത്ത് പറയുന്നു. തന്റെ ജീവിതത്തിലെ പ്രശ്‌നങ്ങള് മറക്കാനായിരുന്നു ധനുഷ് ജോലിയില് മുഴുകിയിരുന്നതെന്നാണ് റിപ്പോര്‍ട്ടില് സൂചിപ്പിക്കുന്നത്.\n''ധനുഷിനെ അറിയുന്നവര്‍ക്കെല്ലാം അറിയാം അദ്ദേഹം വളരെയധികം സ്വകാര്യത സൂക്ഷിക്കുന്ന വ്യക്തിയാണെന്നത്. തന്റെ ചുരുക്കം ചില അടുത്ത സുഹൃത്തുക്കളോട് പോലും ധനുഷ് തന്റെ വ്യക്തിപരമായ കാര്യങ്ങള് പറയാറില്ല. അദ്ദേഹത്തിന്റെ മനസില് എന്താണ് നടക്കുന്നതെന്ന് ആര്‍ക്കും പറയാനാകില്ല. ഐശ്വര്യയുമായി എന്തെങ്കിലും പ്രശ്‌നങ്ങളുണ്ടാകുമ്പോള് ധനുഷ് പുതിയ സിനിമ ചെയ്യാന് തീരുമാനിക്കുകയാണ് പതിവ്. തന്റെ തകരുന്ന ദാമ്പത്യ ജീവിതത്തില് നിന്നും രക്ഷപ്പെടാനായിരുന്നു അദ്ദേഹമങ്ങനെ ചെയ്തിരുന്നത്. ദാമ്പത്യത്തിലെ പ്രശ്‌നങ്ങള് ഇരുവരും വളരെയധികം ബാധിച്ചിരുന്നുവെന്നതും വ്യക്തമാണ്'' എന്നും സുഹൃത്ത് പറയുന്നു.\nകഴിഞ്ഞ ആറ് മാസം ഇരുവരും കടന്നു പോയത് വളരെയധികം പ്രശ്‌നങ്ങളിലൂടെയായിരുന്നു. കഴിഞ്ഞ കുറച്ച് നാളുകളായി വിവാഹ മോചനം എന്നത് ധനുഷിന്റേയും ഐശ്വര്യയുടേയും ചിന്തകളിലുണ്ടായിരുന്നുവെന്നുമാണ് സുഹൃത്ത് പറയുന്നത്. കോമണ് പോസ്റ്റിലൂടെ തങ്ങള് പിരിയുകയാണെന്ന് അറിയിക്കുന്നതിന് മുന്നോടിയായി ദീര്‍ഘനേരം സംസാരിച്ച ശേഷമാണ് ധനുഷും ഐശ്വര്യയും തയ്യാറായതെന്നും സുഹൃത്ത് പറയുന്നു. ഈയ്യടുത്തിറങ്ങിയ അത്‌രംഗി രേ എന്ന സിനിമയുടെ പ്രൊമോഷന് സമയത്തൊക്കെയും ധനുഷ് അസ്വസ്ഥനായിരുന്നുവെന്നും റിപ്പോര്‍ട്ടില് പറയുന്നു. എന്നാല് ഇതേക്കുറിച്ച് പരസ്യമായി സംസാരിക്കാന് ധനുഷ് താല്‍പര്യപ്പെട്ടിരുന്നില്ല. അതേസമയം വര്‍ക്കൗട്ടിലും ചാരിറ്റിയിലും സത്രീശാക്തീകരണ പരിപാടികൡലുമായിരുന്നു ഐശ്വര്യ ശ്രദ്ധിച്ചിരുന്നത്.\nഐശ്വര്യയുടെ പ്രധാന ആശങ്ക കുട്ടികളായിരുന്നു. മക്കള് മുതിര്‍ന്നതോടെയാണ് ഇരുവരും അവരോട് തങ്ങള് അകലുകയാണെന്ന് പറയാന് തയ്യാറാകുന്നത്. മക്കളുടെ കാര്യത്തില് കോ പാരന്റിംഗിനാണ് ധനുഷും ഐശ്വര്യയും തീരുമാനിച്ചിരിക്കുന്നതെന്നാണ് റിപ്പോര്‍ട്ടില് പറയുന്നത്. അതേസമയം ധനുഷിനും ഐശ്വര്യയ്ക്കും ഇടയില് ഇപ്പോള് ദേഷ്യമില്ലെന്നും ഇരുവരും നല്ല സുഹൃത്തുക്കളായി തന്നെ തുടരുമെന്നും ഇരുവരേയും ഒരുമിച്ച് തന്നെ പൊതു വേദികളില് കാണാന് സാധിക്കുമെന്നും എന്നാല് ദാമ്പത്യ ജീവിതം അവസാനിപ്പിക്കാന് തീരുമാനിക്കുകയായിരുന്നുവെന്നും സുഹൃത്ത് പറഞ്ഞതായി റിപ്പോര്‍ട്ടില് പറയുന്നു.\nRead more topics: # Actor dhanush and aishwarya ,# splits latest report\nActor dhanush and aishwarya splits latest report


Cabinet Decision - 05.09.2019 - Official Website of Kerala Chief Minister\nCabinet Decision – 05.09.2019\nപ്രളയദുരിതാശ്വാസ ക്യാമ്പുകളില് നിലവില് താമസിക്കുന്നവര്‍ക്ക് ഓണക്കോടി വിതരണം ചെയ്യും. ഇതിനുള്ള തുക മുഖ്യമന്ത്രിയുടെ ദുരിതാശ്വാസനിധിയില് നിന്ന് അനുവദിക്കും. തുടര് നടപടികള് അതത് ജില്ലാ കലക്ടര്‍മാര് സ്വീകരിക്കും.\nപ്രളയം: സര്‍ക്കാര് നിര്‍മിച്ചു നല്‍കിയ വീടുകളില് ഗൃഹപ്രവേശം\nപ്രളയ ദുരിതാശ്വാസമായി ബന്ധപ്പെട്ട് സര്‍ക്കാര് നിര്‍മിച്ചു നല്‍കിയ വീടുകളില് ഈ ഓണക്കാലയളവില് ‘ഗൃഹപ്രവേശം’ നടത്തും. ജില്ലാ ചുമതലയുള്ള മന്ത്രിമാരെയും ജനപ്രതിനിധികളെയും പങ്കെടുപ്പിച്ചാണ് ചടങ്ങ് നടത്തുക.\nപട്ടികവര്‍ഗ്ഗ വിഭാഗക്കാര്‍ക്ക് സൗജന്യ ഓണക്കോടി\n60 വയസ്സിനു മുകളില് പ്രായമുള്ള പട്ടികവര്‍ഗ്ഗ വിഭാഗക്കാര്‍ക്ക് സൗജന്യ ഓണക്കോടി നല്‍കും.\nഭെല് ഓഹരികള് ഏറ്റെടുക്കുന്നതിന് അനുമതി\nഭെല്-ഇ.എം.എല് സംയുക്ത സംരംഭത്തിലെ ഭെല്ലിന്‍റെ കൈവശമുള്ള ഓഹരികള് സംസ്ഥാനം ഏറ്റെടുക്കുന്നതിനായി കേരള സര്‍ക്കാരും ഭാരത് ഹെവി ഇലക്ട്രിക്കല്‍സ് ലിമിറ്റഡും തമ്മില് വില്‍പ്പന കരാര് ഒപ്പിടുന്നതിന് അനുമതി നല്‍കാന് തീരുമാനിച്ചു. ഇതു സംബന്ധിച്ച കരട് വില്‍പ്പനകരാര് മന്ത്രിസഭ അംഗീകരിച്ചു.\nഭാരത് ഹെവി ഇലക്ട്രിക്കല്‍സ് ലിമിറ്റഡും കേരള സര്‍ക്കാരും ചേര്‍ന്നുള്ള സംയുക്ത സംരംഭമാണ് ഭെല്-ഇ.എം.എല്. 2010 സപ്തംബറിലാണ് സംയുക്ത കമ്പനി രൂപീകൃതമായത്. നിലവില് ഭെല്ലിന് കമ്പനിയില് 51 ശതമാനവും കേരള സര്‍ക്കാരിന് 49 ശതമാനവും ഓഹരിയുമാണുള്ളത്. സംയുക്ത സംരംഭത്തില് നിന്ന് ഭെല് ഒഴിവാകാനും ഓഹരികള് വില്‍ക്കാനും കേന്ദ്രസര്‍ക്കാര് തീരുമാനിച്ച സാഹചര്യത്തിലാണ് ഓഹരികള് വാങ്ങി കമ്പനി മുന്നോട്ടുകൊണ്ടുപോകാന് സംസ്ഥാന സര്‍ക്കാര് തീരുമാനിച്ചത്.\nഗവണ്‍മെന്‍റ് ലോ ഓഫീസര്‍മാരുടെ മാസവേതനം വര്‍ധിപ്പിച്ചു\nജില്ലാ കോടതികളിലേയും കീഴ്കോടതികളിലേയും ഗവണ്‍മെന്‍റ് ലോ ഓഫീസര്‍മാരുടെ കണ്‍സോളിഡേറ്റഡ് മാസവേതനം വര്‍ധിപ്പക്കാന് തീരുമാനിച്ചു.\nജില്ലാ ഗവ. പ്ലീഡര് ആന്‍റ് പബ്ലിക് പ്രോസിക്യൂട്ടര് 87,500/-, അഡീഷണല് ഗവ. പ്ലീഡര് ആന്‍റ് അഡീഷണല് പബ്ലിക് പ്രോസിക്യൂട്ടര് 75,000/, അഡ്വക്കേറ്റ് ഫോര് ഡൂയിംഗ് ഗവണ്‍മെന്‍റ് വര്‍ക്ക് 20,000/- എന്നിങ്ങനെയാണ് വര്‍ധന.\nസോഷ്യല് പോലീസിംഗ് ആന്‍റ് ട്രാഫിക്കിന്‍റെ എ.ഡി.ജി.പി ആര്.ശ്രീലേഖയെ ട്രാന്‍സ്പോര്‍ട്ട് കമ്മീഷണറായി മാറ്റി നിയമിച്ചു.\nമുസിരിസ് പ്രോജക്ട്സ് ലിമിറ്റഡിന്‍റെ കണ്‍സള്‍ട്ടന്‍റായി സേവനമനുഷ്ഠിച്ചു വരുന്ന പ്രൊഫ. കേശവന് വെളുത്താട്ടിനെ ഇന്‍സ്റ്റിറ്റ്യൂട്ട് ഫോര് സ്റ്റഡീസ് ഇന് ദി ഹെറിറ്റേജ് ഓഫ് കോസ്റ്റല് കേരളയുടെ ഡയറക്ടറായി നിയമിക്കും.\nഹൈക്കോടതി അഡീഷണല് സ്റ്റേറ്റ് പബ്ലിക് പ്രോസിക്യൂട്ടര് സുരേഷ്ബാബു തോമസിന്‍റെ നിയമന കാലാവധി 09-09-2019 മുതല് മൂന്നുവര്‍ഷത്തേക്കു കൂടി ദീര്‍ഘിപ്പിച്ചു.\nഹൈക്കോടതി സീനിയര് ഗവ. പ്ലീഡറായി എന്. ദീപയെ നിയമിച്ചു.\nതാമരശ്ശേരി ജൂഡീഷ്യല് ഫസ്റ്റ് ക്ലാസ് മജിസ്ട്രേറ്റ് കോടതി രണ്ടിനെ മുന്‍സിഫ് മജിസ്ട്രേറ്റ് കോടതിയായി പരിവര്‍ത്തനം ചെയ്യും. ഇതിന്‍റെ ഭാഗമായി 11 തസ്തികകള് ക്രമീകരിക്കാന് തീരുമാനിച്ചു.\nവിജിലന്‍സ് ആന്‍റ് ആന്‍റി കറപ്ഷന് ബ്യൂറോയിലെ ഓരോ റേഞ്ചിലും ഒന്നു വീതം4ലീഗല് അഡ്വൈസര് തസ്തികകള് സൃഷ്ടിക്കാന് തീരുമാനിച്ചു.\nനിലവിലെ 8 അഡീഷണല് ലീഗല് അഡ്വൈസര് തസ്തികകള് പബ്ലിക് പ്രോസിക്യൂട്ടര് തസ്തികയാക്കി പുനര്‍നാമകരണം ചെയ്യാനും തീരുമാനിച്ചു.\nതിരുവനന്തപുരം സര്‍ക്കാര് ഡന്‍റല് കോളേജിന്‍റെ ഭാഗമായുള്ള ഡെന്‍റല് ലാബിന്‍റെ പ്രവര്‍ത്തനത്തിന് ഡന്‍റല് മെക്കാനിക്ക് ഗ്രേഡ് ഒന്നില് ഒരു തസ്തികയും ഡെന്‍റല് മെക്കാനിക്ക് ഗ്രേഡ്2ല്5തസ്തികകളും കാഷ്വല് സ്വീപ്പര്, സെക്യൂരിറ്റി വിഭാഗങ്ങളില് രണ്ട് വീതം തസ്തികകളും സൃഷ്ടിക്കാന് തീരുമാനിച്ചു.\nകണ്ണൂര് ജില്ലയില് കിന്‍ഫ്രയുടെ സ്ഥലമെടുപ്പ് ജോലികള് നടത്താന് സ്പെഷ്യല് തഹസില്‍ദാര് ലാന്‍റ് അക്വിസിഷന്‍റെ ഒരു യൂണിറ്റ് തുടങ്ങും. ഇതിന് 11 തസ്തികകള് സൃഷ്ടിക്കും. സ്പെഷ്യല് തഹസില്‍ദാര് -1, ജൂനിയര് സൂപ്രണ്ട് / വാല്യൂവേഷന് അസിസ്റ്റന്‍റ് -2, റവന്യൂ ഇന്‍സ്പെക്ടര് – 2, സീനിയര് ക്ലാര്‍ക്ക് / എസ്.വി.ഒ – 2, ക്ലാര്‍ക്ക് / വില്ലേജ് അസിസ്റ്റന്‍റ് – 2, സര്‍വെയര് –2എന്നിങ്ങനെയാണ് 11 തസ്തികകള്.\nഅടിമാലി ജുഡീഷ്യല് ഫസ്റ്റ് ക്ലാസ് മജിസ്ട്രേറ്റ് കോടതി രണ്ടിനെ മുന്‍സിഫ് മജിസ്ട്രേറ്റ് കോടതിയായി പരിവര്‍ത്തനം ചെയ്യാന് തീരുമാനിച്ചു.\nകോട്ടക്കല് വൈദ്യരത്നം പി.എസ്. വാരിയര് ആയുര്‍വേദ മെഡിക്കല് കോളേജില് ബാച്ചിലര് ഓഫ് ആയുര്‍വേദിക് മെഡിസിന് ആന്‍റ് സര്‍ജറി സീറ്റുകളുടെ എണ്ണം 50-ല് നിന്നും 60 ആയി വര്‍ധിപ്പിക്കാന് തീരുമാനിച്ചു.\nകേരള കൈത്തറി തൊഴിലാളി ക്ഷേമനിധി ബോര്‍ഡിലെ സ്ഥിരം ജീവനക്കാര്‍ക്ക് പത്താം ശമ്പള പരിഷ്കരണ ആനുകൂല്യങ്ങള് അനുവദിക്കാന് തീരുമാനിച്ചു.\nദേശീയപാത അതോറിറ്റിക്കു വേണ്ടി രൂപീകരിച്ചിട്ടുള്ള 39 ലാന്‍റ് അക്വിസിഷന് യൂണിറ്റുകള്‍ക്ക് 31-03-2020 വരെ തുടര്‍ച്ചാനുമതി നല്‍കാന് തീരുമാനിച്ചു.\n09/05/2019 / In Cabinet Decisions / By CM WEB / Comments Off on Cabinet Decision – 05.09.2019


കുഞ്ഞുങ്ങളോളം കൗതുകമുള്ള മറ്റെന്തുണ്ട്; പതിനെട്ടുവര്‍ഷത്തെ പ്ലേ സ്‌കൂള് അനുഭവവുമായി അധ്യാപിക | child care in play school| Play School Teacher Sharing Experience\nകുഞ്ഞുങ്ങളോളം കൗതുകമുള്ള മറ്റെന്തുണ്ട്; പതിനെട്ടുവര്‍ഷത്തെ പ്ലേ സ്‌കൂള് അനുഭവവുമായി അധ്യാപിക\nJan 4, 2020, 03:34 PM IST\nജോലിയുള്ള അച്ഛനമ്മമാര്‍ക്ക് വളരെ നേരത്തേതന്നെ കുട്ടികളെ പ്ലേ സ്‌കൂളിലേക്കോ ഡേ കെയറിലേക്കോ അയയ്‌ക്കേണ്ടിവരും. അത് കാലഘട്ടം ആവശ്യപ്പെടുന്ന ഒരു മാറ്റമാണ്. അതില് രക്ഷിതാക്കള് പരിതപിക്കേണ്ട ഒരു കാര്യവുമില്ല. ജീവിതസാഹചര്യങ്ങളുമായി ഒത്തുപോവാന് നേരത്തേതന്നെ കുട്ടികളെ പ്രാപ്തരാക്കുകയാണ് ഇത് ചെയ്യുന്നത്.\n# ജ്യോതി കെ.സി\nലൊക്കേഷന്: വിസ്ഡം കിഡ്‌സ് സ്‌കൂള്, ബിലാത്തിക്കുളം, കോഴിക്കോട്\nപതിനെട്ട് വര്‍ഷത്തോളം ഞാനൊരു പ്ലേ സ്‌കൂളും ഡേ-കെയറും നടത്തി; കോഴിക്കോട് വടകരയില്. ഈ പതിനെട്ട് വര്‍ഷവും ഒരുപാട് കുഞ്ഞുമുഖങ്ങള് പലവിധ വര്‍ണങ്ങളും രൂപങ്ങളും വൈചിത്ര്യങ്ങളുമായി എനിക്ക് മുന്നിലൂടെ കടന്നുപോയി. കരഞ്ഞും ചിരിച്ചും ചിരിപ്പിച്ചും കടന്നുപോയ കുറെ മനോഹരജന്മങ്ങള്!\nനീണ്ട കുറെ വര്‍ഷങ്ങള് നിരന്തരം കുഞ്ഞുങ്ങളുമായി ഇടപഴകിയ ഒരാളെന്ന നിലയില്, അനുമാനങ്ങളിലൂടെയും നിരീക്ഷണങ്ങളിലൂടെയും അനുഭവത്തിലൂടെയും മനസ്സിലാക്കിയ ആദ്യത്തെകാര്യം എന്നതാണ്. അവരെ പരിപാലിക്കുന്ന കാര്യത്തില് ഒരു ചെറിയ അശ്രദ്ധപോലും പാടില്ല. അത് വലിയ പിഴവുകളെ ക്ഷണിച്ചുവരുത്തലായിരിക്കും.കേരളത്തിലെ, ന്യൂക്ലിയര് ഫാമിലിയില്, ജോലിയുള്ള അച്ഛനമ്മമാര്‍ക്ക് വളരെ നേരത്തേതന്നെ കുട്ടികളെ പ്ലേ സ്‌കൂളിലേക്കോ ഡേ കെയറിലേക്കോ അയയ്‌ക്കേണ്ടിവരും. അത് കാലഘട്ടം ആവശ്യപ്പെടുന്ന ഒരു മാറ്റമാണ്. അതില് രക്ഷിതാക്കള് പരിതപിക്കേണ്ട ഒരു കാര്യവുമില്ല. ജീവിതസാഹചര്യങ്ങളുമായി ഒത്തുപോവാന് നേരത്തേതന്നെ കുട്ടികളെ പ്രാപ്തരാക്കുകയാണ് ഇത് ചെയ്യുന്നത്.\nക്രെഷിലും ഡേ കെയറിലും വെച്ച് കുട്ടികള്‍ക്ക് ഉറങ്ങാനുള്ള മരുന്ന് കൊടുക്കുന്നു, ദീര്‍ഘനേരം അവരെ ഉറക്കിക്കിടത്തുന്നു എന്നൊക്കെ കേള്‍ക്കാം. ഏറ്റവും കുറഞ്ഞത് കേരളത്തിലെങ്കിലും അതൊന്നും നടക്കില്ല. പ്രായോഗികമായ കാര്യങ്ങളല്ല അതൊന്നും. ഒരുവിധം ആളുകള് ചെയ്യുകയും ഇല്ല. അങ്ങനെ ഒരു കൃത്യസമയം വെച്ച് ഉറങ്ങാനും ഉണര്‍ത്താനും കഴിയുന്ന എന്ത് മരുന്ന് ഉണ്ട്? അല്ലെങ്കില് എന്തിനുവേണ്ടി? ഒരു പനിയുടെയോ ചുമയുടെയോ മരുന്നുതന്നെ ഉറങ്ങുന്നതിന് മുന്‍പ് കൊടുത്താല് ആ ദിവസം കുഞ്ഞ് സാധാരണയില് കൂടുതലും ഉറങ്ങും. അതുപോലും ഒരു പിഞ്ചുകുഞ്ഞിന് താങ്ങാനാവില്ല. കുട്ടിയുടെ ജീവന് അപകടത്തിലാക്കുന്ന പ്രവൃത്തി ബുദ്ധിയുള്ള ആരെങ്കിലും ചെയ്യുമോ? അതുകൊണ്ട് ആ കാര്യത്തില് രക്ഷിതാക്കള് ഭയപ്പെടേണ്ട.\nസാധാരണ ഗതിയില് ഒരു കുട്ടി പുതിയ അന്തരീക്ഷവുമായി പൊരുത്തപ്പെടാന് ഒന്നരയാഴ്ച എടുക്കും. ആദ്യത്തെ രണ്ടുദിവസം രക്ഷിതാക്കളുമൊത്ത് ഡേ കെയറില് ചെലവഴിക്കയും മൂന്നാമത്തെ ദിവസം അവിടെ തനിയെ കുറച്ചുസമയംവെച്ച് കുട്ടിയുടെ ഭാവവ്യത്യാസം മനസ്സിലാക്കുകയും വേണം. ഒരു മണിക്കൂര്, രണ്ട് മണിക്കൂര് പിന്നെ ഉച്ചവരെ. ഇങ്ങനെ പുതിയ അന്തരീക്ഷവും ആള്‍ക്കാരുമായി ഇടപഴകിയശേഷംവേണം മുഴുവന്‍ദിവസവും തനിച്ചുവിടാന്. ഇതിനിടയില് ഒരു ലീവ് വന്നാല് അടുത്തദിവസം കുട്ടി ഭയങ്കര കരച്ചിലാവും. അതൊരു പ്രതിഷേധംതന്നെയാണ്. അത് കഴിഞ്ഞാല്‍പ്പിന്നെ പ്രശ്‌നമില്ല. അവനായാലും അവളായാലും മെല്ലെ, അന്തരീക്ഷവുമായി ചേര്‍ന്നു പോകും. എന്തായാലും, ഓഫീസില് എത്ര തിരക്കാണെങ്കിലും കുട്ടിയെ ഡേ കെയറില് അയയ്ക്കുന്നതിന് മുന്‍പ് രക്ഷിതാക്കള് കുഞ്ഞുങ്ങള്‍ക്കായി കുറച്ചുദിവസം മാറ്റിവെച്ചേ മതിയാവൂ.\nഈ ദിവസങ്ങളില് കുട്ടികള്‍ക്ക് 'ലിക്വിഡ്' ഭക്ഷണങ്ങള് കൊടുത്തുവിടുന്നതാണ് നല്ലത്. ആദ്യത്തെ ദിവസങ്ങളില് ഇവര് എന്തായാലും കരയും. (ചിരിച്ചുവരുന്ന കുഞ്ഞുങ്ങളും ഇല്ലാതില്ല). അപരിചിതമായ ചുറ്റുപാട്, പരിചയമില്ലാത്ത ആളുകള്. കുട്ടിയുടെ ശ്രദ്ധ മാറ്റിമാറ്റിയെടുത്തുവേണം കരച്ചില് മാറ്റാന്. ശാഠ്യത്തിനിടയില് രണ്ട്, മൂന്ന് സ്പൂണ് ഭക്ഷണം കഴിപ്പിക്കണമെങ്കില് ദ്രവരൂപത്തിലുള്ള ഭക്ഷണമാണ് നല്ലത്. അവരുടെ ക്ഷീണവും മാറും.\nഒരു വയസ്സുമുതല് രണ്ടരവയസ്സുവരെയുള്ള കുഞ്ഞുങ്ങളെയാണ് സാധാരണഗതിയില് ഡേ കെയറില് ആക്കുന്നത്. രണ്ടരവയസ്സുമുതല് പ്ലേക്ലാസിലേക്ക് മാറ്റും. അവിടെ മോട്ടോര് സ്‌കില് നേടിയെടുക്കാനും പേശീവികാസത്തിനുമുള്ള റോപ്പ് ലേഡേര്‍സും, സാമൂഹിക വികാസത്തിനും വേഗത്തെക്കുറിച്ച് മനസ്സിലാക്കാനും ഉതകുന്ന കളിക്കോപ്പുകളും മറ്റും ഉണ്ടാവും. അവര്‍ക്ക് പ്രത്യേകം കസേരകളും മേശയും കാണും. എന്നാല് രണ്ടരവയസ്സിന് താഴെയുള്ള കുഞ്ഞുങ്ങള് മിക്കവരും ഒരു വലിയ റൂമില് ഒന്നിച്ചായിരിക്കും കളിക്കുന്നത്.\nനമ്മള് വലിയവരുടെ കണ്ണില് പെടാത്ത പലതും ഇവരുടെ കണ്ണില് പെടും. മൂക്ക്, വായ, ചെവി എന്ന് പറയുമ്പോലെ എന്തെങ്കിലുമെടുത്ത് വായിലൊക്കെ ഇടാന് സാധ്യതയേറും. അതുകൊണ്ട് ഡേ കെയറില് അയയ്ക്കുമ്പോള് മുത്തുമാല, സ്വീക്വന്‍സ് പിടിപ്പിച്ച ഉടുപ്പുകള്, ഹെയര് ക്ലിപ്പുകള്, സേഫ്റ്റി പിന്നുകള് കുപ്പിവളകള് ഇവയൊന്നും കുട്ടികളെ ധരിപ്പിക്കാതിരിക്കുന്നതാണ് നല്ലത്. അതേപോലെ പാന്റ്, ബെല്‍റ്റ്, ഷൂസ് ഇവയും ഒഴിവാക്കാം. ടോയ്ലറ്റില് കൊണ്ടുപോവുമ്പോള് ഇതൊക്കെ ബുദ്ധിമുട്ടാവും.\nകഴിയുന്നതും ഡേ കെയറില് അയയ്ക്കുമ്പോള് ബനിയന് തുണിയിലുള്ള കുപ്പായങ്ങളാണ് നല്ലത്. അതേപോലെ പാദരക്ഷകളും. വേഗം ഇടാന് പറ്റുന്നവയാണെങ്കില് പുറത്ത് കാഴ്ചകള് കാണിക്കാന് കൊണ്ടുപോവാനും, കൈപിടിച്ച് കൂടെ നടത്താനുമൊക്കെ എളുപ്പം. സ്വര്‍ണാഭരണങ്ങളും ഒഴിവാക്കാം. സുരക്ഷാപ്രശ്‌നം മാത്രമല്ല, നഷ്ട സാധ്യതയുമുണ്ട്. വിഭിന്നശേഷിയുള്ള കുഞ്ഞുങ്ങളെ പ്ലേ സ്‌കൂളില് അയയ്ക്കാന് ചില ഡോക്ടര്‍മാര് രക്ഷിതാക്കളോട് പറയാറുണ്ട്. അത് കുറച്ച് ആലോചിച്ച് എടുക്കേണ്ട തീരുമാനമാണ്. ചില കുട്ടികള് എനിക്കൊന്നും വയ്യാ എന്ന മട്ടുകാരാണ്. അസുഖകരമായ ചുറ്റുപാടില്‍നിന്ന് മാറിനില്‍ക്കാന് ഇഷ്ടപ്പെടുന്നവര്. മറ്റ് ചില വിരുതന്മാരുണ്ട്, കരഞ്ഞ്, കരഞ്ഞ് നിലത്തുവീണ് ഉരുണ്ട് കരയുന്നവര്. കരച്ചില് നിര്‍ത്താന് നല്ല പാടാണ്. പക്ഷേ, കരച്ചില് നിര്‍ത്തിയാല് ഏറ്റവും കൂടുതല് സ്‌നേഹം നിറഞ്ഞ കുഞ്ഞുങ്ങളായിരിക്കും ഇവര്.\nചില അമ്മമാരെ കുഞ്ഞുങ്ങള് ബുദ്ധിമുട്ടിക്കുന്നത് കാണുമ്പോള് വല്ലാതാവും. അമ്മയുടെ ഗര്‍ഭപാത്രത്തില് കിടക്കുന്ന 280 ദിവസങ്ങളെയാണ് പ്രാഗ് ജന്‍മഘട്ടം എന്ന് പറയുന്നത്. ഒരു ജീവിതത്തിന് ആവശ്യമായ മാനസിക, ശാരീരിക വികാസങ്ങള്‍ക്കും പ്രവര്‍ത്തനങ്ങള്‍ക്കും അടിത്തറ പാകുന്നത് ഈ ഘട്ടത്തിലാണ്. ഈ ഘട്ടത്തിലെ ചെറിയ പാകപ്പിഴപോലും മാറ്റിയെടുക്കാനാവില്ല എന്നാണ് ചൈല്‍ഡ് സൈക്കോളജിസ്റ്റുകള് പറയുന്നത്. കുഞ്ഞിന്റെ ജീവിതത്തിലെ ഏറ്റവും സുരക്ഷിതമെന്ന് പറയുന്ന ആ ഘട്ടത്തില് നിങ്ങള് 'കംഫര്‍ട്ട്' ആയിരുന്നില്ലേ എന്ന് ചോദിച്ചാല് അല്ലെന്നായിരിക്കും ആ അമ്മയുടെ ഉത്തരം. അവരുടെ ആ മാനസിക നില കുഞ്ഞിനെയും ബാധിച്ചു എന്നേ പറയാനാവൂ.\nചില കുഞ്ഞുങ്ങളുണ്ട്. വളരെ ചെറുപ്പത്തിലേ ചിട്ടയായ ശീലം സ്വായത്തമാക്കിയവര്. ആവശ്യത്തിനുള്ള ഭക്ഷണം കൃത്യമായ അളവില്, കൃത്യമായ നേരത്ത് വളരെ വൃത്തിയില് കഴിക്കും. ഭക്ഷണം കഴിച്ച്, മുഖം കഴുകി, ടൗവ്വലെടുത്ത് മുഖം തുടച്ച്, കൃത്യസമയത്ത് ഉറങ്ങി, മൂന്നുമണിനേരത്ത് എഴുന്നേറ്റ് സ്‌നാക്‌സ് കഴിച്ച് പാരന്‍സിനെ കാത്തിരിക്കും. അവര് മറ്റ് കുട്ടികളെ 'ഡിസ്റ്റര്‍ബ്' ചെയ്യില്ല. ആരും ഇവരെ തോണ്ടുന്നതും ഇവര്‍ക്ക് ഇഷ്ടമല്ല.\nചില, കിരുകിരുപ്പുള്ള കുട്ടികളുണ്ട്. എല്ലാവരെയും തോണ്ടിക്കൊണ്ടിരിക്കും. ഇത്തരക്കാരെ അടക്കിയിരുത്താന് പാടാണ്. ഇവര് മറ്റുള്ള കുട്ടികളില്‍നിന്ന് തല്ല് ചോദിച്ചുവാങ്ങും. ഇങ്ങോട്ട് കിട്ടിയാല് ഒരു പരാതിയുമില്ല! മറ്റുള്ള കുട്ടികളോട് ദേഷ്യം വന്നാല് പല്ലും, നഖവുമാണ് കുട്ടികള് കൂടുതലായി ഉപയോഗിക്കുന്നത്. നഖങ്ങള് നിത്യവും പരിശോധിക്കേണ്ടിവരും. ചില കുട്ടികളുണ്ട്. മുന്‍വരിയിലെ പല്ലുകളില് ലേശം കേടുവന്നവര്. സോഫ്റ്റ് ടോയ്സ് ഒക്കെ കളിക്കാന് കൊടുത്താല് അതില്‍നിന്ന് പഞ്ഞിയൊക്കെ കീറി പുറത്തിടും ആ പല്ലുകള് കൊണ്ട്! അവരുടെ മുന്‍വരിയിലെ ആ പല്ലുകള് കാട്ടിയുള്ള ചിരി ഇപ്പോഴും എന്നെ പ്രചോദിപ്പിക്കുന്നു.\nContent Highlights: Play School Teacher Sharing Experience


എടച്ചേരിക്കാര്‍ക്ക് അഭിമാനിക്കാം; ജില്ലയില് ഇനി രണ്ടാം സ്ഥാനം. – nadapuramnews\nTuesday, 19 June 2018 11:15:04 PM\nഎടച്ചേരിക്കാര്‍ക്ക് അഭിമാനിക്കാം; ജില്ലയില് ഇനി രണ്ടാം സ്ഥാനം.\nBy | Wednesday June 14th, 2017\nനാദാപുരം:എടച്ചേരിക്കാര്‍ക്ക് ഇനി അഭിമാനിക്കാം; സംസ്ഥാന സര്‍ക്കാരും നാഷണല് ഹെല്‍ത്ത് മിഷനും ചേര്‍ന്ന് നല്‍കുന്ന ആരോഗ്യ കേരളം പുരസ്‌കാരം എടച്ചേരി ഗ്രാമ പഞ്ചായത്തിന് സ്വന്തം. തിരുവനന്തപുരത്ത് വെച്ച് നടന്ന പരിപാടിയില് മുഖ്യമന്ത്രി പിണറായി വിജയനില് നിന്നും എടച്ചേരി പഞ്ചായത്ത് പ്രസിഡന്റ് ടി.കെ അരവിന്ദാക്ഷന് പുരസ്കാരം ഏറ്റുവാങ്ങി. മൂന്ന് ലക്ഷം രൂപയും ട്രോഫിയുമാണ് പുരസ്കാരമായി ലഭിച്ചത്. ആരോഗ്യ പരിപാലന രംഗത്ത് കോഴിക്കോട് ജില്ലയില് രണ്ടാം സ്ഥാനമാണ് എടച്ചേരി കരസ്ഥമാക്കിയത് .\nജില്ലയ്ക്ക് മാതൃകയാവുന്ന പ്രവര്‍ത്തനമാണ് പഞ്ചായത്തിലെ ആരോഗ്യ മേഖലയില് കാഴ്ച വെച്ചത്. പഞ്ചായത്തിലെ ആരോഗ്യ ഉപ കേന്ദ്രങ്ങള് ലാബ് സൗകര്യങ്ങള് ഉള്‍പ്പെടുത്തി സജ്ജീകരിച്ചു. അമ്മമാര്‍ക്കും കുട്ടികള്‍ക്കുമായി മതേഴ്സ് കോര്‍ണര് പദ്ധതി നടപ്പിലാക്കി.ആശുപത്രിയും ചുറ്റുപാടും രോഗീ സൗഹൃദ അന്തരീക്ഷത്തിലാക്കി ഒരുക്കി. മികച്ച പാലിയേറ്റീവ് പ്രവര്‍ത്തനം. ആശാ വര്‍ക്കര്‍മാരുടെയും സന്നദ്ധ പ്രവര്‍ത്തകരുടെയും നേതൃത്വത്തില് വീടുകളില് വീല്‍ചെയര്, വാട്ടര്‍ബെഡ് ഉള്‍പ്പെടെയുള്ള ഉപകരണങ്ങള് നല്‍കി രോഗീ പരിചരണം.ഓരോ വാര്‍ഡുകളിലും ശുചിത്വ ഹര്‍ത്താല് പോലുള്ള വ്യത്യസ്ത പരിപാടികള് സംഘടിപ്പിച്ച് മാലിന്യം നിര്‍മാര്‍ജ്ജനം ചെയ്തു. പകര്‍ച്ച വ്യാധികള് തടയാന് ബോധവല്‍ക്കരണം ഉള്‍പ്പെടെയുളള നടപടികള് സ്വീകരിച്ചു. പ്രതിരോധ കുത്തിവെപ്പ് നല്‍കുന്നത് കാര്യക്ഷമമായി നടപ്പിലാക്കി.നാദാപുരം മണ്ഡലത്തില് കൂടുതല് പേര് പ്രതിരോധ കുത്തിവെപ്പെടുത്തത് എടച്ചേരി പഞ്ചായത്തിലാണ് എന്നതും ശ്രദ്ധേയമാണ്. സ്‌കൂളുകളില് പ്രഥമ ശുശ്രൂഷ കിറ്റും അധ്യാപകര്‍ക്ക് പരിശീലനവും സംഘടിപ്പിച്ചു. ആശുപത്രിയിലെ മാലിന്യ സംസ്‌കരണം മികച്ച നിലയില് നടപ്പിലാക്കി. ജീവിത ശൈലീ രോഗ നിയന്ത്രണ ബോധവല്‍ക്കരണ പരിപാടികള് നടപ്പിലാക്കി. കേരള സര്‍ക്കാര് നടപ്പിലാക്കുന്ന ആര്‍ദ്രം പദ്ധതിയില് പഞ്ചായത്തിലെ ആശുപത്രികള് ഉള്‍പ്പെടുത്തി മികവിന്റെ കേന്ദ്രമാക്കുന്ന പദ്ധതികള് ആവിഷ്‌കരിച്ച് നടപ്പിലാക്കി വരികയാണ്.\nമികച്ച പദ്ധതികളിലൂടെ ആരോഗ്യ മേഖലയില് കാര്യക്ഷമമായ രീതിയില് ഫണ്ട് വിനിയോഗിച്ചാണ് എടച്ചേരി പഞ്ചായത്ത് ജില്ലയില് രണ്ടാം സ്ഥാനത്തെത്തി പുരസ്കാരം നേടിയത്.\nവൈസ് പ്രസിഡന്‍റ് കെ.ടി ഷൈനി, സ്റ്റാന്റിംഗ് കമ്മിറ്റി ചെയര്‍മാന് ഇ.ഗംഗാധരന്, ഹെല്‍ത്ത് ഇന്‍സ്പെക്ടര് വി.പി.സജീവന് തുടങ്ങിയവര് ചടങ്ങില് പങ്കെടുത്തു.\nTags: edacheri panchayath, latest news\nചാന്ദിനിയെ പ്രലോഭിപ്പിച്ച് കടത്തിയ വെള്ളൂര് സ്വദേശി ഓട്ടോ ഡ്രൈവര് പൊലീസ് പിടിയില്


മധുരയില് ദളിത് പീഡനം; മേല് ജാതിയില്‍പ്പെട്ടവര് ദളിത് യുവാവിനെ മലം തീറ്റിക്കുകയും മൂത്രം കുടിപ്പിക്കുകയും ചെയ്തു - ഇ വാർത്ത | evartha\nമധുരയില് ദളിത് പീഡനം; മേല് ജാതിയില്‍പ്പെട്ടവര് ദളിത് യുവാവിനെ മലം തീറ്റിക്കുകയും മൂത്രം കുടിപ്പിക്കുകയും ചെയ്തു\nമധുരയിലെ തിരുവാരൂര് ജില്ലയിലെ മന്നാര്‍ഗുഡിക്കടുത്തുള്ള തിരുവണ്ടുതുറൈ ഗ്രാമത്തിൽ ദളിത് യുവാവിന് നേരെ മേൽജാതിക്കാരുടെ ആക്രമണം. ദളിത് യുവാവിനെ മേല് ജാതിയില്‍പ്പെട്ടവര് മലം തീറ്റിക്കുകയും മൂത്രം കുടിപ്പിക്കുകയും ചെയ്തുവെന്നാണ് പരാതി. തിരുവാരൂര് ജില്ലയിലെ മന്നാര്‍ഗുഡിക്കടുത്തുള്ള തിരുവണ്ടുതുറൈ ഗ്രാമത്തിലാണ് സംഭവം.\nസംസ്ഥാന പോലീസ് മേധാവി, ചീഫ് സെക്രട്ടറി തുടങ്ങിയ ഉന്നത ഉദ്യോഗസ്ഥര്‍ക്ക് പരാതി നല്‍കിയിട്ടും കൃത്യമായ നടപടിയെടുത്തില്ലെന്ന് ആരോപണമുണ്ട്. ക്ഷേത്രത്തിലെ ഉത്സവവുമായി ബന്ധപ്പെട്ട് മൂന്ന് വര്‍ഷം മുമ്പ് തുടങ്ങിയ പ്രശ്നമാണ് മനുഷ്യത്വ രഹിതമായ കുറ്റകൃത്യത്തില് അവസാനിച്ചത്. അന്ന് ഉത്സവത്തിൽ പങ്കെടുത്ത ദളിത് കുടുംബത്തെ പ്രതികള് ആക്രമിക്കുകയായിരുന്നു.\nകഴിഞ്ഞ മൂന്ന് വര്‍ഷത്തിലേറെയായി ഇവര്‍ക്ക് തന്നോടുള്ള ജാതീയമായ പകയാണ് ആക്രമണത്തിന് പിന്നിലെന്ന് ഇയാള് പോലീസിൽ മൊഴി നല്‍കിയിട്ടുണ്ട്. മുത്തു എന്ന് വിളിക്കുന്നശക്തിവേലാണ് സംഭവത്തിലെ പ്രധാന പ്രതി. തിരുവണ്ടുതുറൈ ഗ്രാമത്തിൽ ഇഷ്ടിക ചൂള നടത്തുന്നയാളാണ് ദളിത് യുവാവ്. ചൂളയില്‍നിന്നും പുലര്‍ച്ചെ 2.30ന് വീട്ടിലേക്ക് ബൈക്കില് തിരിക്കുകയായിരുന്ന ദലിത് യുവാവിനെ മുത്തു അടിച്ചു വീഴ്ത്തുകയായിരുന്നു.\nഅതിനുശേഷം ബന്ധുക്കളായ രണ്ട് പേരെ വിളിച്ചു വരുത്തി ക്രൂരമായി മര്‍ദിക്കുകയും ബന്ധിക്കുകയും ചെയ്തു. ബന്ധിച്ചശേഷം മനുഷ്യ വിസര്‍ജ്യം കൊണ്ടുവന്ന് വലിയ വടികൊണ്ട് തല്ലി തീറ്റിക്കുകയും ശരീരത്തിലേക്കും വായിലേക്കും മൂത്രമൊഴിക്കുകയും ചെയ്തു. ദളിത് യുവാവിന്റെ നിലവിളി കേട്ടെത്തിയ സമീപവാസികളാണ് യുവാവിനെ ആശുപത്രിയിലും പിന്നീട് പോലീസ് സ്റ്റേഷനിലുമെത്തിച്ചത്.\nസംഭവത്തിൽ പ്രതികളായ മൂന്ന് പേരെയും നാട്ടുകാര് പിടികൂടി പോലീസില് ഏല്‍പ്പിച്ചു. ഇവർക്കെതിരെ കേസെടുത്തെങ്കിലും പ്രധാന വകുപ്പുകളായ എസ് സി, എസ് ടി അട്രോസിറ്റീസ് പ്രിവന്‍ഷന് ആക്ട് ചുമത്തിയില്ലെന്ന് യുവാവ് ആരോപിച്ചു. മുഖ്യപ്രതി മുത്തുവിനെ അറസ്റ്റ് ചെയ്ത് റിമാന്‍റിലാക്കിയെങ്കിലും മറ്റ് രണ്ട് പേരെ രക്ഷപ്പെടാന് പോലീസ് അനുവദിച്ചെന്നും നാട്ടുകാര് ആരോപിച്ചു.


സമാധാനത്തോടെ ഒളിച്ചിരിക്കാന് രണ്ടുവയസുകാരന് കണ്ടെത്തിയ സ്ഥലം; കൂട്ടിന് കാര്‍ട്ടൂണും ലഘുഭക്ഷണവും | kids| Balabhumi\nസമാധാനത്തോടെ ഒളിച്ചിരിക്കാന് രണ്ടുവയസുകാരന് കണ്ടെത്തിയ സ്ഥലം; കൂട്ടിന് കാര്‍ട്ടൂണും ലഘുഭക്ഷണവും\nNov 27, 2020, 11:37 AM IST\nഒരു ശല്യവുമില്ലാതെ കാര്‍ട്ടൂണ് ഷോ ആസ്വദിക്കുന്നതിനിടയിലാണ് അമ്മയുടെ സാന്നിധ്യം ഉണ്ടാകുന്നത്. അത് അവനെ അസ്വസ്ഥതപ്പെടുത്തി.\nവീഡിയോദൃശ്യത്തില്‍നിന്ന് Screengarb from instagram /noahalexanderw\nവീട്ടുകാരുടെ കണ്ണിൽപെടാതെ കുറച്ചുനേരം എവിടെയെങ്കിലും ഒളിച്ചിരിക്കാൻ ഇഷ്ടപ്പെടുന്നവരാണ് ഭൂരിഭാഗം കുട്ടികളും. വീട്ടുകാർ പെട്ടെന്ന് കണ്ടുപിടിക്കാൻ ഇടയില്ലാത്ത സ്ഥലങ്ങളിലാണ് അവർ ഒളിക്കാറുള്ളതും. കാലം എത്ര മാറിയാലും ഒളിച്ചിരിക്കുന്ന കാര്യത്തിൽ ഒരു മാറ്റുമില്ല എന്നതിന് ഉദാഹരണമാണ് ട്വിറ്ററിൽ അടുത്തിടെ പ്രത്യക്ഷപ്പെട്ട ഒരു വീഡിയോ.\nA post shared by Noah Alexander Walker (@noahalexanderw)\nനോഹ അലക്സാണ്ടർ വാക്കർ എന്ന രണ്ടുവയസുകാരൻ ഒളിച്ചിരിക്കാൻ തിരഞ്ഞെടുത്തത് വീടിന്റെ അടുക്കളയിലെ കബോർഡ് ആണ്. അമ്മ കാണാതെ അതിനുള്ളിൽ ഒളിച്ചിരുന്ന് അവൻ ഐപാഡിൽ കാർട്ടൂൺ കാണുകയും ലഘുഭക്ഷണം കഴിക്കുകയും ചെയ്യുന്നു. അപ്രതീക്ഷിതമായി കബോർഡ് തുറന്നപ്പോഴാണ് അമ്മ മകന്റെ രഹസ്യസ്ഥലം മനസിലാക്കിയത്.\nഇൻസ്റ്റഗ്രാമിലൂടെ നോഹ തന്നെയാണ് വീഡിയോ പങ്കുവെച്ചിരിക്കുന്നത്. ഒരു ശല്യവുമില്ലാതെ കാർട്ടൂൺ ഷോ ആസ്വദിക്കുന്നതിനിടയിലാണ് അമ്മയുടെ സാന്നിധ്യം ഉണ്ടാകുന്നത്. അത് അവനെ അസ്വസ്ഥതപ്പെടുത്തി. തന്റെ സാന്നിധ്യം സമാധാനത്തെ ഇല്ലാതാക്കുന്നുണ്ടോ എന്ന അമ്മയുടെ ചോദ്യത്തിന് ഉണ്ടെന്ന് അവൻ പ്രതികരിക്കുന്നു. രണ്ടുവയസുകാരന്റെ വീഡിയോ കാഴ്ചക്കാരെ ഏറെ രസിപ്പിച്ചിരിക്കുകയാണ്.\nContent highlights :a two years old boy spend time inside the kitchen cupboard with ipad and snacks


ആധാര് ഇല്ലാത്തതിനാല് ചികിത്സ നിഷേധിച്ച സംഭവം;9കാരിക്ക് രക്ഷയായത് കേന്ദ്ര മന്ത്രിയുടെ ഇടപെടല് – Truevision News\nആധാര് ഇല്ലാത്തതിനാല് ചികിത്സ നിഷേധിച്ച സംഭവം;9കാരിക്ക് രക്ഷയായത് കേന്ദ്ര മന്ത്രിയുടെ ഇടപെടല്\nന്യൂഡല്‍ഹി: ആധാറില്ലെന്ന പേരില് ഡല്‍ഹി സര്‍ക്കാര് ആശുപത്രി ചികിത്സ നിഷേധിച്ച ഒന്‍പത് വയസ്‌കാരിക്ക് രക്ഷയായത് കേന്ദ്ര ആരോഗ്യ മന്ത്രിയുടെ ഇടപെടല്. നോയിഡയില് നിന്നുമാണ് അസുഖബാധിതയായ ഒന്‍പത് കാരിയെ ഡല്‍ഹിയിലെ സര്‍ക്കാര് ആശുപത്രിയായ ലോക് നായക് ജയ് പ്രകാശ് നാരായണില് പ്രവേശിപ്പിച്ചത്.\nകുട്ടിയെ പ്രവേശിപ്പിച്ചവര്‍ക്ക് ആധാര് കാര്‍ഡ് നല്‍കാനാവാത്തതിനാലാണ് ചികിത്സ നിഷേധിക്കപ്പെട്ടത്. അതേ സമയം ഡല്‍ഹിയില് നിന്നുള്ള ആധാര് കാര്‍ഡ് നല്‍കാത്തതിനാലാണ് ചികിത്സ നിഷേധിച്ചതെന്നും റിപ്പോര്‍ട്ടുകളുണ്ട്. സംഭവം ശ്രദ്ധയില്‍പ്പെട്ടയുടന് ഡല്‍ഹി ബി.ജെ.പി അദ്ധ്യക്ഷന് മനോജ് തിവാരി സംഭവത്തില് ഇടപെടുകയും ഡല്‍ഹി മുഖ്യമന്ത്രിയെ വിമര്‍ശിച്ച് ട്വീറ്റ് ചെയ്യുകയും ചെയ്തു. ഈ ട്വീറ്റില് കേന്ദ്ര ആരോഗ്യമന്ത്രിയെ ടാഗ് ചെയ്തതോടെയാണ് കേന്ദ്ര ആരോഗ്യമന്ത്രാലയം സംഭവത്തിലിടപെട്ടത്.\nകേന്ദ്ര ആരോഗ്യമന്ത്രി ജെ.പി.നദ്ദയുടെ നിര്‍ദ്ദേശപ്രകാരം പെണ്‍കുട്ടിയെ സഫ്ദര്‍ജംഗ് ആശുപത്രിയില് പ്രവേശിച്ചു. ഇവിടയുള്ള ശിശുരോഗ വിദഗ്ദ്ധരുടെ പരിചരണത്തിലാണ് കുട്ടി ഇപ്പോള്. എന്നാല് പെണ്‍കുട്ടിയുടെ ആരോഗ്യനിലയില് ആശങ്കയുണ്ടെന്നും, അവളുടെ ആരോഗ്യത്തിനായി പ്രാര്‍ത്ഥിക്കുന്നുവെന്നും കേന്ദ്ര ആരോഗ്യമന്ത്രി പിന്നീട് ട്വീറ്റ് ചെയ്തു


വെഫി പി എസ് സി മാതൃക പരീക്ഷ വിജയികളെ പ്രഖ്യാപിച്ചു. - Muhimmath\nവെഫി പി എസ് സി മാതൃക പരീക്ഷ വിജയികളെ പ്രഖ്യാപിച്ചു.\nകോഴിക്കോട്: എസ് എസ് എഫ് സംസ്ഥാന കമ്മിറ്റിയുടെ കീഴില് പ്രവര്‍ത്തിക്കുന്ന വിസ്ഡം എജ്യുക്കേഷന് ഫൗണ്ടേഷന് ഓഫ് ഇന്ത്യ (വെഫി) ഈ മാസം6ന് സംഘടിപ്പിച്ച പി എസ് സി രണ്ടാം ഘട്ട മാതൃകാ പരീക്ഷയുടെ ഫലപ്രഖ്യാപനം നടത്തി. പി എസ് സി എസ് ഐ, എല് ഡി സി തുടങ്ങിയ മത്സര പരീക്ഷകള്‍ക്കുള്ള വെഫിയുടെ\nഓണ്‍ലൈന് പരിശീലന പദ്ധതിയായ 'ഹൈ ക്യൂ ' വിന്റെ ഭാഗമായാണ് പരീക്ഷ സംഘടിപ്പിച്ചത്. ഒ വിജേഷ് കൊട്ടാരക്കര, പി.പി സജ്‌ന കക്കൂര്, സാഹില് നരിക്കുനി എന്നിവര് ആദ്യ മൂന്ന് സ്ഥാനങ്ങള് നേടി.നൂറ് കണക്കിന് വിദ്യാര്‍ഥികളാണ് പരീക്ഷയെഴുതിയത്.\nപി എസ് സി പരീശീലനത്തിനായി വാട്ട്‌സ് ആപ്പ് , ടെലഗ്രാം എന്നിവയിലൂടെ വിവിധ പഠന കൂട്ടായ്മകള് വെഫിയുടെ കീഴില് പ്രവര്‍ത്തിക്കുന്നുണ്ട്. മൂന്നാം ഘട്ട പരിശീലനം ഇതിനോടകം ആരംഭിച്ചു.മൂന്നാമത് മാതൃകാ പരീക്ഷ മെയ് 21 ന് നടക്കും.\nhttps://quest.wefionline.com എന്ന വെബ് സൈറ്റില് കൂടുതല് വിവരങ്ങള് ലഭ്യമാണ്.


ചര്‍ച്ചാവേദി: എന്.സി.പി യെ ഇടതുമുന്നണി പുറത്താക്കി\nposted by ചര്‍ച്ചാവേദി | 12:28 AM\nഎന്.സി.പി യെ ഇടതുമുന്നണിയില് നിന്ന് പുറത്താക്കിയതില് നിങ്ങളുടെ അഭിപ്രായം എന്താണ്?\n12:32 AM, December 11, 2006\nഅടുത്ത ഇലക്ഷനിലും കരുണാകരന് ഇടതുമുന്നണിക്കുവേണ്ടി വോട്ടുപിടിക്കുമെന്ന് ഉറപ്പുള്ളപ്പോള് കാരണവര് അകത്തായാലെന്താ പുറത്തായാലെന്താ..\n12:35 AM, December 11, 2006\nമുരളിയു‌ടെ ‘ഉടനെ തന്നെ യു.ഡി.എഫ്. ലേക്കില്ല’ എന്ന പ്രസ്താവനയാണ് എനിക്കേറ്റവും രസിച്ചത്.\n2:19 AM, December 11, 2006\nഅഗ്രജന് : യു സെഡ് ഇറ്റ്. ഞാന് എഴുതി കൊണ്ടിരിക്കുകയായിരുന്നു.\nഅച്ഛന് മരിക്കും മുമ്പ് അധികാരത്തിലെത്തിയെല്ലെങ്കില് പിന്നെ ഒന്നുമാവില്ലെന്ന് മുരളിക്കും നമുക്കുമറിയാമല്ലൊ.\nമുരളിയേക്കാള്/കരുണമയനെക്കാള് തൊലിക്കട്ടി തനിക്കാണെന്ന് തെളിയിക്കാന് മിന്നല്‍പ്പിണറയിക്ക് കിട്ടിയ ഒടുക്കാത്തെ ചാന്‍സ്! കൈകൊട് വെളിയം. കൈകൊട് ചന്ദ്രചൂഢാ. ഈര്‍ക്കിലിയെന്ന് കളിയാക്കിയാലും നാട്ടെല്ലൊണ്ടെന്ന് തെളിയിച്ചല്ലോ.\nഇനിയിപ്പോ 'ഗുരുവായൂര് ഭജനയും നാരയണിയവും' ഇത്തിരി മുറുക്കത്തിലാവാം ല്ലേ മാളോരേ?\n6:59 AM, December 11, 2006\nവ്യക്തമായ പ്രഖ്യാപിത ലക്ഷ്യങ്ങളൊന്നുമില്ലാത്ത,ഭരണത്തില് ക്രിയാത്മകമായി പങ്ക്കൊള്ളുമെന്ന് വിശ്വസിക്കാന് നിവര്‍ത്തിയില്ലാത്ത, അധികാരത്തിന് വേണ്ടി മാത്രം അധികാരം അഥവാ politics for the sake of politics എന്ന രീതിയിലുള്ള,ജനാധിപത്യത്തിന് തന്നെ അപമാനം വരുത്തുന്ന ഈ രാഷ്ട്രീയക്കോലങ്ങള്‍ക്കേറ്റ തിരിച്ചടിയില് ഞാന് മനസ്സ് നിറഞ്ഞ് ആനന്ദിയ്ക്കുന്നു.\nഭാരത് മാതാ കീ ജയ്! :-)\n7:19 AM, December 11, 2006\nഎന്തായാലും നന്നായി. കരുണ്‍ജിയുടെയും മക്കളുടെയും അടുത്ത പ്രകടനമെന്തായിരിക്കും എന്നറിയാന് കൗതുകം തോന്നുന്നു. കാത്തിരിക്കാം\n11:43 PM, December 19, 2006


പ്രണയത്തിനും താലികെട്ടിനും വെള്ളപ്പൊക്കം തടസമായില്ല. മുഹൂര്‍ത്തം തെറ്റാതിരിക്കാന് വരനും വധുവും അമ്പലത്തിലേക്ക് എത്തിയതും മിന്നുചാര്‍ത്തി മടങ്ങിയതും ചെമ്പിനുള്ളില് കയറി. താലിഭാഗ്യം വലിയ ചെന്പിനുള്ളിൽ പൂവണിഞ്ഞ സന്തോഷത്തിലാണ് ആകാശും ഐശ്വര്യയും.\nതലവടി പനയന്നൂര്‍കാവ് ദേവീക്ഷേത്രത്തില് വച്ചായിരുന്നു ഇന്നലെ രാവിലെ വിവാഹം. തകഴി പട്ടത്താനം കറുകയില് ആകാശിന്‍റെയും അമ്പലപ്പുഴ അശ്വതിയില് ഐശ്വര്യയുടെയും വിവാഹമാണ് ചെമ്പുപാത്രത്തില് പൂവണിഞ്ഞത്.\nക്ഷേത്രവും പരിസരവും വെള്ളത്തിലായതോടെ മുഹൂര്‍ത്തം തെറ്റാതിരിക്കാന് ഇവര് ചെമ്പിനെ ആശ്രയിക്കുകയായിരുന്നു. വധുവരന്മാര് തലവടി പനയന്നൂര്‍കാവ് ദേവീക്ഷേത്രത്തില് താലിചാര്‍ത്താനെത്തിയപ്പോള് ക്ഷേത്രത്തിലേക്കു പ്രവേശിക്കാന് വെള്ളം തടസമായി. അരയോളം വെള്ളത്തില് 300 മീറ്ററോളം നീന്തി വേണം ക്ഷേത്രത്തില് എത്താന്.\nവിവാഹവസ്ത്രം ധരിച്ചെത്തിയ ആകാശും ഐശ്വര്യയും അല്പമൊന്ന് പകച്ചെങ്കിലും ബ്ലോക്ക് പഞ്ചായത്ത് അംഗം അജിത്ത് കുമാര് പിഷാരത്തിന്‍റെ നേതൃത്വത്തിൽ തദ്ദേശവാസികള് ധൈര്യം പകര്‍ന്നുനല്‍കി. ക്ഷേത്രത്തില് ഉപയോഗിക്കുന്ന വലിയ ചെമ്പുപാത്രത്തില് വധുവരന്മാരെ കയറ്റി ക്ഷേത്രത്തില് എത്തിച്ചു.\nക്ഷേത്ര മണ്ഡപത്തില് നടത്തിയ ലഘുചടങ്ങില് ആകാശ് ഐശ്വര്യയുടെ കഴുത്തില് താലി ചാര്‍ത്തി. അരയോളം വെള്ളമുള്ള ശ്രീകോവിലിനു ചുറ്റും വരണമാല്യം ധരിച്ച് വധുവരന്മാര് ചെമ്പില് കയറി പ്രദക്ഷിണം പൂര്‍ത്തിയാക്കിയാണ് മടങ്ങിയത്.\nചെങ്ങന്നൂരിലെ സ്വകാര്യ ആശുപത്രിയില് നഴ്‌സിംഗ് അസിസ്റ്റന്‍റായി ജോലി നോക്കുന്ന ഐശ്വര്യയും അതേ ആശുപത്രിയില് ക്ലീനിംഗ് ജോലി ചെയ്യുന്ന ആകാശും പ്രണയബദ്ധരായിരുന്നു. വീട്ടുകാരുടെ എതിര്‍പ്പ് അവഗണിച്ച് ഐശ്വര്യ കഴിഞ്ഞ അഞ്ചിന് ആകാശിനൊപ്പം ഇറങ്ങിപ്പോരുകയായിരുന്നു.\n15ന് ഇരുവരുടെയും വിവാഹ രജിസ്‌ട്രേഷനും നടന്നു. ക്ഷേത്രത്തില് വച്ച് താലി ചാര്‍ത്തണമെന്ന് വധൂവരന്മാര് തീരുമാനിച്ചു. താലി കെട്ടാനായി അമ്പലപ്പുഴ, തകഴി ക്ഷേത്രങ്ങളില് എത്തിയെങ്കിലും കോവിഡ് പ്രോട്ടോകോള് തടസമായി. ഇരുവരും പനയന്നൂര്‍കാവ് ദേവീ ക്ഷേത്ര ഭാരവാഹികളുമായി ബന്ധപ്പെട്ടു.\nതാലി ചാര്‍ത്തലിനു ക്ഷേത്ര ഭാരവാഹികള് സമ്മതം നല്‍കിയതോടെ കന്നിമാസം കഴിയാന് ഇരുവരും കാത്തിരിക്കുകയായിരുന്നു. ഐശ്വര്യ ആകാശിന്‍റെ പിതാവിനും മാതാവിനും സഹോദരിക്കും സഹോദരി ഭര്‍ത്താവിനും ഒപ്പമാണ് എത്തിയത്.\nവിവാഹ ശേഷം തലവടി സ്വദേശികളായ നിരവധി യുവാക്കളുടെ അകന്പടിയോടെയാണ് വധുവരന്മാര് വീട്ടില് തിരികെ എത്തിയത്. ക്ഷേത്ര മുഖ്യ കാര്യദര്‍ശി ആനന്ദന് നമ്പൂതിരി, അജികുമാര് കലവറശേരി, പ്രസന്നന്, പ്രസാദ് എന്നിവര് വിവാഹ ചടങ്ങുകള്‍ക്കു നേതൃത്വം നല്‍കി.


ലോസ് ആഞ്ജലിസ്: 2015 ലെ മിസ് യൂണിവേഴ്‌സ് കിരീടം ഫിലിപ്പൈന്‍സ് സുന്ദരി പിയ അലോന്‍സോ വേര്‍ട്‌സ്ബാക്കിന്. ലാസ് വേഗാസിലെ പ്ലാനെറ്റ് ഹോളിവുഡ്ഡില് നടന്ന ഇത്തവണത്തെ മത്സരത്തിന്റെ അവസാന നിമിഷത്തിലുണ്ടായ ആശയക്കുഴപ്പം മിസ് കൊളംബിയ അരിയാന ഗ്യുട്ടറേസിനെ നിരാശയാക്കി. മത്സരത്തിനൊടുവില് ആദ്യം വിശ്വസുന്ദരിയായി പ്രഖ്യാപിച്ചത് ഗ്യുട്ടറേസിനെ ആയിരുന്നു. അവരെ കിരീടം അണിയിക്കുകയും ചെയ്തു. തൊട്ടുപിന്നാലെ, തനിക്ക് തെറ്റുപറ്റിയെന്നും പിയ അലോന്‍സോയാണ് യഥാര്‍ഥ വിശ്വസുന്ദരിയെന്നും അവതാരകന് സ്റ്റീവ് ഹാര്‍ലി പ്രഖ്യാപിച്ചു.\nഅവതാരകന് പിണഞ്ഞ അബദ്ധം കൊളന്‍ബിയന് സുന്ദരിയെ കണ്ണീരിലാഴ്ത്തി. തുടര്‍ന്ന് അവര്‍ക്ക് നല്‍കിയ കിരീടം തിരികെവാങ്ങി പിയ അലോന്‍സോയെ അണിയിച്ചു. നടിയും മോഡലുമാണ് 26 കാരിയായ പിയ അലന്‍സോ. ഇന്ത്യയുടെ ഉര്‍വശി റൂട്ടേല ആദ്യ 15 സ്ഥാനങ്ങളില് എത്താന് കഴിയാതെ പുറത്തായി. വിവിധ രാജ്യങ്ങളില്‍നിന്നുള്ള 80 ലേറെ വനിതകളാണ് വിശ്വസുന്ദരിപ്പട്ടത്തിനുവേണ്ടി മത്സരിച്ചത്. വിവിധ റൗണ്ടുകള് പിന്നിട്ട് ഫിലിപ്പൈന്‍സിന്റെ പിയോ അലോന്‍സോ, കൊളംബിയയുടെ അരിയാന ഗ്യുട്ടറേസ്, യു.എസ്സിന്റെ ഒലിവിയ ജോര്‍ദ്ദാന് എന്നവരാണ് ആദ്യ മൂന്ന് സ്ഥാനങ്ങളിലെത്തിയത്.


കുറ്റം സമ്മതിക്കുന്നു, സാറയെ തട്ടിക്കൊണ്ടുപോയി, ലൈംഗിക പീഡനത്തിന് ഇരയാക്കി; കൊലപാതകത്തിലും ഉത്തരവാദി താന് തന്നെയെന്ന് മെട്രോപൊളിറ്റന് പോലീസ് ഉദ്യോഗസ്ഥന് കോടതിയില്; കുറ്റസമ്മതം കേട്ട് കോടതിയില് ഇരയുടെ കുടുംബം!\nകൊലപാതക കുറ്റം ചുമത്തുന്നതിന് മുന്‍പ് തന്നെ പ്രതി കൊലപാതകത്തിന്റെ ഉത്തരവാദിത്വം ഏറ്റതായി ജഡ്ജ്\nതട്ടിക്കൊണ്ടുപോകലിന് ഇരയായി, ലൈംഗികാതിക്രമത്തില് കൊല്ലപ്പെട്ട 33-കാരി സാറാ എവറാര്‍ഡിന്റെ കൊലയ്ക്ക് ഉത്തരവാദി താന് തന്നെയെന്ന് കുറ്റസമ്മതം നടത്തി മെട്രോപൊളിറ്റന് പോലീസ് ഓഫീസര് വെയിന് കൗസെന്‍സ്. സാറയുടെ കുടുംബത്തിന് മുന്നില് വെച്ചാണ് 48-കാരന് താന് ചെയ്ത ക്രൂരതകള് സമ്മതിച്ചത്. തട്ടിക്കൊണ്ടുപോയതിനും, പീഡനത്തിന് ഇരയാക്കിയതിനും പുറമെ മരണത്തിനും താനാണ് ഉത്തരവാദിയെന്ന് ഇയാള് വ്യക്തമാക്കി.\nഓള്‍ഡ് ബെയ്‌ലി കോടതിയിലാണ് സേവനത്തിലുള്ള പോലീസ് ഉദ്യോഗസ്ഥന് കുറ്റങ്ങള് വിവരിച്ചത്. 33-കാരിയുടെ പിതാവും, സഹോദരിയും ഈ സമയത്ത് കോടതിയില് ഹാജരായിരുന്നു. മെഡിക്കല് റിപ്പോര്‍ട്ടുകള് ലഭിക്കാത്തതിനാല് കൊലപാതക കുറ്റം കൗസെന്‍സിന് എതിരെ ചുമത്തിയിട്ടില്ല.\nമാര്‍ച്ച് 3ന് സുഹൃത്തിന്റെ വീട്ടില് നിന്നും ബ്രിക്സ്റ്റണിലെ സ്വന്തം വീട്ടിലേക്ക് നടന്നുപോകവെയാണ് സാറയെ തട്ടിക്കൊണ്ടുപോകുന്നത്. മാര്‍ക്കറ്റിംഗ് എക്‌സിക്യൂട്ടീവായി ജോലി ചെയ്തിരുന്ന യുവതി റോഡിലൂടെ കടന്നുപോകുന്നതും, പിന്നീട് ഒരു വെളുത്ത വോക്‌സ്ഹാള് ആസ്ട്രയുടെ മുന്‍വാതിലുകള് തുറന്ന് കിടക്കുന്നതും കണ്ടതാണ് കേസിനെ പോലീസ് ഉദ്യോഗസ്ഥനിലേക്ക് നയിച്ചത്.\nഒരാഴ്ചയ്ക്ക് ശേഷമാണ് കെന്റിലെ വുഡ്‌ലാന്‍ഡില് നിന്നും സാറയുടെ മൃതദേഹം കണ്ടെത്തിയത്. ഇപ്പോള് കൊലപാതക കുറ്റം ചുമത്തുന്നതിന് മുന്‍പ് തന്നെ പ്രതി കൊലപാതകത്തിന്റെ ഉത്തരവാദിത്വം ഏറ്റതായി ജഡ്ജ് വ്യക്തമാക്കി. സുപ്രധാനമായ പാര്‍ലമെന്ററി & ഡിപ്ലോമാറ്റിക് പ്രൊട്ടക്ഷന് സ്‌ക്വാഡ് അംഗമാണ് കൗസെന്‍സ്.


കൊച്ചി മെട്രോയുടെ 11 സ്റ്റേഷനുകള് | Kochi Metro Blog\nകൊച്ചി മെട്രോ പദ്ധതിയുടെ ആദ്യ ഘട്ടത്തില് 11 സ്റ്റേഷനുകളാണുള്ളത്. ആദ്യ സ്റ്റേഷന് ആലുവയും അവസാനത്തേത് പാലാരിവട്ടവുമാണ്. എല്ലാ സ്റ്റേഷനുകളും മികവുറ്റ രീതിയിലാണ് കെഎംആര്‍എല് ഒരുക്കിയിരിക്കുന്നത്. ഓരോ സ്റ്റേഷന്‍റെയും രൂപകല്‍പ്പനക്ക് അടിസ്ഥാനമായ വിഷയങ്ങളും അവയുടെ പ്രത്യേകതകളും അറിയാം.\nപെരിയാറിന്‍റെ പെരുമയില് ആലുവ.\nകേരളത്തിലെ തന്നെ പ്രധാന വ്യവസായ നഗരമാണ് ആലുവ. ശാന്തമായി ഒഴുകുന്ന പെരിയാറും, അതിനോട് ചേര്‍ന്ന് ശിവരാത്രി മണപ്പുറവും മാര്‍ത്താണ്ഡവര്‍മ്മ പാലവും തിരുവിതാംകൂര് രാജാവിന്‍റെ കൊട്ടാരവും അദ്വൈത ആശ്രമവും എല്ലാം ചേര്‍ന്ന് ആലുവയ്ക്ക് ചരിത്രപരമായ പ്രാധാന്യം നേടിക്കൊടുക്കുന്നു. ഇവയില് എടുത്തുപറയേണ്ടത് കേരളചരിത്രത്തില് പല ഏടുകളിലും പ്രതിപാദിച്ചിരിക്കുന്ന പെരിയാറിന്‍റെ മഹിമയെക്കുറിച്ചാണ്. അതുകൊണ്ടുതന്നെ കൊച്ചി മെട്രോയുടെ ആലുവ സ്റ്റേഷന് പെരിയാറിനും കേരളത്തിലെ നദികള്‍ക്കുമുള്ള സമര്‍പ്പണമാണ്. നദികളുടെ ചിത്രങ്ങള്‍ക്കൊപ്പം സ്റ്റേഷനിലെ തറകളും നദീജലസമ്പത്ത് അടയാളപ്പെടുത്തുന്ന രീതിയിലാണ് രൂപകല്‍പ്പന ചെയ്തിരിക്കുന്നത്.\n2. ഹരിതഭംഗിയില് പുളിഞ്ചോട്.\nപച്ചപ്പ് നിറഞ്ഞുനില്‍ക്കുന്ന പുളിഞ്ചോടും സമീപ പ്രദേശങ്ങളും ഗൃഹാതുരത്വം ഉണര്‍ത്തുന്നു. ഹരിതകേരളത്തെ സമ്പന്നമാക്കുന്ന വിവിധ നാണ്യവിളകളും വൃക്ഷലതാദികളും ഒത്തുചേരുന്ന ഒരിടമാണ് പുളിഞ്ചോട്. പുല്‍മേടുകളുടെ സൗന്ദര്യവും ശാന്തതയും ഘോരവനത്തിന്‍റെ മോഹിപ്പിക്കുന്ന വന്യതയും മനോഹരമായി ചിത്രീകരിച്ചിരിക്കുകയാണ് പുളിഞ്ചോട് മെട്രോ സ്റ്റേഷനില്.\n3. വ്യവസായകേന്ദ്രമായിരുന്ന കമ്പനിപ്പടി.\nആലുവയെന്ന വാണിജ്യകേന്ദ്രത്തിനടുത്ത് പ്രധാനപ്പെട്ട പല കമ്പനികളും പ്രവര്‍ത്തിച്ചിരുന്ന, ഒരുപാട് ആളുകള് ജോലിക്കായി വന്നുപോയിരുന്ന, ഒരു സ്ഥലമായിരുന്നു കമ്പനിപ്പടി. കാലക്രമേണ അവയില് പലതും ഇല്ലാതെയായെങ്കിലും കമ്പനിപ്പടി ഇന്നും ആ പേരിലറിയപ്പെടുന്നു. കെഎസ്ആര്‍ടിസിയുടെ ഒരു ഗാരേജ് ഇപ്പോൾ ഇവിടെ പ്രവര്‍ത്തിക്കുന്നുണ്ട്. കൊച്ചി മെട്രോയുടെ മൂന്നാമത്തെ സ്റ്റേഷനായ കമ്പനിപ്പടിയെ അലങ്കരിക്കുന്നത് കേരളത്തിന്‍റെ സ്വന്തം പശ്ചിമഘട്ടത്തിന്റെ ചിത്രങ്ങളാണ്. തെക്കുവടക്ക് ഇടതടവില്ലാതെ വ്യാപിച്ചു കിടക്കുന്ന പ്രകൃതി നിർമ്മിതമായ മതിലുപോലെയുള്ള ഈ മലനിരകളാണ് കേരളത്തിന്‍റെ കാലാവസ്ഥയെ നിയന്ത്രിക്കുന്നത്. മനുഷ്യരും മലനിരകളും തമ്മിലുള്ള ബന്ധത്തിന്‍റെ ചിത്രീകരണവും കമ്പനിപ്പടി സ്റ്റേഷനില് കാണാം.\n4. കരഗതാഗത മാർഗങ്ങളുടെ സംഗമം : അമ്പാട്ടുകാവ്.\nവിവിധ ഗതാഗത മാര്‍ഗ്ഗങ്ങള് സംഗമിക്കുന്ന ഒരിടമാണ് അമ്പാട്ടുകാവ്. മെട്രോയും ദേശീയപാതയും തീവണ്ടിപ്പാളവും ചേര്‍ന്ന് മനോഹരമായ ഒരു കാഴ്ച്ചയാണ് അമ്പാട്ടുകാവിൽ കാണാന് സാധിക്കുക. അമ്പാട്ടുകാവ് എന്ന പേരിലെ കാവിനെ അന്വര്‍ത്ഥമാക്കുന്ന രീതിയില് ഉരഗവര്‍ഗ്ഗങ്ങളെയാണ് ഈ സ്റ്റേഷന്‍റെ സൗന്ദര്യവത്ക്കരണത്തിനു വിഷയമാക്കുന്നത്. പാമ്പുകളുടെ രാജാവ് എന്നറിയപ്പെടുന്ന രാജവെമ്പാല മുതല് പാവം നീര്‍ക്കോലി വരെയുള്ള വിവിധയിനം ഇഴജീവികളുടേയും ഒച്ചുകളുടേയും വൈവിധ്യമാര്‍ന്ന ആവിഷ്ക്കാരങ്ങള് അമ്പാട്ടുകാവ് സ്റ്റേഷനില് ഒരുക്കിയിട്ടുണ്ട്.\n5. മുട്ടം : മെട്രോയുടെ നിയന്ത്രണകേന്ദ്രം\nകൊച്ചി മെട്രോയുടെ ഡിപ്പോയും ഓപ്പറേഷന് കണ്ട്രോള് യൂണിറ്റും സ്ഥിതി ചെയ്യുന്നത് മുട്ടത്താണ്. അതുകൊണ്ട് തന്നെ കൊച്ചി മെട്രോ പദ്ധതിയിലെ ഏറ്റവും പ്രധാനപ്പെട്ട സ്ഥലവും മുട്ടം തന്നെ. കേരളത്തിന്‍റെ പക്ഷി സമ്പത്ത് വിശദമാക്കുന്ന രീതിയിലാണ് മുട്ടം സ്റ്റേഷന് രൂപകല്‍പ്പന ചെയ്തിരിക്കുന്നത്. പീലി നിവര്‍ത്തിയാടുന്ന മയിലുകളും നിറങ്ങള് നിറഞ്ഞു നില്‍ക്കുന്ന പഞ്ചവര്‍ണ്ണക്കിളികളും തുടങ്ങി വിവിധയിനം പക്ഷികളുടെ ചിത്രങ്ങളാല് മനോഹരമാണ് മുട്ടം സ്റ്റേഷന്. കേരളത്തിലെ പക്ഷികളെക്കുറിച്ച് അറിവ് പകരുന്നവയാണ് ഈ ചിത്രങ്ങള്.\n6. കരുത്തോടെ കളമശ്ശേരി.\nഅപ്പോളോ, എച്ച്.എം.ടി തുടങ്ങിയ കമ്പനികളുടെ പേരില് പ്രശസ്തമായ സ്ഥലമാണ് കളമശ്ശേരി. നിരവധി ആശുപത്രികളും വിദ്യാഭ്യാസ സ്ഥാപനങ്ങളുമുള്ള വികസിത പ്രദേശമാണിത്. ഹൈവേയില് നിന്നും അല്‍പ്പം മാറിയാല് എന്.എ.ഡി റോഡില് കാടിനെ അനുസ്മരിപ്പിക്കുന്ന രീതിയില് കണ്ണിന് ഇമ്പം പകരുന്ന ഒരുപാട് കാഴ്ച്ചകള് ഉണ്ട്. മരങ്ങളുടെ തണലില് ശാന്തമായ പാതകളും ഇവിടെയുണ്ട്. കളമശ്ശേരി സ്റ്റേഷനു പശ്ചിമഘട്ടം വിഷയമാകുന്നു. വനാന്തരങ്ങളും ജീവജാലങ്ങളും മരങ്ങളുടെ തണലുമെല്ലാം കോറിയിട്ട് കാടിന്‍റെ പ്രതീതി ഉളവാക്കുന്ന വിധത്തിലാണ് കളമശ്ശേരിയിലെ സ്റ്റേഷന് അലങ്കാര ഘടന.\n7. കുസാറ്റിലെ നാവികസംസ്ക്കാരം.\nകൊച്ചിന് യൂണിവേഴ്സിറ്റി ഓഫ് സയന്‍സ് ആന്‍ഡ് ടെക്നോളജിയെ അടയാളപ്പെടുത്തുന്ന മെട്രോ സ്റ്റേഷനാണ് കുസാറ്റ്. കേരളത്തിന്‍റെ പ്രാചീന ജലഗതാഗതസംസ്ക്കാരത്തിന്റെ ആവിഷ്കാരങ്ങളാണ് ഈ സ്റ്റേഷനെ മനോഹരമാക്കുന്നത്. കച്ചവട സാധ്യത തിരിച്ചറിഞ്ഞ് കേരളത്തിലെത്തിയ വിദേശീയരുടെ നാവികചരിത്രവും കേരളത്തിന്‍റെ തനതായ നാവിക സംസ്ക്കാരവും ഇവിടെ ചിത്രീകരിച്ചിരിക്കുന്നു.\n8. പഴയ പാലത്തിന്റെ ഓർമ്മയിൽ പത്തടിപ്പാലം.\nമുന്‍പ് നിലവിലുണ്ടായിരുന്ന പത്തടിയോളം മാത്രം നീളമുള്ള ഒരു പാലമാണ് പത്തടിപ്പാലത്തിനു ആ പേര് വരാൻ കാരണം. പാലം പോയെങ്കിലും ആ പേര് മാറിയില്ല. കേരളത്തിലെ മത്സ്യസമ്പത്താണ് പത്തടിപ്പാലം സ്റ്റേഷനില് വരച്ചിട്ടിരിക്കുന്നത്. കടല്‍ത്തീരങ്ങള് ധാരാളമുള്ള കേരളത്തില് വലിയൊരു വിഭാഗം ജനങ്ങൾ മത്സ്യബന്ധനത്തെ ആശ്രയിച്ചു ജീവിക്കുന്നവരാണ്. ഭക്ഷണത്തിനുപയോഗിക്കുന്ന മത്സ്യങ്ങളുടേയും അലങ്കാരമത്സ്യങ്ങളുടേയും ചിത്രങ്ങളും പെയിന്റിംഗുകളും ഇവിടെ കാണാം.\n9. തിരക്കേറിയ ഇടപ്പള്ളി.\nഇടയ്ക്കുള്ള പള്ളി എന്ന പ്രയോഗം ലോപിച്ചാണ് ഇടപ്പള്ളിയായതെന്നും അതല്ല നാട് ഭരിച്ചിരുന്ന ഇടപ്പള്ളി രാജാക്കന്മാരുടെ ഓര്‍മ്മക്കാണെന്നും രണ്ടു രീതിയിലുള്ള കഥകളുണ്ട് ഇടപ്പള്ളി എന്ന പേരിനു പിന്നിൽ. എന്തായാലും ഇടപ്പള്ളി സെന്റ് ജോർജ് പള്ളിയും, ലുലു മാളും പേര് കേട്ടതാണ്. പണ്ട് കേരളത്തിന്‍റെ പെരുമ വിദേശരാജ്യങ്ങളില് എത്തിച്ചിരുന്നത് നമ്മുടെ സുഗന്ധദ്രവ്യങ്ങളാണ്. ഏലവും, കുരുമുളകുമൊക്കെ അടങ്ങുന്ന ആ സുഗന്ധദ്രവ്യങ്ങളുടെ നേര്‍ചിത്രങ്ങളാണ് ഇടപ്പള്ളി സ്റ്റേഷനില് ഒരുക്കിയിരിക്കുന്നത്. നാടിന്‍റെ പൈതൃകവും ചരിത്രവും സമന്വയിപ്പിച്ച് അറിവ് പകരുന്നരീതിയില് മിഴിവേറിയ കാഴ്ച്ചകളാണ് ഇവിടെയുള്ളത്.\n10. ചങ്ങമ്പുഴയുടെ കൃഷ്ണപിള്ള.\nകാല്പനിക കവികളില് ശ്രദ്ധേയനായ ചങ്ങമ്പുഴ കൃഷ്ണപിള്ളയുടെ പേരിലുള്ള ചങ്ങമ്പുഴ പാര്‍ക്ക് മെട്രോ സ്റ്റേഷനടുത്താണ്. ചങ്ങമ്പുഴ പാര്‍ക്കെന്നു നാമകരണം ചെയ്ത മെട്രോ സ്റ്റേഷന്‍റെ രൂപകല്‍പ്പനയ്ക്ക് തീര്‍ത്തും അനുയോജ്യമായ വിഷയം കേരളത്തിന്‍റെ കലാപാരമ്പര്യം തന്നെ. മലയാളമണ്ണിലെ കലയുടേയും സാഹിത്യത്തിന്‍റെയും ചരിത്രം വിളിച്ചോതുന്ന ഒട്ടനവധി ചിത്രങ്ങള് ഇവിടെ ഒരുക്കിയിരിക്കുന്നു. മലയാളത്തെ പ്രണയിച്ച സാഹിത്യകാരന്മാരോടും ഭാഷാപണ്ഡിതന്മാരോടുമുള്ള ആദരസൂചകമായാണ് കൊച്ചി മെട്രോയുടെ ചങ്ങമ്പുഴ സ്റ്റേഷന്‍റെ രൂപകല്‍പ്പന.\n11. വര്‍ണ്ണശബളമായി പാലാരിവട്ടം.\nകൊച്ചി മെട്രോ പദ്ധതിയുടെ ആദ്യഘട്ടത്തിലെ അവസാന സ്റ്റേഷനാണ് പാലാരിവട്ടം. പച്ചക്കറി, മത്സ്യം, പൂക്കള് തുടങ്ങി വിവിധയിനം ചന്തകള് കൊണ്ട് പ്രശസ്തമായിരുന്നു ഒരു കാലത്ത് പാലാരിവട്ടം. വര്‍ണ്ണാഭമായ പൂക്കളുടെ ദൃശ്യങ്ങളാണ് പാലാരിവട്ടം മെട്രോ സ്റ്റേഷന് ചാരുതയേകുന്നത്. കേരളത്തിന്‍റെ പൂക്കളെ കണ്ണിനിമ്പം പകരുന്ന വര്‍ണ്ണങ്ങളില് സ്റ്റേഷന് ഭിത്തികളിലും ഗ്ലാസ്സ് ചുവരുകളിലും പകര്‍ത്തി വെച്ചിരിക്കുന്നു.\nCategory: Gallery Kochi News Project Updates\nKochi Metro Rail Limited has earned yet another feather in the cap. The 16 ELEVATED STATIONS (Alwaye – Petta Corridor) of phase I of KMRL have been awarded prestigious IGBC (The Indian Green Buildin...


മഹുവ ശിവക്ഷേത്രം - Shivpuri | മഹുവ ശിവക്ഷേത്രം Photos, Sightseeing -NativePlanet Malayalam\nഹോം » സ്ഥലങ്ങൾ » ശിവപുരി » ആകര്‍ഷണങ്ങള് » മഹുവ ശിവക്ഷേത്രം\nമഹുവ ശിവക്ഷേത്രം, ശിവപുരി\nശിവപുരി ജില്ലയില് ആരാലും ശ്രദ്ധിക്കപ്പെടാതെ കിടന്നിരുന്ന ഗ്രാമമാണ് മഹുവ. ആറും ഏഴും നൂറ്റാണ്ടുകളിലെ സമൃദ്ധമായ ചരിത്രം ഈ ഗ്രാമത്തിന് മുതല്ക്കൂട്ടായുണ്ട്. പുരാണ സംസ്കൃത ലിഖിതങ്ങളായ റാനോഡിന്റെ താളുകളില് പറഞ്ഞപ്രകാരം മധുമതി എന്നായിരുന്നു ഇതിന്റെ മധുവൂറുന്ന പൂര്‍വ്വനാമം. ശൈവ സൈദ്ധാന്തിക വിശ്വാസികളുടെ കേന്ദ്രമായിരുന്നു ഈ പ്രദേശം. ഒരു നഷ്ടചരിത്രസ്മൃതിയുടെ ബാക്കി ശേഷിപ്പുകളെന്നോണം ഇന്നും ചില ക്ഷേത്രങ്ങള് കാലത്തിന്റെ കൈക്രിയകളെ അതിജയിച്ച് നിലനില്ക്കുന്നുണ്ട്.\nഏഴാം നൂറ്റാണ്ടിന്റെ അവസാന പകുതിയില് പണിതതെന്ന് കരുതപ്പെടുന്ന ശിവമണ്ഡപിക എന്ന സ്മാരകം അവയിലൊന്നാണ്. നിര്‍മ്മാണം പൂര്‍ത്തിയാകാഞ്ഞിട്ടോ പുനരുദ്ധാരണം പാതിവഴിയില് ഉപേക്ഷിച്ചതോ എന്ന് തിട്ടപ്പെടുത്താനാവാത്ത വിധത്തിലാണ് ക്ഷേത്രം കാണപ്പെടുന്നത്. വിജയനഗരത്തിന്റെ തച്ചുശാസ്ത്ര മാതൃകയിലാണ് ഇത് പണിതിട്ടുള്ളത്. നദീദേവതമാരായ ഗംഗയുടെയും യമുനയുടെയും രൂപങ്ങള് ശ്രീകോവിലിലേയ്ക്കുള്ള പ്രവേശന വീഥിയുടെ ഇരുവശങ്ങളിലുമായി കൊത്തിവെച്ചിട്ടുണ്ട്.\nസോന ചിടിയ പക്ഷിസങ്കേതം


Congress| സിപിഎം സെമിനാറിൽ പങ്കെടുത്താൽ കെ.വി. തോമസ് പാർട്ടിക്ക് പുറത്ത്; മുന്നറിയിപ്പുമായി കെ. സുധാകരൻ| K Sudhakaran warns KV Thomas against attending CPM party congress seminar – News18 Malayalam\nCongress| സിപിഎം സെമിനാറിൽ പങ്കെടുത്താൽ കെ.വി. തോമസ് പാർട്ടിക്ക് പുറത്ത്; മുന്നറിയിപ്പുമായി കെ. സുധാകരൻ\nദേശീയ തലത്തിലെ നിലപാടല്ല കേരളത്തിൽ സി പിഎമ്മിന്. അവരോട് സഖ്യത്തിന്റെ ആവശ്യമില്ല. സ്വന്തം പാർട്ടി പ്രവർത്തകരുടെ ചോര വീണ മണ്ണിൽ സിപിഎമ്മുമായി കൈ കൊടുക്കാൻ ആകില്ലെന്നും സുധാകരൻ പറഞ്ഞു.\nLast Updated : April 06, 2022, 14:55 IST\nന്യൂഡൽഹി: കണ്ണൂരിലെ സിപിഎം പാർട്ടി കോൺഗ്രസ് (cpm party congress) സെമിനാറിൽ പങ്കെടുക്കുന്നതിനെതിരെ കെ വി തോമസിന് (kv thomas) മുന്നറിയിപ്പുമായി കെപിസിസി പ്രസിഡന്റ് കെ സുധാകരൻ (k sudhakaran). പാർട്ടിക്ക് പുറത്തു പോകണമെന്ന് ആഗ്രഹമുണ്ടെങ്കിലേ കെ വി തോമസ് സിപിഎം സെമിനാറിൽ പങ്കെടുക്കൂവെന്ന് കെപിസിസി അധ്യക്ഷൻ കെ സുധാകരൻ മാധ്യമപ്രവർത്തകരോട് പറഞ്ഞു. സിപിഎം പാർട്ടി കോൺഗ്രസ് സെമിനാറിൽ കെ വി തോമസ് പങ്കെടുക്കില്ല എന്നാണ് പ്രതീക്ഷിക്കുന്നത്. ഇന്ന് രാവിലെയും കെ വി തോമസിനോട് സംസാരിച്ചിരുന്നു. സെമിനാറിൽ പങ്കെടുക്കുമെന്ന് എവിടെയും പറഞ്ഞിട്ടില്ലെന്നാണ് കെ വി തോമസ് എന്നോട് പറഞ്ഞത്. കെ വി തോമസ് പാർട്ടി നിലപാടിനൊപ്പം നിൽക്കുമെന്നാണ് പ്രതീക്ഷിക്കുന്നത്. ദേശീയ തലത്തിലെ നിലപാടല്ല കേരളത്തിൽ സി പിഎമ്മിന്. അവരോട് സഖ്യത്തിന്റെ ആവശ്യമില്ല. സ്വന്തം പാർട്ടി പ്രവർത്തകരുടെ ചോര വീണ മണ്ണിൽ സിപിഎമ്മുമായി കൈ കൊടുക്കാൻ ആകില്ലെന്നും സുധാകരൻ പറഞ്ഞു.\nഅതേസമയം, സെമിനാറിൽ പങ്കെടുക്കുമോ ഇല്ലയോ എന്ന തീരുമാനം നാളെ രാവിലെ 11ന് കൊച്ചിയിൽ പറയുമെന്ന് കെ വി തോമസ് അറിയിച്ചു. ദേശീയ തലത്തിൽ ബിജെപിക്കെതിരെ കോൺഗ്രസും സിപിഎമ്മും കൈകോർത്തുനിൽക്കുന്ന സാഹചര്യത്തിൽ പാർട്ടി കോൺഗ്രസിൽ പങ്കെടുക്കുന്നതിൽ തെറ്റില്ല എന്ന പരസ്യ നിലപാടാണ് കെ വി തോമസിന്‍റേത്. പാ‍ർട്ടി കോൺഗ്രസിലേക്കല്ല സെമിനാറിലേക്കാണ് വിളിച്ചതെന്നാണ് ന്യായം. ഇതുവഴി തന്‍റെ രാഷ്ടീയ നിലപാട് കൂടി പറയാനുളളതാണ് ശ്രമമാണ് കെ വി തോമസിന്‍റേത്.കെ വി തോമസിനെ കണ്ണൂരിലെ പാർട്ടി കോൺഗ്രസ് വേദിയിലെത്തിച്ച് കെ സുധാകരനടക്കം മറുപടി കൊടുക്കാമെന്ന കണക്കുകൂട്ടലിലാണ് സിപിഎം. എഐസിസി വിലക്കുപോലും ലംഘിച്ച് കെ വി തോമസ് വന്നാൽ സംസ്ഥാനത്ത് രാഷ്ടീയമായി ഉപയോഗിക്കാനാകുമെന്നാണ് സിപിഎം കണക്കുകൂട്ടൽ. കഴിഞ്ഞ നിയമസഭാ തെരഞ്ഞെടുപ്പ് മുതൽ തന്നെ കെ വി തോമസ് സിപിഎമ്മിലേക്കെന്ന അഭ്യൂഹം ശക്തമാണ്. ഈ പ്രചാരണത്തിന് കൂടുതൽ എണ്ണ പകരാനും ഇതുവഴികഴിയും.\nഇതിനിടെ, കെ വി തോമസിനെ ഉപദേശിച്ച് ചെറിയാൻ ഫിലിപ്പും രംഗത്തെത്തി. സിപിഎമ്മിന്റെ പ്രണയത്തട്ടിപ്പിൽ കുടുങ്ങരുതെന്നാണ് ഉപദേശം. ഫേസ്ബുക്ക് പോസ്റ്റ് ചെയ്ത കുറിപ്പിലൂടെയാണ് സിപിഎം കെണിയിൽ വീഴരുതെന്ന് കെ വി തോമസിനെ, സിപിഎം ബാന്ധവം ഉപേക്ഷിച്ച് കോൺഗ്രസിലേക്ക് മടങ്ങിയെത്തിയ ചെറിയാൻ ഫിലിപ്പ് ഉപദേശിച്ചത്. പ്രണയം അഭിനയിച്ച് അടുത്തുകൂടി രക്തം ഊറ്റിക്കുടിച്ച ശേഷം വലിച്ചെറിയുന്ന രക്തരക്ഷസാണ് സിപിഎം എന്നും ചെറിയാൻ ഫിലിപ്പ് മുന്നറിയിപ്പു നൽകി.\nAlso Read- CPM Party Congress| മുഖ്യമന്ത്രിയുടെ സ്വാഗത പ്രസംഗത്തിലും സിൽവർലൈൻ; എത്രയും വേഗം പദ്ധതി നടപ്പാക്കുമെന്ന് പിണറായി വിജയൻ\nFirst published: April 06, 2022, 14:53 IST\nCPM Party Congressk sudhakaranKV Thomas


മുഖങ്ങൾ - Sayahna\nഒരെളിയ ദൈവത്തിനോടുള്ള പ്രാർത്ഥനകൾ\nഅടുത്ത മുറിയിലെ ദൈവം\nപണി തീരാത്ത ദൈവം\nദൈവമേ, ഞാൻ മരിച്ചാൽ\nഉറക്കം വരാത്ത ജീവികൾ\nനഗരത്തിന്റെ തിന്മകളിൽ നിന്നു്\nഎന്റെ രാത്രികൾക്കു നീ സ്വപ്നങ്ങൾ നല്കുന്നു\nപ്രഭാതത്തിൽ ചൊല്ലേണ്ട പ്രാർത്ഥന\nഉറങ്ങും മുമ്പു ചൊല്ലേണ്ടത്\nഇല കൊഴിയും കാലം\nപാടിക്കൊണ്ടു മരിച്ച തിമോഫി എന്ന വൃദ്ധൻ\nമാൾറ്റെ ലൗറിഡ്സു് ബ്രിഗ്ഗെയുടെ നോട്ടുബുക്കിൽ നിന്നു്\nഒരു പെൺകുട്ടിയുടെ കത്തിൽ നിന്നു്\nകടം വാങ്ങിയ പുസ്തകങ്ങൾ\nഒരു കവിയുടെ ജീവിതചിന്തകൾ\nവിശ്വാസം, മതം, ദൈവം\nഏതു പാടം വാസനിയ്ക്കും...\n► റെയ്‌നർ മറിയ റിൽക്കെ\nമറിയ റെയ്‌നർ റിൽക്കെ\nഐറിസ് ബുൿസ്, തൃശൂർ\nഞാനിതു് മുമ്പു പറഞ്ഞിട്ടുള്ളതാണോ? ഞാൻ കാണാൻ പഠിക്കുകയാണു്. അതെ, ഞാനൊരു തുടക്കം കുറിച്ചിട്ടേയുള്ളു. അതു് വേണ്ട രീതിയിലല്ല മുന്നോട്ടു പോകുന്നതും. എന്നാലും ഉള്ള സമയം ഞാൻ പരമാവധി പ്രയോജനപ്പെടുത്താൻ പോവുകയാണു്.\nഒരുദാഹരണം പറഞ്ഞാൽ, എത്ര മുഖങ്ങളുണ്ടെന്ന ചിന്ത മുമ്പെന്റെ മനസ്സിലൂടെ പോയിട്ടില്ല. മനുഷ്യർ വളരെയധികമാണു്; പക്ഷേ, മുഖങ്ങൾ അതിലുമധികമാണു്, കാരണം, ഒരേയാൾക്കു് പല മുഖങ്ങളുണ്ടാവുമല്ലോ. വർഷങ്ങളായി ഒരേ മുഖം തന്നെ വച്ചുനടക്കുന്നവരുണ്ടു്; സ്വാഭാവികമായും അതു പഴകിത്തേയും, അതിൽ അഴുക്കു പുരളും, അതിന്റെ വക്കുകൾ പൊടിയും, ഒരു നീണ്ട യാത്രയിൽ ധരിച്ച കൈയുറ പോലതു് വലിഞ്ഞുനീളുകയും ചെയ്യും. അവർ മിതവ്യയക്കാരായ, സങ്കീർണ്ണതകളില്ലാത്ത മനുഷ്യരാണു്; അവർ മുഖം മാറ്റുകയേയില്ല; ഒരിക്കലെങ്കിലും അവരതൊന്നു വൃത്തിയാക്കിച്ചിട്ടുപോലുമില്ല. ഇതിനൊരു കുഴപ്പവുമില്ല, അവർ പറയുകയാണു്; നേരേ മറിച്ചാണു കാര്യമെന്നു് അവരെ ബോദ്ധ്യപ്പെടുത്താൻ ആരെക്കൊണ്ടാകും? അവർക്കു വേറെയും മുഖങ്ങളുണ്ടാവുമെന്നതിൽ സംശയമില്ലെന്നതിനാൽ ഒരു ചോദ്യമുയരുന്നു: മറ്റു മുഖങ്ങൾ അവർ എന്തു ചെയ്യുന്നു? അവരതു് അടച്ചുപൂട്ടിവച്ചിരിക്കുന്നു. അവരുടെ സന്തതികൾ അവയും വച്ചു നടക്കും. അവരുടെ നായ്ക്കളും ആ മുഖങ്ങളും ധരിച്ചു പുറത്തുപോയ സന്ദർഭങ്ങൾ ഉണ്ടായിട്ടുണ്ടു്. എന്തുകൊണ്ടായിക്കൂടാ? മുഖം ഏതായാലും മുഖമാണല്ലോ.\nമറ്റുള്ളവർ അവിശ്വസനീയമായ വേഗതയിൽ മുഖങ്ങൾ മാറ്റിമാറ്റി വച്ചുകൊണ്ടിരിക്കും; വൈകാതവ പഴകിത്തേയുകയും ചെയ്യും. എത്രയെടുത്താലും തീരാത്ത ഒരു ശേഖരം തങ്ങളുടെ കൈയിലുണ്ടെന്നാവും ആദ്യമൊക്കെ അവരുടെ വിചാരം; പക്ഷേ കഷ്ടിച്ചു നാല്പതെത്തും മുമ്പേ ഒന്നാണവർക്കു ബാക്കിയുണ്ടാവുക. അതെ, അതിനൊരു ദാരുണമായ വശവുമുണ്ടു്. മുഖങ്ങൾ അഴുക്കു പറ്റാതെ, കേടു വരാതെ സൂക്ഷിക്കുക എന്നതു് അവർക്കു ശീലമില്ല; അതിനാൽ അവരുടെ അവസാനത്തെ മുഖവും ഒരാഴ്ചക്കുള്ളിൽ പഴകുന്നു, അതിൽ തുള വീഴുന്നു, പലേടത്തും അതു് കടലാസ്സു പോലെ നേർത്തുപോകുന്നു, പിന്നെ, പതിയെപ്പതിയെ അതിന്റെ ഉൾപ്പാളി, ആ ‘അമുഖം’ പുറമേ കണ്ടുതുടങ്ങുന്നു; അതും വച്ചു് അവർ ചുറ്റിനടക്കുകയും ചെയ്യും.\nRetrieved from "http://ml.sayahna.org/index.php?title=റിൽക്കെ-13.01&oldid=18560"


ചെല്‍സിയെ അട്ടിമറിച്ച് വെസ്റ്റ് ബ്രോം; തുച്ചലിന്റെ അപരാജിത കുതിപ്പിന് വിരാമം | West Brom stun 10-man Chelsea at Stamford Bridge| end Thomas Tuchel's unbeaten run\nചെല്‍സിയെ അട്ടിമറിച്ച് വെസ്റ്റ് ബ്രോം; തുച്ചലിന്റെ അപരാജിത കുതിപ്പിന് വിരാമം\nApr 3, 2021, 08:53 PM IST\nപുതിയ പരിശീലകനായി ചുമതലയേറ്റ തുച്ചലിന്റെ കീഴില് തകര്‍പ്പന് പ്രകടനമാണ് ചെല്‍സി കാഴ്ചവെച്ചത്. കഴിഞ്ഞ 14 മത്സരങ്ങളില് ടീം തോല്‍വി അറിഞ്ഞിരുന്നില്ല.\nലണ്ടന്: ഒടുവില് ഇംഗ്ലീഷ് പ്രീമിയര് ലീഗില് ചെല്‍സിയ്ക്ക് തോല്‍വി. താരതമ്യേന ദുര്‍ബലരായ വെസ്റ്റ് ബ്രോംവിച്ച് ആല്‍ബിയോണാണ് ചെല്‍സിയെ അട്ടിമറിച്ചത്. രണ്ടിനെതിരേ അഞ്ചുഗോളുകള്‍ക്കാണ് ടീമിന്റെ തോല്‍വി.\nഇതോടെ തോമസ് തുച്ചലിന് കീഴിലുള്ള ചെല്‍സിയുടെ അപരാജിത കുതിപ്പിന് വിരാമമായി. പുതിയ പരിശീലകനായി ചുമതലയേറ്റ തുച്ചലിന്റെ കീഴില് തകര്‍പ്പന് പ്രകടനമാണ് ചെല്‍സി കാഴ്ചവെച്ചത്. കഴിഞ്ഞ 14 മത്സരങ്ങളില് ടീം തോല്‍വി അറിഞ്ഞിരുന്നില്ല. എന്നാല് ഈ മത്സരത്തില് തോല്‍വി വഴങ്ങിയതോടെ ടീമിന്റെ കിരീട പ്രതീക്ഷകള്‍ക്ക് മങ്ങലേറ്റു.\n29-ാം മിനിട്ടില് ചെല്‍സിയുടെ വിശ്വസ്തനായ പ്രതിരോധതാരം തിയാഗോ സില്‍വ ചുവപ്പുകാര്‍ഡ് കണ്ട് പുറത്തായതോടെ ചെല്‍സി 10 പേരായി ചുരുങ്ങി. 27-ാം മിനിട്ടില് ക്രിസ്റ്റ്യന് പുലിസിച്ചിലൂടെ ചെല്‍സിയാണ് ആദ്യം ലീഡെടുത്തത്. എന്നാല് ആദ്യ പകുതി അവസാനിക്കുന്നതിന് തൊട്ടുമുന്‍പ് ഇരട്ട ഗോളുകള് നേടിക്കൊണ്ട് മാത്യൂസ് പെരേര വെസ്റ്റ് ബ്രോമിന് 2-1 ലീഡ് സമ്മാനിച്ചു.\nരണ്ടാം പകുതിയില് വെസ്റ്റ് ബ്രോം തന്നെയാണ് കളിച്ചത്. 63-ാം മിനിട്ടില് കലും റോബിന്‍സണ് ടീമിനായി മൂന്നാം ഗോള് നേടി. എംബായേ ഡിയാഗ്നേ 68-ാം മിനിട്ടില് ഗോള് നേടിയതോടെ വെസ്റ്റ് ബ്രോം 4-1 എന്ന സ്‌കോറിന് മുന്നിലെത്തി. 71-ാം മിനിട്ടില് മേസണ് മൗണ്ടിലൂടെ ഒരു ഗോള് തിരിച്ചടിച്ചെങ്കിലും ചെല്‍സിയ്ക്ക് വിജയിക്കാന് അത് മതിയായിരുന്നില്ല. ഒടുവില് മത്സരമവസാനിക്കാന് നിമിഷങ്ങള് ബാക്കിനില്‍ക്കേ കാലും റോബിന്‍സണ് രണ്ടാം ഗോള് നേടി ടീമിന് 5-2 ന്റെ വിജയം സമ്മാനിച്ചു.\nഈ തോല്‍വിയോടെ ചെല്‍സി പോയന്റ് പട്ടികയില് നാലാം സ്ഥാനത്ത് തന്നെ തുടരുന്നു. വെസ്റ്റ് ബ്രോം 19-ാം സ്ഥാനത്തും തുടരുന്നു.\nContent Highlights: West Brom stun 10-man Chelsea at Stamford Bridge, end Thomas Tuchel's unbeaten run\nആഴ്‌സണലിനെ തകര്‍ത്ത് ചെല്‍സി; യുണൈറ്റഡിന് സമനില


Hollywood guessing game over lothario with HIV - Malayalam Filmibeat\n18 min ago ദിലീപിന്റെ ആ ചിത്രത്തിനായി കുറച്ചുകാലം സിനിമയില് അഭിനയിച്ചില്ല, തുറന്നുപറഞ്ഞ് ലാല്\n55 min ago തെരുവ് ഗായകരുടെ പാട്ടിന് ചുവട് വെച്ച റിമി ടോമി, നടിയുടെ വീഡിയോ വൈറലാകുന്നു...\n59 min ago പൃഥ്വിരാജിന് കോവിഡ് രോഗമുക്തി, ഒരാഴ്ച കൂടി നീരിക്ഷണത്തില് തുടരും\n| Published: Thursday, November 12, 2015, 11:56 [IST]\nഎയ്ഡ്‌സ് എന്ന് കേട്ടാല് ഏത് സൂപ്പര്‍സ്റ്റാറായാലും ഒന്നു ഞെട്ടും, എന്നാല് ഹോളിവുഡിലെ സൂപ്പര്‍താരത്തിന് എയ്ഡ്‌സ് ഉണ്ടെന്ന് കേട്ടപ്പോള് സിനിമാ ലോകം ഒന്നടങ്കം ഞെട്ടി. പ്രത്യേകിച്ച് താര സുന്ദരിമ്മാര്. ആരില് നിന്നാണ് തനിക്ക് രോഗം പകര്‍ന്നു കിട്ടിയത് എന്ന് ഉറപ്പിക്കാന് താരത്തിന് കഴിയുന്നില്ലെന്നതാണ് പ്രശ്‌നം.\nകാമുകിമാരുടെ കാര്യത്തില് യാതൊരു കുറവും ഇല്ലാതിരുന്ന താരത്തിനല്ലേ പണി കിട്ടിയിരിക്കുന്നത്. സിനിമാ നടിമ്മാര് മാത്രമല്ല ലിസ്റ്റില് ഉള്ളത് . ടെലിവിഷന് താരങ്ങള്, മോഡലുകള്,ഓസ്‌കാര് അവാര്‍ഡ് നേടിയ ഹോളിവുഡ് നായിക എന്നിങ്ങനെ നീണ്ട നിര തന്നെയുണ്ട്.\nമുന് കാമുകിയില് നിന്നാണ് രോഗം പിടിപ്പെട്ടത് എന്ന സംശയത്തില് നിയമ നടപടിക്ക് ഒരുങ്ങുകയാണ് താരം. എന്നാല് പഴയ കാമുകിമ്മാര് ഒന്നിച്ച് തനിക്കെതിരെ കേസ് കൊടുത്താലുള്ള അവസ്ഥയും താരത്തെ ഭയപ്പെടുത്തുന്നുണ്ട്. കുത്തഴിഞ്ഞ ജീവതരീതിയിയായിരുന്നു നടന്റെ ഈ അവസ്ഥയ്ക്ക് കാരണമായത്. ലൈംഗിക ബന്ധത്തില് നിന്നാണ് എയ്ഡ് ബാധിച്ചത് എന്ന് തിരിച്ചറിഞ്ഞാന് കരിയറിനെ എങ്ങനെ ബാധിക്കും എന്ന ഭയവും നിലനില്‍ക്കുന്നു.\nസൂപ്പര്‍സ്റ്റാറിനു എയ്ഡ് ബാധിച്ച വാര്‍ത്ത ഹോളിവുഡില് ആളിപടര്‍ന്നിരിക്കുകയാണ്. കാമുകിമാരുടെ പേരുകള് മാത്രമെ പുറം ലോകത്തിനു അറിയൂ, നടനു എയ്ഡ് ഉണ്ടെന്ന് അറിഞ്ഞ് വിറച്ചു നില്‍ക്കുന്നത് ആരൊക്കെയാണെന്ന് ആര്‍ക്കറിയാം. ഏതു ബന്ധത്തില് നിന്നാണ് രോഗം ബാധിച്ചത് എന്ന് തിരിച്ചറിഞ്ഞ് അവര്‍ക്കെതിരെ നിയമ നടപടിക്ക് ഒരുങ്ങും എന്ന നയമാണ് താരത്തിന്റെ അഭിഭാഷകന് പറഞ്ഞിരിക്കുന്നത്.\nതത്കാലം ചോദ്യങ്ങളില് നിന്നും രക്ഷപ്പെടാന് സ്വയം ചില ഉത്തരങ്ങള് കണ്ടുപിടിച്ച് വെച്ചിട്ടുണ്ട്. എയ്ഡ് ചികിത്സിച്ചു മാറ്റാവുന്ന അസുഖമാണെന്നും കരയറിനെ ഒരിക്കലും ബാധിക്കിലെന്നൊക്കെയാണ് ഉത്തരങ്ങള്. ഹോളിവുഡിലെ താരങ്ങള്‍ക്ക് എയ്ഡ് വരുന്നത് പുതുമയുള്ള കാര്യമല്ലെങ്കിലും അടി തെറ്റിയാല് ആനയും വീഴിലെ...\nHollywood guessing game over lothario with HIV: Speculation mounts on social media over identity of notorious womanising actor whose hard partying ways have caught up with him\nStory first published: Thursday, November 12, 2015, 11:56 [IST]


റേഷൻ കാർഡ് ഉടമകൾക്കു റേഷൻ വാങ്ങാം, രാജ്യത്ത് എവിടെനിന്നും – The End Time News\nറേഷൻ കാർഡ് ഉടമകൾക്കു രാജ്യത്തെ ഏതു റേഷൻ കടയിൽ നിന്നും ഭക്ഷ്യധാന്യങ്ങൾ വാങ്ങാനാകുന്ന കേന്ദ്ര പദ്ധതി കേരളത്തിലും നടപ്പാക്കും. ഇതിനായി കേന്ദ്രത്തിന്റെ ഇന്റഗ്രേറ്റഡ് മാനേജ്മെന്റ് ഓഫ് പബ്ലിക് ഡിസ്ട്രിബ്യൂഷൻ സിസ്റ്റം നടപ്പാക്കാൻ സംസ്ഥാനത്ത് ഒരുക്കം തുടങ്ങി. പദ്ധതി ഈ വർഷം ആരംഭിക്കാനാണു കേന്ദ്ര തീരുമാനം. സംസ്ഥാനത്ത് ഏതു റേഷൻ കടയിൽ നിന്നും ഭക്ഷ്യധാന്യങ്ങൾ വാങ്ങാനാകുന്ന പോർട്ടബിലിറ്റി സംവിധാനം ഇപ്പോഴുണ്ട്. ഇതു രാജ്യമാകെ വ്യാപിപ്പിക്കും. തൊഴിൽ തേടി ഇതര സംസ്ഥാനങ്ങളിലേക്കു പോകുന്നവരുടെ ഭക്ഷ്യധാന്യങ്ങൾ റേഷൻ കട ഉടമകൾ കൈക്കലാക്കുന്നതു പതിവാണ്. തൊഴിൽ ചെയ്യുന്ന സംസ്ഥാനത്ത് ഇവർക്കു റേഷൻ ലഭിക്കുന്നുമില്ല. ഈ പ്രശ്നത്തിനും പുതിയ സംവിധാനം പരിഹാരമാകും. കേരളം പോലെയുള്ള സംസ്ഥാനങ്ങളിൽ ഇതരസംസ്ഥാന തൊഴിലാളികൾക്ക് റേഷൻകടകളിൽനിന്നു ധാന്യങ്ങൾ ലഭിച്ചുതുടങ്ങുന്നതോടെ, റേഷൻ കടകളും കൂടുതൽ സജീവമാകും. സംസ്ഥാനാതിർത്തികളിൽ2സംസ്ഥാനത്തും റേഷൻ കാർഡ് ഉള്ളവരുണ്ട്. ഐഎംപിഡിഎസ് നടപ്പായാൽ ഒരു റേഷൻ കടയിൽ നിന്നു ധാന്യങ്ങൾ വാങ്ങുന്നവർക്കു രാജ്യത്തെ മറ്റൊരിടത്തു നിന്നും റേഷൻ സാധനം ലഭിക്കില്ല. രണ്ടാമത്തെ കാർഡ് സ്വാഭാവികമായി റദ്ദാകും. വാങ്ങാത്തവരെ ഒഴിവാക്കും തുടർച്ചയായി റേഷൻ വാങ്ങാത്തവർക്കു ഭാവിയിൽ ഭക്ഷ്യധാന്യം നൽകില്ലെന്ന തീരുമാനം ഉടൻ നടപ്പാക്കണമെന്നു കേരളത്തോടു കേന്ദ്രം ആവശ്യപ്പെട്ടു.3മാസം വരെ ഭക്ഷ്യധന്യം വാങ്ങാത്തവരെ ഒഴിവാക്കാൻ തീരുമാനിച്ചെങ്കിലും ഉത്തരവായിട്ടില്ല. 86 ലക്ഷം കാർഡ് ഉടമകളിൽ 15 % ഭക്ഷ്യധാന്യങ്ങൾ വാങ്ങുന്നില്ല. ഇവരിൽ ഏറെയും അന്ത്യോദയ അന്നയോജന (എഎവൈ), മുൻഗണന വിഭാഗക്കാരാണ്


സമസ്ത ഓണ്‍ലൈന് മദ്‌റസയില് ഹാജരായത് 15 ലക്ഷത്തോളം പേര് | islamonlive\nHome/News/Kerala Voice/സമസ്ത ഓണ്‍ലൈന് മദ്‌റസയില് ഹാജരായത് 15 ലക്ഷത്തോളം പേര്\nചേളാരി: റമദാന് അവധി കഴിഞ്ഞ് മദ്‌റസ അദ്ധ്യയന വര്‍ഷത്തിന് തുടക്കമായി. കോവിഡ്19 ലോക്ക് ഡൗണ് മൂലം പതിവുപോലെ മദ്‌റസകള് തുറന്നു പ്രവര്‍ത്തിക്കാന് കഴിയാത്ത സാഹചര്യത്തില് സമസ്ത കേരള ഇസ്‌ലാം മത വിദ്യാഭ്യാസ ബോര്‍ഡ് ഓണ് ലൈന് മദ്‌റസ പഠനം ഏല്‍പ്പെടുത്തിയാണ് പുതിയ അദ്ധ്യയ വര്‍ഷത്തിലേക്ക് പ്രവേശിച്ചത്. സമസ്ത കേരള ഇസ്‌ലാം മത വിദ്യാഭ്യാസ ബോര്‍ഡിന്റെ 10,004 അംഗീകൃത മദ്‌റസകളിലെ 12 ലക്ഷത്തോളം കുട്ടികള് ഇന്നലെ അക്ഷര ലോകത്തേക്ക് പ്രവേശിച്ചു. വിദ്യാര്‍ത്ഥികള് ഉള്‍പ്പെടെ 15 ലക്ഷത്തില് പരം പഠിതാക്കള് ഇന്നലത്തെ ഓണ്‍ലൈന് ക്ലാസ് വീക്ഷിച്ചതായി യൂട്യൂബ് ചാനലിന്റെ ഔദ്യോഗിക കണക്കുകള് സാക്ഷ്യപ്പെടുത്തുന്നു. സമസ്തയുടെ ഔദ്യോഗിക ഓണ്‍ലൈന് ചാനല് മുഖേനെ യൂട്യൂബ്, ആപ്, വെബ് സൈറ്റ് എന്നിവയില് ക്ലാസുകള് ലഭ്യമായിരുന്നു.\nരാവിലെ 7.30 മുതല് 8.30 വരെയായിരുന്നു ഔദ്യോഗിക പഠന സമയം. നിശ്ചിത സമയം പെങ്കടുക്കാന് കഴിയാത്തവര്‍ക്കും ആവര്‍ത്തിച്ചു കേള്‍ക്കേണ്ടവര്‍ക്കും ക്ലാസുകള് യൂട്യൂബിലും ആപ്പിലും ലഭ്യമായത് ഏറെ അനുഗ്രമായി.\nഒന്നു മുതല് പ്ലസ്ടു വരെ ക്ലാസുകളിലെ മുഴുവന് വിഷയങ്ങളിലും ക്ലാസുകള് ക്രമീകരിച്ചിട്ടുണ്ട്. രണ്ട് മുതല് ഏഴ് വരെ ക്ലാസുകളില് ഖുര്‍ആന് ഉള്‍പ്പെടെ രണ്ട് വിഷയങ്ങളിലും മറ്റു ക്ലാസുകളില് ഒരു വിഷയവുമാണ് ഓരോ ദിവസത്തെയും ക്ലാസുകള്. സ്വന്തം ഭവനത്തില് നിന്നുള്ള കുട്ടികളുടെ ഓണ്‍ലൈന് പഠനം രക്ഷിതാക്കള്‍ക്കും പുതിയ അനുഭവമായി. പഠന സമയത്ത് രക്ഷിതാക്കളുടെ സാന്നിദ്ധ്യം കുട്ടികള്‍ക്ക് തുണയായി. മദ്‌റസ പിരിധിയിലെ മുഴുവന് കുട്ടികള്‍ക്കും പഠനം ഉറപ്പുവരുത്താന് മദ്‌റസ കമ്മിറ്റി ഭാരവാഹികളും മുഅല്ലിംകളും ആവശ്യമായ ക്രമീകരണങ്ങള് ചെയ്തിരുന്നു. പഠനം നീരീക്ഷിക്കാനും സംശയ നിവാരണം വരുത്താനും മുഅല്ലിംകള്‍ക്ക് രക്ഷിതാക്കളുടെ വാട്‌സ് ആപ്പ് ഗ്രൂപ്പ് സഹായകമായി. സമസ്ത നിയോഗിച്ച മുഫത്തിശുമാര് റെയ്ഞ്ച് തലത്തില് മോണിറ്ററിംഗ് നടത്തി ആവശ്യമായ നിര്‍ദ്ദേശങ്ങള് നല്‍കിയതും പഠനം കൂടുതല് കാര്യക്ഷമമാവാന് സഹായിച്ചു.\nമദ്‌റസ അദ്ധ്യയന വര്‍ഷവും സ്‌കൂള് അദ്ധ്യയന വര്‍ഷവും ഒന്നിച്ചുവന്ന ദിവസം എന്ന പ്രത്യേകത കൂടിയുണ്ടായിരുന്നു ഇന്നലത്തെ അധ്യയന വര്‍ഷാരംഭത്തിന്. കോവിഡ് 19 ലോക്ക് ഡണ് മൂലം മൂന്ന് മാസത്തോളമായി വിദ്യാലയത്തില് പോയി പഠനം നടത്താന് കഴിയാത്ത വിദ്യാര്‍ത്ഥികള്‍ക്ക് ജൂണ് ഒന്ന് മുതലുള്ള മദ്‌റസസ്‌കൂള് ഓണ്‍ലൈന് പഠനം അനുഗ്രമായി.\nഓണ്‍ലൈന് ക്ലാസുകള് ഇന്ന് മുതല് ‘ദര്‍ശന’ ടിവി വഴിയും ലഭ്യമാവും. ലക്ഷദ്വീപ് ഉള്‍പ്പെടെ നെറ്റ് സര്‍വ്വീസ് ലഭ്യമാവാത്ത സ്ഥലങ്ങളിലെ കുട്ടികള്‍ക്ക് ഇതിന്റെ പ്രയോജനം ലഭിക്കും. മദ്‌റസകള് തുറന്നു പ്രവര്‍ത്തിക്കുന്നത് വരെ ഓണ്‍ലൈന് ക്ലാസുകള് തുടരും.\nഓണ്‍ലൈന് മദ്‌റസ ഇന്നത്തെ വിഷയക്രമം: ഒന്നാം ക്ലാസ്തഫ്ഹീമുത്തിലാവ (1), രണ്ടാം ക്ലാസ് ഖുര്‍ആന്, അഖ്‌ലാഖ്, മൂന്നാം ക്ലാസ് ഖുര്‍ആന്, അഖീദ, നാലാം ക്ലാസ് ഖുര്‍ആന്, അഖീദ, അഞ്ചാം ക്ലാസ് ഖുര്‍ആന്, ഫിഖ്ഹ്, ആറാം ക്ലാസ് ഖുര്‍ആന്, ഫിഖ്ഹ്, ഏഴാം ക്ലാസ് ഖുര്‍ആന്, താരീഖ്, എട്ടാം ക്ലാസ് ഫിഖ്ഹ്, ഒമ്പതാം ക്ലാസ് താരീഖ്, പത്താം ക്ലാസ് ദുറൂസുല് ഇഹ്‌സാന്, പ്ലസ്‌വണ് ഫിഖ്ഹ്, പ്ലസ്ടു തഫ്‌സീര്.\nദര്‍ശന ടി.വി: എല്ലാ ദിവസവും രാവിലെ 7.30 മുതല് 7.15 വരെ ഖുര്‍ആന്. പ്ലസ്ടു: 7.15 മുതല് 7.35 വരെ. പ്ലസ്‌വണ്: 7.35 മുതല് 7.55 വരെ. പത്താം ക്ലാസ്: 7.55 മുതല് 8.15 വരെ. ഒന്നാം ക്ലാസ്: 8.15 മുതല് 8.35 വരെ. രണ്ടാം ക്ലാസ്: 8.35 മുതല് 8.55 വരെ. മൂന്നാം ക്ലാസ്: 8.55 മുതല് 9.15 വരെ. നാലാം ക്ലാസ്: 9.15 മുതല് 9.35 വരെ. അഞ്ചാം ക്ലാസ്: 9.35 മുതല് 9.55 വരെ. ആറാം ക്ലാസ്: 9.55 മുതല് 10.15വരെ. ഏഴാം ക്ലാസ്: 10.15 മുതല് 10.35വരെ. എട്ടാം ക്ലാസ്: 10.35 മുതല് 10.55 വരെ. ഒമ്പതാം ക്ലാസ്: 10.55 മുതല് 11.15 വരെ.\nമുനീറിന്റെ നടപടി സമുദായത്തോടുള്ള വെല്ലുവിളിയെന്ന് സമസ്ത\nജീവിതത്തില് നിന്നുള്ള ഒളിച്ചോട്ടമല്ല ആത്മീയത: എം.ഐ. അബ്ദുല് അസീസ്\nവെസ്റ്റ്ബാങ്ക് കൂട്ടിച്ചേര്‍ക്കലിനെതിരെ യൂറോപ്യന് എം.പിമാര് രംഗത്ത്\nമൂസിലില് ഇരുന്നൂറിലേറെ സിവിലിയന്‍മാരുടെ മൃതദേഹങ്ങള് കണ്ടെടുത്തു\nഖുര്‍ആന് ലേണിംഗ് സ്‌കൂള് സംസ്ഥാന സമ്മേളനം ആലപ്പുഴയില്\n2019 പകുതി പിന്നിട്ടപ്പോള് ഇസ്രായേല് കൊന്നത് 84 ഫലസ്തീനികളെ\nഖഷോഗിയുടെ ശരീരഭാഗങ്ങള് കൊണ്ടുപോകുന്ന ദൃശ്യങ്ങള് പുറത്ത്